ഷെയര് ഇട്ടൊരു ബീഫ് വാങ്ങിച്ചാലോ! മമ്മൂട്ടിയോട് മനോജ് കെ ജയന് | Ramesh Pisharody Shared Mammootty's Ganagandharvan Poster - Malayalam Filmibeat\n| Updated: Wednesday, September 18, 2019, 13:52 [IST]\nമെഗാസ്റ്റാര് മമ്മൂട്ടിയുടെതായി റിലീസിങ്ങിനൊരുങ്ങുന്ന എറ്റവും പുതിയ ചിത്രങ്ങളിലൊന്നാണ് ഗാനഗന്ധര്‍വ്വന്. രമേഷ് പിഷാരടി സംവിധാനം ചെയ്യുന്ന സിനിമ സെപ്റ്റംബര് അവസാന വാരമാണ് തിയ്യേറ്ററുകളിലേക്ക് എത്തുന്നത്. മമ്മൂട്ടി ചിത്രത്തിന്റെതായി പുറത്തിറങ്ങിയ ട്രെയിലറിന് മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്. കുടുംബ പശ്ചാത്തലത്തില് കഥ പറയുന്ന ചിത്രം കലാസദന് ഉല്ലാസിന്റെ ജീവിതമാണ് കാണിക്കുന്നത്. പഞ്ചവര്‍ണ്ണ തത്ത എന്ന ആദ്യ ചിത്രത്തിന് ശേഷമാണ് രണ്ടാമത്തെ സിനിമയുമായി രമേഷ് പിഷാരടി എത്തുന്നത്.\nഅവസാന ഘട്ട ജോലികള് പുരോഗമിക്കുന്ന സിനിമയുടെ പുതിയൊരു പോസ്റ്റര് കൂടി സമൂഹ മാധ്യമങ്ങളില് പുറത്തിറങ്ങിയിരുന്നു. ഗാനഗന്ധര്‍വ്വനിലെ മമ്മൂട്ടിയുടെയും മനോജ് കെജയന്റെയും കഥാപാത്രത്തെ കാണിച്ചുകൊണ്ടുളള പുതിയ പോസ്റ്ററാണ് അണിയറ പ്രവര്‍ത്തകര് പുറത്തുവിട്ടിരിക്കുന്നത്. ഷെയര് ഇട്ടൊരു ബീഫ് വാങ്ങിച്ചാലോ എന്ന് ഫേസ്ബുക്കില് കുറിച്ചുകൊണ്ടാണ് മെഗാസ്റ്റാര് ചിത്രത്തിന്റെ പുതിയ പോസ്റ്റര് സംവിധായകന് രമേഷ് പിഷാരടി പങ്കുവെച്ചിരിക്കുന്നത്.\nമമ്മൂട്ടിക്കൊപ്പം പ്രാധാന്യമുളള വേഷത്തിലാണ് ചിത്രത്തില് മനോജ് കെ ജയനും എത്തുന്നതെന്ന് അറിയുന്നു. സിനിമയുടെ ഷൂട്ടിംഗ് അടുത്തിടെയായിരുന്നു പൂര്‍ത്തിയായിരുന്നത്. ഗാനഗന്ധര്‍വ്വനില് മമ്മൂക്ക മൂന്ന് വൃത്യസ്ത ഗെറ്റപ്പുകളിലാണ് എത്തുന്നതെന്നാണ് അറിയുന്നത്. സിനിമയുടെ സെറ്റില് നിന്നുളള താരത്തിന്റെ ലൊക്കേഷന് ചിത്രങ്ങള് നേരത്തെ സോഷ്യല് മീഡിയയില് വൈറലായി മാറിയിരുന്നു.\nവമ്പന് താരനിര അണിനിരക്കുന്ന ചിത്രത്തില് മമ്മൂക്കയുടെ പ്രകടനം കാണാനായിട്ടാണ് എല്ലാവരും കാത്തിരിക്കുന്നത്. പുതുമുഖ നടി വന്ദിത മനോഹറാണ് ഗാനഗന്ധര്‍വ്വനില് മമ്മൂക്കയുടെ നായികാ വേഷത്തില് എത്തുന്നത്. സുരേഷ് കൃഷ്ണ, ഹരീഷ് കണാരന്, മണിയന്‍പിളള രാജു, ധര്‍മ്മജന് ബോള്‍ഗാട്ടി തുടങ്ങിയവരാണ് ചിത്രത്തില് മറ്റു പ്രധാന വേഷങ്ങളില് എത്തുന്നത്.\nരമേഷ് പിഷാരടിയും ഹരി പി നായരും ചേര്‍ന്നാണ് ഗാനഗന്ധര്‍വ്വന്റെ രചന നിര്‍വ്വഹിച്ചിരിക്കുന്നത്. ആന്റോ ജോസഫ് ഫിലിംസാണ് സിനിമയുടെ വിതരണം ഏറ്റെടുത്തിരിക്കുന്നത്. റിലീസിങ്ങിനൊരുങ്ങുന്നതിനിടെ ഗാനഗന്ധര്‍വ്വന്റെ പോസ്റ്ററുകള് സോഷ്യല് മീഡിയയില് ഒന്നൊന്നായി പുറത്തുവന്നിരുന്നു. ശങ്കര് രാമകൃഷ്ണന് സംവിധാനം ചെയ്ത പതിനെട്ടാം പടിക്ക് ശേഷം മമ്മൂക്കയുടെതായി എത്തുന്ന ചിത്രം കൂടിയാണ് ഗാനഗന്ധര്‍വ്വന്.\nകരിയറില് ഇതുവരെ ചെയ്യാത്തൊരു തരം കഥാപാത്രമായിട്ടാണ് ഇത്തവണ മെഗാസ്റ്റാര് എത്തുന്നത്. പ്രമേയത്തിലും അവതരണത്തിലും വ്യത്യസ്തതയുമായാണ് ഗാനഗന്ധര്‍വ്വന് എത്തുന്നത്. പ്രഖ്യാപന വേളമുതല് മികച്ച സ്വീകാര്യതയായിരുന്നു സിനിമയ്ക്ക് ലഭിച്ചുകൊണ്ടിരുന്നത്. സിനിമയുടെ പോസ്റ്ററല്ല, സിനിമയ്ക്കുളളിലെ പോസ്റ്ററാണെന്ന് പറഞ്ഞുകൊണ്ടായിരുന്നു നേരത്തെ ഗാനഗന്ധര്‍വ്വന്റെ ഫസ്റ്റ്ലുക്ക് പോസ്റ്റര് അണിയറ പ്രവര്‍ത്തകര് പുറത്തുവിട്ടിരുന്നത്.\nമമ്മൂക്കയുടെ ഗാനഗന്ധര്‍വ്വന് 27 മുതല്\nചരിത്ര പ്രാധാന്യമുളള സിനിമകളും മാസ് എന്റര്‍ടെയ്‌നറുകളും ചെയ്യുന്ന സമയത്താണ് ഇത്തരമൊരു സിനിമയുമായി മെഗാസ്റ്റാര് എത്തുന്നത്. ആദ്യ ചിത്രത്തില് നിന്നും വേറിട്ടു നില്‍ക്കുന്ന പ്രമേയമാണ് സംവിധായകന് പുതിയ സിനിമയില് അവതരിപ്പിക്കുന്നത്. ഹാസ്യ രംഗങ്ങള് ഒരുപാടുളള ചിത്രമായിരിക്കും രമേഷ് പിഷാരടിയുടെ ഗാനഗന്ധര്‍വ്വനെന്നാണ് എല്ലാവരും പ്രതീക്ഷിക്കുന്നത്.\nRead more about: mammootty manoj k jayan ganagandharvan മമ്മൂട്ടി മനോജ് കെ ജയന്\nRamesh Pisharody Shared Mammootty's Ganagandharvan Poster


ഭാര്യയുമായി തർക്കം; മദ്യപിച്ചെത്തിയ പിതാവ് രണ്ട് മക്കളെയും കൊലപ്പെടുത്തി\nശനി, 30 നവം‌ബര് 2019 (13:59 IST)\nമദ്യപിച്ചെത്തി ഭാര്യയുമായി വഴക്കിട്ട ശേഷം പെൺമക്കളെ കൊലപ്പെടുത്തിയ പിതാവ് അറസ്റ്റിൽ. ആറും മൂന്നും വയസുള്ള കുട്ടികളാണ് കൊല്ലപ്പെട്ടത്.ഉത്തർപ്രദേശിലെ സുരാജ്പൂരിലാണ് സംഭവം.സംഭവത്തിൽ ഹരി സോളാങ്കി എന്നയാളെ പോലീസ് അറസ്റ്റ് ചെയ്തു.\nസോളാങ്കി മദ്യപിച്ചെത്തിയ ശേഷമാണ് കുട്ടികളെ കൊലപ്പെടുത്തിയതെന്ന് ഭാര്യ പറഞ്ഞതായി പോലീസ് സൂപ്രണ്ട് രൺവിജയ് സിങ് പറഞ്ഞു. കുട്ടികളിൽ ഒരാളുടെ മൃതദേഹം വീട്ടിലും മറ്റൊരാളുടേത് ഉപേക്ഷിക്കപ്പെട്ട കെട്ടിടത്തിൽ നിന്നുമാണ് കണ്ടെത്തിയതെന്ന് പോലീസ് പറഞ്ഞു.\nകുട്ടികളെ കൊലപ്പെടുത്തിയ ശേഷം പ്രതി ഒളിവിൽ പോവുകയും എന്നാൽ പിന്നീട് പിടികൂടുകയുമായിരുന്നു. കുട്ടികളുടെ തലയിൽ മർദ്ദനമേറ്റതിന്റെ പാടുകൾ ഉണ്ടായിരുന്നതായി പോലീസ് വ്യക്തമാക്കി. സംഭവത്തിൽ എഫ്ഐആർ രജിസ്റ്റർ ചെയ്തിട്ടുണ്ടെന്നും കൂടുതൽ അന്വേഷണം നടന്നുവരികയാണെന്നും പോലീസ് പറഞ്ഞു.\nഗാർഹിക പീഡനത്തിന് പരാതി നൽകി; യുവതിയുടെ കഴുത്തറുത്ത് ഭർത്താവ്, സംഭവം മലപ്പുറത്ത്\nഭർത്താവിനെ ഉപേക്ഷിച്ച് വീടുവിട്ടിറങ്ങി; യുവതിയുടെ ആഭരണങ്ങളുമായി കാമുകൻ മുങ്ങി\nടിവി കാണുന്നതിനിടയിൽ ചാനൽ മാറ്റിയ ഭർത്താവ് ഭാര്യയെയും മകളെയും വിറക് കൊണ്ട് തലയ്ക്കടിച്ചു\nഗര്‍ഭസ്ഥ ശിശു പെൺകുട്ടിയാണെന്നറിഞ്ഞ് ഭാര്യയെ മൊഴി ചൊല്ലി: യുവാവിനെതിരെ കേസ്\nകൂടെ ജീവിക്കാൻ തയ്യാറല്ലെന്ന് ഭാര്യ; കുപിതനായ ഭർത്താവ് അഞ്ചും എട്ടു വയസ്സുമുള്ള മക്കളെ 300 അടി താഴ്ചയുള്ള മലയിടുക്കിലേക്ക് വലിച്ചെറിഞ്ഞു


ലത്തീൻ സെപ്റ്റംബർ 16 ലൂക്കാ 7: 36-50 കരുണാമൃതം | Catholic Church News Malayalam\nHome Reflections Reflection: Latin ലത്തീൻ സെപ്റ്റംബർ 16 ലൂക്കാ 7: 36-50 കരുണാമൃതം\n“അവള് അവന്റെ പിന്നില് പാദത്തിനരികെ കരഞ്ഞുകൊണ്ടു നിന്നു. കണ്ണീരു കൊണ്ട് അവള് അവന്റെ പാദങ്ങള് കഴുകുകയും തലമുടി കൊണ്ട് തുടയ്‌ക്കുകയും ചുംബിക്കുകയും സുഗന്ധതൈലം പൂശുകയും ചെയ്‌തു” (ലൂക്കാ 7:38).\nയേശു പാപിനിക്ക് പാപമോചനം കൊടുക്കുന്ന സംഭവം രണ്ട് സത്യങ്ങൾ വെളിപ്പെടുത്തുന്നു. മനുഷ്യന് ദൈവവുമായുള്ള ബന്ധത്തിൽ “ദൈവം കരുണയാണ്” (God is Mercy) എന്നതാണ് ആദ്യത്തെ സത്യമെങ്കിൽ “ഞാൻ പാപി” ആണ് (I amasinner) എന്നതാണ് രണ്ടാമത്തേത്.\nഇന്നത്തെ സുവിശേഷസംഭവത്തിൽ കാണുന്നതുപോലെ ഫരിസേയനായ സൈമണെപ്പോലെ ദൈവം മനുഷ്യരുടെ പാപത്തെക്കുറിച്ചോർത്ത് നീരസപ്പെടാറില്ല, മറിച്ച് വേദനിക്കുകയാണ് ചെയ്യുക. കാരണം മനുഷ്യന്റെ ഓരോ പാപവും മനുഷ്യനും ദൈവവും തമ്മിലുള്ള ബന്ധത്തിൽ ഭംഗം സൃഷ്ടിക്കുന്നു.\nമനുഷ്യപാപത്താൽ മുറിഞ്ഞുപോകുന്ന ദൈവ-മനുഷ്യബന്ധത്തെ കൂട്ടിയിണക്കുവാൻ ദൈവം നൽകിയിരിക്കുന്ന വഴിയാണ് മനുഷ്യന്റെ അനുതാപം. ദൈവകരുണ പാപക്ഷമ സൃഷ്ടിക്കുന്നു. ക്ഷമിക്കപ്പെട്ട അനുഭവം എന്നിൽ ദൈവസ്നേഹം ജനിപ്പിക്കുന്നു. ദൈവത്തിന്റെ കരുണയും മനുഷ്യന്റെ അനുതാപവും സമ്മേളിക്കുന്നിടത്താണ് രക്ഷ സംജാതമാകുക. ആമ്മേൻ.


ഒരു അഡാർ പെണ്ണുകാണൽ - 12 - Aksharathalukal\nHome » Novel » ഒരു അഡാർ പെണ്ണുകാണൽ – 12\nഒരു അഡാർ പെണ്ണുകാണൽ – 12\nOctober 12, 2020 September 29, 2020\nനമുക്കറിയാം വളരെയേറെ പ്രശസ്തനും വളരെയധികം ചർച്ചയേറിയ പല കേസുകളും അദ്ദേഹത്തിന്റെ വ്യത്യസ്തമായ നീതിപരമായ ഇടപെടലുകൾ കൊണ്ടും പരിഹരിക്കപ്പെടുകയും നീതിപരമായ വിധി യിൽ കൊണ്ടെത്തിച്ചിട്ടുണ്ട്. വളരെ ചെറിയ പ്രായത്തിൽ തന്നെ ഒരുപാട് അഭിനന്ദനങ്ങളും പ്രശംസയും പിടിച്ചു പറ്റിയ ഈ കോളേജിന്റെ പൂർവ വിദ്യാർത്ഥിയുമായ അദ്വൈത് കൃഷ്ണയെ ഞാൻ സ്വാഗതം ചെയ്യുന്നു.” എല്ലാരും കയ്യടിച്ചു.\nഒരു പെൺകുട്ടി പൂവുമായി വന്നു. ആ പെൺകുട്ടി യാമിയായിരുന്നു. എനിക്കവളെ കണ്ടപ്പോൾ ആദി യേട്ടനെ ഓർമ്മ വന്നു.. ഇവൾക്ക് മാത്രം ഇത്രയും സൗന്ദര്യം എവിടയാനാവോ ഞാൻ ഒന്നും കണ്ടില്ലാ…ഞാൻ യുവ അഭിഭാഷകനെ നോക്കി…യാമി നിൽക്കുന്ന കാരണം കാണാൻ പറ്റുന്നില്ല. യാമി ഒന്ന് മാറിയതും..ഞാൻ ഞെട്ടി പോയി…ഞാൻ വേഗം വീണ്ടും പേര് വായിച്ചു…\n“അദ്വൈത് കൃഷ്ണ”. അപ്പൊ ആധിയേട്ടൻ…ആദിത്യനുമല്ല …ആദിദേവുമല്ല….ഈശ്വരാ…എന്നെ കാത്തോളനേ ……\nഞാൻ വീണ്ടും വീണ്ടും പേര് വായിച്ചു ആദിയേട്ടനെയും നോക്കി. എന്റെ മനസ്സ് ഒരു നിമിഷം കൊണ്ട് ശൂന്യമായി. കിളികളൊക്കെ ജില്ലാ വിട്ടു. അടുത്തെങ്ങും പ്രതീക്ഷിക്കണ്ട തിരിച്ചു വരവ്.\n..എന്റെ ചെവിയിൽ എന്നെ പെണ്ണുകാണാൻ വന്നപ്പോ ഞാൻ പറഞ്ഞ ഡയലോഗ് മുഴങ്ങി.\n“പിന്നെ ചെട്ടാ എന്നെ പോലത്തെ ഒരു പ്ലസ് ടു കാരി കുട്ടിയെ കല്യാണം ആലോചിച്ചു വന്നു എന്നും ഭയപ്പെടുത്തിന്നും ഉപദ്രവിച്ചു എന്നും പറഞ്ഞു ഞാൻ മനുഷ്യ അവകാശ കമ്മീഷൻ നിലോ ഒരു പരാതി കൊടുത്താൽ മതി… ചേട്ടനും വീട്ടുകാരും ആ സീതമ്മായിയും കുടുങ്ങും …..പിന്നെ എൻ്റെ അച്ഛനും അമ്മയും.. .അവർക്കും ഒരു പണി ആവശ്യമാണൂ….എന്റെ കയ്യിൽ ഹെല്പ്പ് ലൈൻ നമ്പരൊക്കെ ഉണ്ട് “\nഅവിടെ ഞാൻ നിർത്തിയോ എന്നെ ഫോൺ ചെയ്തപ്പോൾ സൈബർ സെല്ലിൽ പരാതി കൊടുക്കും എന്ന് പറഞ്ഞു…അതും മിടുക്കനായ ഒരു അഭിഭാഷകനോട്…സീതമ്മായിയെ കള്ള പരാതി കാണിച്ചു ഭീഷണിപ്പെടുത്തി. അത് ഇയാള് അറിഞ്ഞിട്ടുണ്ടാവില്ല..ഇങ്ങനെ പലതും ആലോചിച്ചു നിസ്സംഗയായി ഞാൻ നിന്നു. എങ്ങും നിശബ്ദത . ഇത് എന്ത് പറ്റി . ഞാൻ ചുറ്റും നോക്കി. കുട്ടികളൊക്കെ മുറുമുറുക്കുന്നു. സ്റ്റേജിന്റെ സൈഡിൽ നിന്ന് ഋഷിയെട്ടനും അമ്മുവും പറയു പറയു എന്ന് പറയുന്നു. അപ്പോഴാ ശെരിക്കും സ്ഥലകാല ബോധം വന്നത് . ആധിയേട്ടനാടങ്ങുന്ന സ്റ്റേജിലിരിക്കുന്ന വ്യെക്തികളും എന്നെ നോക്കുന്നു. അതുവരെ തലയുയർത്തി സ്വാഗതം പറഞ്ഞ ഞാൻ വേഗം കുനിഞ്ഞു നേർച്ച പോലെ എല്ലാം യാന്ത്രികമായി വായിച്ചു സ്റ്റേജിൽ നിന്നിറങ്ങി.\n“എന്ത് പറ്റിയടി നിനക്ക് ….?” അമ്മുവാണ്.\nഞാൻ വേഗം സ്റ്റേജിൽ നിന്നിറങ്ങി അവളുടെ കയ്യും പിടിച്ചു ഹാളിനു പുറത്തിറങ്ങികൊണ്ട് പറഞ്ഞു…..\n“അമ്മു നാണം കെട്ടു …..മാനം പോയി ഡീ”\n“എന്ത് പറ്റി ? നീ കാര്യം പറയ് ശിവാ …”\n“ഡീ അതാണ് ആദിയേട്ടൻ .”\n“ആര് ആ അദ്വൈത് കൃഷ്ണയോ ” അവൾ അത്ഭുതത്തോടെ ചോദിച്ചു .\nഞാൻ അതേ എന്ന് തലയാട്ടി. അവൾ ഒരു നിമിഷം കിളി പറന്ന പോലെ നിന്നു . പിന്നെ അടുത്ത നിമിഷം തൊട്ടു ചിരിക്കാൻ തുടങ്ങീലെ….പിശാശു പൊട്ടിചിരിക്കുന്നു.\n“ഇപ്പോഴാ എനിക്ക് വിശ്വാസമായതു …”\n“എന്ത് ?” ഞാൻ പരിഭവവും ദേഷ്യവും കലർന്ന സ്വരത്തിൽ ചോദിച്ചു.\n“ദൈവം ഉണ്ട് എന്ന്. എൻ്റെ ശിവക്ക് ഇതിലും വലിയ പണി വരാനുണ്ടോ ?”\nഈ പിശാശിനെ അടിക്കാനുള്ള ആരോഗ്യം പോലും എനിക്കില്ല…കാരണം ഞാൻ അത്രക്ക് ഞെട്ടി പോയി. എന്റെ ബാല്യം വരെ പകച്ചു പോയി എന്ന് കേട്ടിട്ടില്ലേ…അതെന്നെ …. ആദിയേട്ടൻ ഒരു എഞ്ചിനീയറോ ബാങ്ക് ഉദ്യോഗസ്ഥനോ അല്ലെങ്കിൽ മറ്റേതെങ്കിലും പ്രൊഫഷനോ ആയിരിക്കും …ഒരിക്കലും ഇത് ഞാൻ പ്രതീക്ഷിച്ചില്ല. ഞാൻ എന്തൊക്കെയാ പറഞ്ഞതു. ഇയാൾക്ക് എനിക്ക് പണി തരാനാണേൽ എന്നെ ആവാമായിരുന്നു. അപ്പൊ പണി ഒന്നും കാണില്ലായിരിക്കും. എന്ന്നാലും രാവിലെ എന്നെ വിളിച്ചത്….സമയമില്ല എന്ന് പറഞ്ഞു…ഓഹോ … അപ്പൊ ഞാൻ കോളേജിൽ പോവുന്നൂ എന്നറിയാൻ വിളിച്ചതാവും . എന്നോടൊരിക്കലും ജോലിക്കാര്യം ഒന്നും സംസാരിച്ചിട്ടില്ല… അതിനു ഞങ്ങൾ എന്താ സംസാരിച്ചിട്ടുള്ളത്…വഴക്കുകൂടീട്ടേയുള്ളു…പരസ്പരം അറിയാൻ ഞങ്ങൾ ഒന്നും സംസാരിച്ചിട്ടില്ല.. പക്ഷേ ഓരോതവണ സംസാരിക്കുമ്പോഴും എനിക്ക് ഒട്ടും അകൽച്ച തോന്നീരുന്നില്ല..കൂടുതൽ അടുപ്പവും…എന്റെ ആരൊക്കയോ ആണ് എന്ന് തോന്നും..എന്തിനു എന്നെ കുറെ കാലങ്ങളായി അറിയുന്ന ആരോ…എന്റെ ചുണ്ടിൽ ഒരു ചിരി വിടർന്നു…ഒപ്പം ആദിയേട്ടനെ ലൈവായി കുറേ നേരം കാണാലോ. എന്നിൽ കുസൃതിയുള്ള ചിരിയും വന്നു.ഈ പ്രണയത്തിനു എന്തൊരു മായാജാലമാണ്. എത്ര നിമിഷങ്ങൾ കൊണ്ടാണ് നമ്മളിലെ വികാരങ്ങളെ മാറ്റി മറിക്കുന്നതു. ഭയവും ആശങ്കയും മാറി അവിടെ പുഞ്ചിരി നിറയാൻ നിമിഷങ്ങൾ മതി .\nആധിയേട്ടന്റെ ശബ്ദം സ്പീക്കറിൽകൂടെ കേൾക്കാൻ തുടങ്ങി.ഞാൻ ഫോണിൽ കേൾക്കാറുള്ള ശബ്ദം. പക്ഷേ ആ സ്വരത്തിനു പ്രണയത്തിന്റെയും കുസുര്തിയുടെയും ഈണമായിരുന്നു . പക്ഷേ ഇത് ഭയങ്കര മുഴക്കമുള്ള പരുക്കൻ ഭാവം. അമ്മു ആദിയേട്ടനെ കാണാൻ ഹാളിലേക്ക് പോയിട്ടുണ്ട്. ദാ തിരിച്ചു വരുന്നു.\n“എന്തൊരു ജാഡയാണ്….അയാള് ചിരിക്കുന്നു പോലും ഇല്ല…ഭയങ്കര സീരിയസ് …ഇയാളാണോ നിന്നെ ഫോൺ ബില്ലിലൂടെ പ്രണയിപ്പിക്കുന്ന…ആദിയേട്ടൻ ….” അവളൊരു സംശയ ഭാവത്തിൽ നില്ക്കാണ് .\n“എന്റെ അമ്മുക്കുട്ടി നീ ഒന്ന് മിണ്ടാതിരിക്കു… ഞാൻ ഇപ്പൊ ഒന്ന് നോർമൽ ആയതേയുള്ളൂ…”\nഅങ്ങനെ ഞാൻ ഹാളിലേക്ക് കയറി. ആദിയേട്ടൻ മാത്രമേ സ്റ്റേജിലുള്ളു.. മൈക്കിൽ സംസാരിക്കുകയാണ്. ഞാൻ ആരും ശ്രദ്ധിക്കപെടാതെ മധ്യഭാഗത്തിരിക്കാം എന്ന് വിചാരിച്ചു. സ്ഥലം കിട്ടീല. അങ്ങനെ സീറ്റ് തപ്പി തപ്പി സൈഡിലായി കിട്ടി.\n“എന്താ നിഷ്ക് ഭാവം..നിനക്ക് ഇങ്ങനയൊക്കെ ഇരിക്കാൻ അറിയോ ശിവാ…”\nഅമ്മുവാണ്. ഞാൻ അവളെ നോക്കി നന്നായി വെളുക്കെ ചിരിച്ചു. അതൊരു ചിരിയല്ല. ഇളിക്കുക എന്ന് പറയും. ആദിയേട്ടൻ റെ പ്രസംഗം പൊതുവേ സീരിയസ് ആയിരുന്നു എങ്കിലും എല്ലാർക്കും രസിക്കുന്നുണ്ടു. കാരണം പുള്ളിയുടെ ശൈലിക്കും കാര്യങ്ങൾ പറയുന്ന രീതിയും നല്ലതായിരുന്നു. ഒരു മണിക്കൂറോളം ആദിയേട്ടൻ സംസാരിച്ചു. പിന്നെ അടുത്ത അഭിഭാഷകൻ. മൈക്ക് കൈമാറുമ്പോഴും സ്റ്റേജിൽ നിന്നിറങ്ങുമ്പോഴും പുള്ളി ആകമൊത്തം നോക്കുന്നുണ്ട്. എവിടെ …അങ്ങനെയിപ്പോ എന്നെ കാണണ്ട. ഞാൻ എല്ലാരേയും പോലെ ഇരുന്നു. ബാക്കി രണ്ടു പേരും സംസാരിച്ചു. ആദ്യമായി ഞാൻ ഒരു സെമിനാർ അനങ്ങാതെ കേട്ടു. അമ്മുന് എന്റെ ശുഷ്കാന്തി കണ്ടു ചിരി സഹിക്കാൻ വയ്യായിരുന്നു.\nലഞ്ച് ബ്രേക്ക് ആയി. അതിനു ശേഷം എന്തോ ഡെമോ ക്ലാസ് ആണ് എന്ന് പറഞ്ഞു. ഞങ്ങൾ വിട്ടു ക്യാന്റീനിൽ പോയി. ആധിയേട്ടനും ബാക്കി രണ്ടുപേരും റിഷിയേട്ടനുമായി പുറത്തു പോയി.\nഎൻ്റെ ശുഷ്കാന്തിയിൽ പകച്ചു നിൽക്കുവായിരുന്നു രാഹുൽ. അവൻ സെമിനാർ ഹാളിൽ പോലും വന്നില്ലേ .\n“ശിവാ….വേറെ ആരോടെങ്കിലും ചോദിച്ചു നിനക്ക് റിപ്പോർട്ട് സുബ്മിറ്റ് ചെയ്താൽ പോരെ…ഇനി ഉച്ചക്കും കേറണോ…”\n“ഞങ്ങൾ ഒന്ന് കറങ്ങാൻ പ്ലാൻ ചെയ്യുവായിരുന്നു. നിങ്ങളും വാ…..വീട്ടിൽ വിളിച്ചു പറഞ്ഞിട്ട് വാ….” വീണ്ടും രാഹുൽ വിളിച്ചു.\nഅമ്മുനു ഒരു ചാഞ്ചാട്ടം ഉണ്ട്… എന്റെ തുറിച്ചു നോട്ടത്തിൽ അവൾ ഒതുങ്ങി. ഞങ്ങൾ ഒരുവിധം രാഹുൽ നെ പറഞ്ഞു സമ്മതിപ്പിച്ചു. അവൻ പിന്നെ എന്റെ ക്ലാസ്സിലെ പുരുഷ കേസരികളുമായി കറങ്ങാൻ പോയി.\nഞങ്ങൾ ഹാളിൽ എത്തി. അപ്പോഴേക്കും എന്റെ മൊബൈലിൽ ഒരു കാൾ വന്നു. നമ്പർ അറിയില്ലായിരുന്നു. ഞാൻ സംശയത്തോടെ കാൾ എടുത്തു.\n“മിസ് ശിവാനി തല കറങ്ങി പോയോ…. അതോ ഓടി പോയോ….” ഒരു പരിഹാസത്തോടെയുള്ള ശബ്ദമായിരുന്നു. ആദിയേട്ടനായിരുന്നു.\n“ഞാൻ എന്തിനാ തല കറങ്ങി വീഴുന്നെ….എന്റെ നമ്പർ എങ്ങനെയറിയാം …” എന്നെ മിസ് ശിവാനി എന്ന് വിളിച്ചപ്പോ എനിക്ക് എന്തോ ഒരു അകലം അനുഭവപ്പെട്ടു . എന്തോ ഒരു വേദന എന്റെ ഹൃദയത്തിൽ കുടുങ്ങുന്ന പോലെ.\n“കുട്ടിക്ക് ഇപ്പോഴും എന്നെ മനസ്സിലായിട്ടില്ല……തന്നെ പോലെ ഒരു സാധാരണ കുട്ടിയുടെ നമ്പർ എടുക്കുന്നത് എനിക്ക് ഒരു വിഷയമേ അല്ലാ….”\nആദിയേട്ടന്റെ ശബ്ദത്തിനു ഒരു മാറ്റം ….എനിക്ക് എന്തോ ഒരു ദുഃഖം വന്നു നിറയുന്ന പോലെ.\nഇനിയും ആ ശബ്ദം കേൾക്കാൻ ഞാനിഷ്ടപ്പെട്ടില്ല .\n“എത്ര ഒളിച്ചിരുന്നാലും ഞാൻ നിന്നെ പുറത്തെടുത്തിരിക്കും ശിവകൊച്ചേ ….”\nഅതും പറഞ്ഞു ഫോൺ കട്ട് ആയി. എന്റെ മനസ്സിൽ ഒരു അപായസൂചന …..\nഅടുത്ത സെഷൻ ആരംഭിച്ചു. ആദിയേട്ടനായിരുന്നു .\n“നമ്മൾ ഓരോ വ്യെക്തികളും വെത്യസ്തരാണ്. അതുപോലെ തന്നെ ഒരോ അഭിഭാഷകരും. ഒരു കൊലക്കേസ് വാദിക്കുന്ന ആളും ,പീഡനക്കേസ് വാദിക്കുന്നവർ, മാനനഷ്ട കേസ് വാദിക്കുന്നവർ എല്ലാരും\nഒരേ രീതിയിൽ അല്ല അതിനെ സമീപിക്കുന്നത്…അങ്ങനെ ഓരോന്നിനും ഓരോ സ്വഭാവമാണ്. അതുകൊണ്ടു തന്നെ നമ്മൾക്ക് വഴങ്ങുന്ന അല്ലെങ്കിൽ നമ്മൾക്ക് സ്ഥാപിക്കാൻ നന്നായി വാദിക്കാൻ കഴിയുന്നത് അവരവർ തന്നെ തിരഞ്ഞെടുക്കണം. ഏതെങ്കിലും തരത്തിൽ ആത്മ വിശ്വാസക്കുറവുള്ളവർ വക്സമർഥ്യമില്ലാത്തവർ നിങ്ങൾക്കു പറ്റുന്നതു എടുക്കണം ഉദാഹരണത്തിന് …നിങ്ങളിൽ ഒരു ധൈര്യവുമില്ലാത്ത ഒരാളെ പറയു…നിങ്ങൾക്കു തോന്നിയ വ്യെക്തി …ഞാനിപ്പോൾ ഒരു സിമ്പിൾ ടോപ്പിക്ക് തന്നാൽ അല്ലെങ്കിൽ ഒരു കേസ് തന്നാൽ ആ കുട്ടി നന്നായി പറയും…നമുക്ക് ഒന്ന് ട്രൈ ചെയ്യാം ….”\nഒരു ഫസ്റ്റ് എയറിലെ പെൺകുട്ടിയെ വിളിച്ചു …എല്ലാരും കൂടെ അവളുടെ പേര് പറഞ്ഞു പണി കൊടുത്തതാണ് . അവൾക്കു ഒരു ചെറിയ വസ്തു തർക്കത്തിന്റെ പരാതിയാണ് കൊടുത്തതു. അവൾ അതിന്റെ രണ്ടു ഭാഗവും പറഞ്ഞു. ഒരു നല്ല ഒത്തു തീർപ്പുകാരിയായി. ആധിയേട്ടനും അവളെ നന്നായി സഹായിച്ചു.\n“അപ്പൊ നമ്മൾക്ക് അടുത്ത ഇതിന്റെ വിപരീത സ്വഭാവമുള്ള ആളെ വിളിക്കാം….നല്ല ആത്മവിശ്വാസവും എന്തും പോസിറ്റീവായി എടുക്കുന്ന ആളെ ….”\nഒരു നിമിഷം എന്റെ ശ്വാസം നിന്ന് പോയി…..ആ കുറുക്കൻ ആദിയേട്ടൻ ഞാനിരുന്ന ഭാഗത്തേക്ക് നോക്കുന്നു. എന്റെ കൃഷ്ണാ പണി വന്നു വാതിലിൽ മുട്ടുന്നു. എല്ലാരും എന്നെ നോക്കി …അപ്പോൾ തന്നെ ആ യാമി പിശാശും സംഘവും ഇരുന്നു എന്റെ പേര് വിളിക്കാൻ തുടങ്ങി…..പിന്നെ പറയണ്ടല്ലോ ബാക്കി എല്ലാരും കൂടെ ഏറ്റു പിടിച്ചു. ആ കുറുക്കൻ ആധിയേട്ടൻ ഗൂഢമായി ചിരിക്കുന്നു…ഞാൻ അമ്മുനെ ദയനീയമായി നോക്കി ….അവൾ തിരിച്ചും ….\n“എന്താ ആ കുട്ടീടെ പേര്…?” ആ അലമ്പൻ കുട്ടികളോട് ചോദിക്കുവാണ് .\n“കമ്മോൺ ശിവാനി ….” ദേ വിളിക്കുന്നു…. എൻറെ കൃഷ്ണാ എന്നോടിതു വേണ്ടായിരുന്നു. ഞാൻ വേഗം എണീറ്റ് നടന്നു സ്റ്റേജിൽ കയറി. ഞാൻ ആധിയേട്ടന്റെ മുഖത്തേക്ക് നോക്കി. ആലുവാ മണൽപ്പുറത്തു വെച്ച് കണ്ട പരിചയം പോലുമുണ്ടായിരുന്നില്ല.\n“ഫുൾ നെയും എന്താ ?” എന്നോട് ചോദിക്കുവാന് ആ ഞരമ്പുരോഗി.\n“അപ്പൊ ശിവാനി ഇയാള് ഭയങ്കര ധൈര്യശാലിയെന്ന ഇവരൊക്കെ പറയുന്നേ. പക്ഷേ കാണാൻ അത്ര ധൈര്യം തോന്നുന്നില്ലാലോ….വെറുതെ കൂട്ടുകാരെ നാണംകെടുത്തരുത് കേട്ടോ …”\nഈ സാധനത്തിന്റെ ഞാൻ ഇന്ന് കൊല്ലും….ഞാൻ തുറിച്ചു നോക്കി….\nഎന്റെ പിറകിലൂടെ ചെന്ന് ഒരു മൈക്കു എടുത്തു തന്നു ….എന്നിട്ടു ഓൺ ആക്കാനായി വരുന്നപോലെ വന്നിട്ടു പതുക്കെ എന്റെ ചെവിയിൽ പറയുവാ…”ഓൾ ദി ബെസ്ററ് ശിവനികൊച്ചെ….”\nഞാൻ ദേഷ്യത്തിൽ നോക്കി.\n“അപ്പോൾ എനിക്ക് കിട്ടിയ പരാതിയാണ്…അത്ര വലിയകാര്യം ഒന്നുമല്ല…..ഒരു ചെക്കൻ ഒരു പെണ്കുട്ടിയയെ പെണ്ണുകാണാൻ പോയി …” ഒന്ന് നിർത്തി.\nഞാൻ ഞെട്ടി ….ഈശ്വരാ…..\n“എന്നിട്ടു വീട്ടുകാർ അവരെ ഒറ്റയ്ക്ക് സംസാരിക്കാൻ വിട്ടു. ഇതുവരെ എല്ലാം നാട്ടുനടപ്പാണ്. പക്ഷേ ഈ ചെക്കൻ ഈ പെൺകുട്ടിയെ ലിപ്ലോക്ക് ചെയ്തു. അപ്പൊ ഈ പെൺകുട്ടി ബഹളം ഒന്നും വെച്ചില്ല…എല്ലാം കഴിഞ്ഞു ഒരു മാസമായി .എന്നിട്ടു കേസുമായി വന്നു. അപ്പോൾ ശിവാനി ഈ കേസിൽ നിന്ന് ഈ ചെക്കനെ എങ്ങനെ രക്ഷിക്കും. ശിവാനിയാണ് ഈ ചെക്കന്റെ വക്കീൽ . ഇത്രയേ യുള്ളൂ…ചെറിയ ഒരു കേസ് ആണ്….ലിപ്ലോക്ക് അതാണ് പ്രശ്നം….അപ്പൊ ശിവാനി ചെക്കന്റെ ഭാഗത്തെ വക്കീലാണ് .”\nഒരുപാട് സ്നേഹം ….പ്രത്യേകിച്ചും കമന്റ്സ് ഇടുന്ന എൻ്റെ ചങ്ക്സിനു\n3 thoughts on “ഒരു അഡാർ പെണ്ണുകാണൽ – 12”\nNeethu 💝 October 12, 2020 at 2:46 pm\nAadhi polichooto 🥰🥰\nIzah Sam October 12, 2020 at 4:39 pm\norupaadu sneham nandi…\nThameeza A.N October 12, 2020 at 8:59 pm\nUff🔥🔥🔥🔥🔥🔥pani kodukkumenn paranjappol ithrayum pratheekshichilla😂😂😂😂Ente ponnooo🙌🙌Namichu🙏😂😂😂Paavam shivakkoch🤣🤣Chechi lawyer aano?


ബ്രിട്ടനില് നിന്നും കൊറോണ അപ്രത്യക്ഷമാകുന്നു; മരണനിരക്കും ഇന്‍ഫക്ഷനും ഏറ്റവും കുറഞ്ഞ തോതില് ! - British Kairali\nബ്രിട്ടനില് നിന്നും കൊറോണ അപ്രത്യക്ഷമാകുന്നു; മരണനിരക്കും ഇന്‍ഫക്ഷനും ഏറ്റവും കുറഞ്ഞ തോതില് !\nലണ്ടന്: ബ്രിട്ടനില് നിന്നും കൊറോണ വൈറസ് ബാധ ക്രമേണ അപ്രത്യക്ഷമാകുന്നുവെന്ന് കണക്കുകള്. കൊറോണ ബാധ മൂലമുള്ള മരണനിരക്കും ഇന്‍ഫക്ഷന് റേറ്റും കഴിഞ്ഞ മാര്‍ച്ചിന് ശേഷമുള്ള ഏറ്റവും കുറഞ്ഞ നിരക്കിലാണ് ഇപ്പോഴുള്ളത്. ഒരു രണ്ടാം കൊറോണ വ്യാപനത്തിന്റെ ഭീതി നിലവിലുണ്ടായിരുന്നെങ്കിലും, വൈറസ് ബാധ നിരക്ക് ക്രമേണ കുറഞ്ഞു വരുന്നതിന്റെ ലക്ഷണങ്ങളാണ് ഇപ്പോള് കാണുന്നത്.\nകഴിഞ്ഞ മാസം മുതല് ബ്രിട്ടീഷ് സര്‍ക്കാര് കോറോണ ബാധക്കെതിരെ ആരംഭിച്ച ചിട്ടയായ പ്രവര്‍ത്തനങ്ങള് ഒരു അളവ് വരെ ഫലം ചെയ്തു തുടങ്ങിയിരിക്കുന്നു. 15 പേര് മാത്രമാണ് തിങ്കളാഴ്ച മരണപ്പെട്ടത്. ഇതോടെ യുകെയിലെ മൊത്തം മരണ സംഖ്യ 42,674 ആയി. മാര്‍ച്ച് 15ന് ശേഷമുള്ള ഏറ്റവും കുറഞ്ഞ മരണ നിരക്കാണിത്. ഇന്നലെ മരണപ്പട്ടവരെല്ലാം 55-98 പ്രായ പരിധിയുള്ളവരാണ്. സ്കോട്ട്ലാന്‍ഡില് പുതിയതായി ഒരു മരണവും റിപ്പോര്‍ട്ട് ചെയ്തിട്ടില്ല.\nഅത് പോലെ ആയിരത്തില് താഴെ പേര്‍ക്കാണ് തിങ്കളാഴ്ച പുതിയതായി വൈറസ് ബാധ സ്ഥിരീകരിച്ചത്. കഴിഞ്ഞ ഒരു മാസത്തോളമായി സര്‍ക്കാര് ദിനേന ഒരു ലക്ഷത്തോളം പേരെ കൊറോണ ടെസ്റ്റ് ചെയ്യുന്നുണ്ട്. ഇതില് ഒരു ശതമാനത്തിന് മാത്രമാണ് ഇപ്പോള് കൊറോണ ബാധ റിപ്പോര്‍ട്ട് ചെയ്യുന്നത്. പല യുറോപ്യന് രാജ്യങ്ങളും ലോക്ക് ഡൌണ് ഏതാണ്ട് പൂര്‍ണമായി അവസാനിപ്പിച്ചിട്ടുണ്ടെങ്കിലും, യുകെ ഇപ്പോഴും വളരെ ശ്രദ്ധയോടെയാണ് കാര്യങ്ങള് നീക്കുന്നത്.\nസ്കൂളുകള് അടച്ചിട്ടും, സോഷ്യല് ഡിസ്റ്റന്‍സിംഗ് പാലിച്ചും മാസ്ക് ധരിക്കാന് ജനങ്ങളെ പ്രോത്സാഹിപ്പിച്ചും ബ്രിട്ടീഷ് സര്‍ക്കാരിന്റെ ഘട്ടം ഘട്ടമായ പ്രവര്‍ത്തനങ്ങള് ഇന്‍ഫക്ഷന് റേറ്റ് കുറച്ച് കൊണ്ട് വരാന് സഹായകമായിട്ടുണ്ട്. അത് പോലെ NHS വികസിപ്പിച്ചെടുത്ത ‘കോണ്ടാക്ട് ചേസിംഗ് ആപ്പ്’, ടെക്സാമതസോന് ഡ്രഗ് എന്നിവയും ഒരളവു വരെ വൈറസ് ബാധ കുറക്കാന് സഹായകമായിട്ടുണ്ട്.\nഹൃദയാഘാതത്തെ തുടര്‍ന്ന് മലയാളി സൗദിയില് മരിച്ചു\nറിയാദ്: ഹൃദയാഘാതം മൂലം മലയാളി സൗദി അറേബ്യയിലെ അല്‍ഖര്‍ജില് മരിച്ചു. മലപ്പുറം തിരൂര് കോട്ടക്കടവ് സ്വദേശി മുളിയതില് കാദര്(61)ആണ് മരിച്ചത്. അല്‍ഖര്‍ജിലെ അല്‍താഹി റെസ്റ്റോറന്‍റില് ജീവനക്കാരനായിരുന്നു.മൃതദേഹം അല്‍ഖര്‍ജ് കിങ് ഖാലിദ് ആശുപതി മോര്‍ച്ചറിയില് സൂക്ഷിച്ചിരിക്കുകയാണ്.\nകൊവിഡ് 19 : ഒരു കുടുംബത്തിന് നഷ്ടമായത് നാലുപേരെ\nകോവിഡ്: കോഴിക്കോട് സ്വദേശി ദുബായില് മരിച്ചു\n‘ആപ്പിള്’ ചൈനയില് നിന്നും ഇന്ത്യയിലേക്ക് കൂടുമാറുന്നു !


പൊന്‍മുടിയില് സാഹസിക വിനോദത്തിന് തുടക്കമാകുന്നു – malabarinews.com\nPosted on March 12, 2017 by newsmal\nവിനോദ സഞ്ചാരികൾക്ക് വിസ്മയ കാഴ്ച്ച സമ്മാനിക്കുന്ന ‘വാച്ച് ടവർ ‘ തകർന്നു കിടക്കാൻ തുടങ്ങിയിട്ട് കാലങ്ങളായി. വനം വകുപ്പും, വിനോദ സഞ്ചാര വകുപ്പും തമ്മിലുള്ള ശീതസമരമാണ് പൊന്മുടിക്ക് ശാപമായിരുന്നത്. ബജറ്റിൽ വകയിരുത്തപ്പെട്ട പണം പോലും ഇക്കാരണത്താൽ ചെലവഴിക്കാൻ കഴിയുമായിരുന്നില്ല. കഴിഞ്ഞ ദിവസം ടൂറിസം മന്ത്രി കടകംപള്ളി സുരേന്ദ്രനും വനം മന്ത്രി കെ.രാജുവും വിവിധ വകുപ്പുകളിലെ ഉദ്യോഗസ്ഥരുമായി പൊന്മുടി സന്ദർശിച്ച് നടത്തിയ കൂടിക്കാഴ്ച്ച പൊന്മുടിക്ക് സുവർണകാലം വൈകാതെ ഉണ്ടാകുമെന്ന പ്രതീക്ഷ നൽകുന്നതായി.\nപൊന്മുടിയിൽ എത്തുന്ന വിദേശികൾ ഉൾപ്പെടെയുള്ള വിനോദ സഞ്ചാരികൾക്ക് അപ്പർ സാനട്ടോറിയത്തിലെ പ്രകൃതി ഭംഗിയും , കുളിർമയും കുറച്ചു നേരം അനുഭവിക്കാമെന്നതിനപ്പുറം ഒരു ദിവസം ചെലവഴിക്കാനുള്ള വിനോദമാർഗങ്ങൾ ഒന്നുമില്ലെന്നുള്ള അവസ്ഥയ്ക്ക് പരിഹാരമുണ്ടാക്കുമെന്ന് മന്ത്രി കടകംപളളി സുരേന്ദ്രൻ പറഞ്ഞു. അഡ്വഞ്ചർ ടൂറിസത്തിന് വിപുലമായ സാധ്യതയാണ് പൊന്മുടിയിൽ ഉള്ളതെന്ന് മന്ത്രി വ്യക്തമാക്കി. പ്രകൃതി സൗഹൃദ രീതിയിൽ വനനിയമങ്ങൾ പാലിച്ചുകൊണ്ടുള്ള പദ്ധതികൾ പൊന്മുടിയിൽ നടപ്പാക്കാനാണ് സർക്കാർ തീരുമാനം. വാച്ച് ടവർ പുനരുദ്ധാരണത്തിനുള്ള പണം ടൂറിസം വകുപ്പ് വനം വകുപ്പിന് നൽകും.\nകുട്ടികൾക്കായി നവീന രീതിയിലുള്ള പാർക്കുമുണ്ടാക്കും. ഡിടിപിസിയുടെ ചെലവിൽ സിപ് ലെയ്ൻ (zip lane), മൗണ്ടൻ ക്ലിമ്പിംഗ് (mountain climbing), മൗണ്ടൻ ബൈക്കിംഗ് (mountain biking) തുടങ്ങിയ സാഹസിക വിനോദങ്ങൾക്ക് സൗകര്യമുണ്ടാക്കും. പൊന്മുടിയുടെ പ്രകൃതിസംരക്ഷണത്തിന് ഊന്നൽ കൊടുത്ത് വനവികസന സമിതിയുടെ പിന്തുണയോടെയാണ് വികസന പ്രവർത്തനങ്ങൾ നടത്തുക. അപ്പർ സാനിട്ടോറിയത്തിൽ മേഘാലയൻ മാതൃകയിൽ പ്രകൃതി സൗഹൃദ രീതിയിലാകും സന്ദർശകർക്കുള്ള വിശ്രമയിടങ്ങൾ ഒരുക്കുക.\nകല്ലാറിൽ നിന്നും പൊന്മുടിയിലേക്ക് ട്രക്കിംഗ് നടത്തുന്നതിന് ടെന്റ് സൗകര്യം ഉൾപ്പെടെ ഒരുക്കും. കല്ലാർ , മങ്കയം വെള്ളച്ചാട്ടം, ബ്രൈമൂർ, ട്രോപ്പിക്കൽ ബൊട്ടാണിക്കൽ ഗാർഡൻ എന്നിവയെല്ലാം ബന്ധിപ്പിച്ചു കൊണ്ടുള്ള സമഗ്ര വിനോദ സഞ്ചാര പദ്ധതി പൊന്മുടി കേന്ദ്രമാക്കി നടപ്പാക്കാനാണ് ലക്ഷ്യമിടുന്നതെന്ന് മന്ത്രി കടകംപള്ളി സുരേന്ദ്രൻ അറിയിച്ചു. നിലവിൽ മന്ദഗതിയിലായ പുതിയ ഗസ്റ്റ് ഹൗസ് നിർമ്മാണം സമയബന്ധിതമായി പൂർത്തിയാക്കാനും മന്ത്രി നിർദ്ദേശം നൽകി. പൊന്മുടി അപ്പർ സാനിട്ടോറിയത്തിൽ വിനോദ സഞ്ചാരികളുടെ സുരക്ഷയ്ക്കായി പുതിയ പോലീസ് സ്റ്റേഷൻ നിർമ്മിക്കുന്നതിന് ഉടൻ ഭരണാനുമതി ലഭ്യമാക്കും. സൗകര്യമുള്ള പോലീസ് സ്റ്റേഷൻ യാഥാർത്ഥ്യമായാൽ മുഴുവൻ സമയവും വനിതാ പോലീസിന്റെ സാന്നിദ്ധ്യം കൂടി പൊന്മുടിയിൽ ഉണ്ടാകും.\nഡി.കെ മുരളി എം എൽ എയെ ചെയർമാനാക്കി പൊന്മുടി ടൂറിസം ഡസ്റ്റിനേഷൻ കമ്മിറ്റി ഉടൻ നിലവിൽ വരും. പൊന്മുടിയിൽ റോപ് വേ ഉണ്ടാക്കണമെന്ന നിർദ്ദേശവും വിനോദ സഞ്ചാര വകുപ്പ് പരിഗണിക്കുന്നുണ്ട്. വനനിയമം പാലിച്ചുകൊണ്ട് വികസന പ്രവർത്തനങ്ങൾ നടത്തുന്നതിന് എല്ലാ പിന്തുണയും വനം മന്ത്രി കെ.രാജു ടൂറിസം മന്ത്രി കടകംപള്ളി സുരേന്ദ്രന് വാഗ്ദാനം ചെയ്തു.\nplace, ponmudi, tourist\nPrevious PostPrevious ജൈവ കൃഷിയെ സ്‌നേഹിച്ച് പരപ്പനങ്ങാടിക്കാരുടെ മുനീര് ഡോക്ടര്\nNext PostNext ദേഹാസ്വാസ്ഥ്യത്തെ തുടര്‍ന്ന് മന്ത്രി ടി പി രാമകൃഷ്ണനെ ആശുപത്രിയില് പ്രവേശിപ്പിച്ചു.


അങ്കമാലി-എരുമേലി ശബരി റെയില്‍പ്പാതയുടെ എസ്റ്റിമേറ്റ് പുതുക്കാനുള്ള ലിഡാര് സര്‍വേ മഴ മാറിയാൽ ഉടൻ നടത്തുമെന്നു കേരള റെയില് ഡവലപ്മെന്റ് കോര്‍പറേഷന് - Media Malayalam (മീഡിയ മലയാളം)\nഅങ്കമാലി-എരുമേലി ശബരി റെയില്‍പ്പാതയുടെ എസ്റ്റിമേറ്റ് പുതുക്കാനുള്ള ലിഡാര് സര്‍വേ മഴ മാറിയാൽ ഉടൻ നടത്തുമെന്നു കേരള റെയില് ഡവലപ്മെന്റ് കോര്‍പറേഷന്\nഅങ്കമാലി-എരുമേലി ശബരി റെയില്‍പ്പാതയുടെ എസ്റ്റിമേറ്റ് പുതുക്കാനുള്ള ലിഡാര് സര്‍വേ മഴ മാറിയാൽ ഉടൻ നടത്തുമെന്നു കേരള റെയില് ഡവലപ്മെന്റ് കോര്‍പറേഷന് (കെ-റെയില്). സർവേയ്ക്കുള്ള ഗ്രൗണ്ട് കണ്‍ട്രോള് പോയിന്റുകള് സ്ഥാപിക്കുന്ന പണികളാണു നടക്കുന്നത്. രാമപുരം മുതൽ എരുമേലി വരെയുള്ള 44 കി.മീ. ദൂരത്തിലാണു ഇനി സർവേ ചെയ്യാനുള്ളത്. ജന ജീവിതത്തിനു തടസ്സമുണ്ടാകാത്ത രീതിയിലാണു ചെറുവിമാനം ഉപയോഗിച്ചുള്ള ലൈറ്റ് ഡിറ്റക്‌ഷന് ആന്‍ഡ് റേഞ്ചിങ് (ലിഡാര്) സിസ്റ്റം ഉപയോഗിച്ചു സര്‍വേ നടത്തുന്നത്.\nലേസർ യൂണിറ്റ്, സ്കാനർ, ജിപിഎസ് റിസീവർ, ക്യാമറ എന്നിവയാണു വിമാനത്തിലുള്ളത്. ലേസർ യൂണിറ്റിൽ നിന്നുള്ള രശ്മികൾ ഭൂമിയുടെ ഉപരിതലത്തിലെത്തി തിരിച്ചെത്തുന്നതു സെർവറിൽ സ്വീകരിച്ചാണു രൂപരേഖ തയാറാക്കുന്നത്. ഭൂമിയുടെ കിടപ്പ് സംബന്ധിച്ച വിശദവും കൃത്യവുമായ വിവരങ്ങൾ ഇതിലൂടെ ലഭിക്കും. കാലാവസ്ഥ അനുകൂലമെങ്കിൽ സർവേയ്ക്ക് ഒരു ദിവസം മതിയാകും. മരങ്ങൾ, തണ്ണീർതടങ്ങൾ, നദികൾ, റോഡുകൾ, െകട്ടിടങ്ങൾ എന്നിവ ലിഡാർ സർവേ വഴി കൃത്യമായി നിർണയിക്കാൻ കഴിയും. തിരുവനന്തപുരം–കാസർകോട് സെമി ഹൈസ്പീഡ് പദ്ധതിക്കും മുൻപു ലി‍ഡാർ സർവേ ഉപയോഗിച്ചിരുന്നു.\nസര്‍വേ നടത്തുന്ന വിമാനത്തിനുള്ള റഫറന്‍സ് പോയിന്റുകള് (സൂചകങ്ങള്) എന്ന നിലയിലാണ് ഗ്രൗണ്ട് കണ്‍ട്രോള് പോയിന്റുകള് സ്ഥാപിക്കുന്നതെന്നു കെ-റെയില് അധികൃതര് അറിയിച്ചു. പാതയുടെ അലൈന്‍മെന്റില് അല്ല ഈ പോയിന്റുകള്. ഇക്കാര്യത്തിൽ ജനങ്ങൾക്ക് ആശങ്ക വേണ്ട. ശബരി പാതയ്ക്കു ദക്ഷിണ റെയില്‍വേയും കോട്ടയം ജില്ലാ കലക്ടറും സംയുക്തമായി അംഗീകരിച്ച അലൈന്‍മെന്റിലാണു ലിഡാര് സര്‍വേ നടത്തുക. അലൈന്‍െന്റുമായി ബന്ധപ്പെട്ടു പൊതുതാല്‍പര്യ ഹർജിയില് ഹൈക്കോടതി നേരത്തെ തീര്‍പ്പു കല്‍പിച്ചതാണ്.\nഇതേത്തുടര്‍ന്നാണു പുതുക്കിയ എസ്റ്റിമേറ്റ് തയാറാക്കാന് കെ-റെയിലിനെ റെയില്‍വേ ബോര്‍ഡ് ചുമതലപ്പെടുത്തിയത്. സർവേ പൂർത്തിയാക്കിയാൽ2ആഴ്ചയ്ക്കുള്ളിൽ പുതുക്കിയ എസ്റ്റിമേറ്റ് റെയിൽവേ ബോർഡിനു കൈമാറും. പദ്ധതിയുടെ പകുതി ചെലവു കേരളം വഹിക്കാമെന്നു റെയിൽവേ ബോർഡിനെ നേരത്തെ അറിയിച്ചിരുന്നു. എന്നാൽ 2017ൽ തയാറാക്കിയ എസ്റ്റിമേറ്റുമായി മുന്നോട്ടു പോകാൻ കഴിയില്ലെന്നും എസ്റ്റിമേറ്റ് പുതുക്കിയ ശേഷം ചെലവു പങ്കിടുന്നതു അംഗീകരിക്കാമെന്നുമാണു റെയിൽവേ മന്ത്രാലയത്തിന്റെ നിലപാട്.\n(KRDC) has announced\ncost of the Angamaly-Erumeli Sabari railway\nline as soon as the rains subside.\nthat it will conductalidar survey to revise the estimated\nPrevious articleമക്കളെ ഉപേക്ഷിച്ച് ഒളിച്ചോടിയ കമിതാക്കൾ നാലു മാസങ്ങള്‍ക്കു ശേഷം പിടിയിൽ\nNext articleനാല് പേരെ കൊന്നു തിന്ന് മസിനഗുഡിയെ വിറപ്പിച്ച നരഭോജി കടുവ പിടിയില്


ആഭ്യന്തര മന്ത്രാലയത്തിനെതിരായ ഐഎസ് ആക്രമണശ്രമം തകര്‍ത്തതായി സൗദി | Saudi security forces have foiledaterror plot by the Daesh group targeting the Kingdom's Ministry of Defense - Malayalam Oneindia\n» ആഭ്യന്തര മന്ത്രാലയത്തിനെതിരായ ഐഎസ് ആക്രമണശ്രമം തകര്‍ത്തതായി സൗദി\nആഭ്യന്തര മന്ത്രാലയത്തിനെതിരായ ഐഎസ് ആക്രമണശ്രമം തകര്‍ത്തതായി സൗദി\nUpdated: Wed, Sep 13, 2017, 17:26 [IST]\nജിദ്ദ: ആഭ്യന്തര മന്ത്രാലയത്തിനെതിരേ ചാവേര് ആക്രമണം നടത്താനുള്ള ഐ.എസ് ഭീകരരുടെ ആക്രമണശ്രമം തകര്‍ത്തതായി സൗദി അറേബ്യന് സുരക്ഷാ ഉദ്യോഗസ്ഥര് അറിയിച്ചു. സുരക്ഷാ ഉദ്യോഗസ്ഥര് നടത്തിയ പരിശോധനയില് സ്‌ഫോടക വസ്തുക്കളുമായി രണ്ടു പേര് ലക്ഷ്യസ്ഥാനത്ത് എത്തുന്നതിനു മുമ്പ് പിടിയിലാവുകയായിരുന്നു. അഹ്മദ് അല് കല്‍ദി, അമ്മാര് മുഹമ്മദ് എന്നിവരെയാണ് പോലിസ് അറസ്റ്റ് ചെയ്തത്. ഇവന് യമന് സ്വദേശികളാണെന്ന് പോലിസ് അറിയിച്ചു. വ്യാജ പേരുകളില് സൗദിയില് കഴിയുകയാരുന്നു ഇവര്.\nസംഭവവുമായി ബന്ധമുണ്ടെന്നു സംശയിക്കുന്ന മറ്റ് രണ്ടുപേരെ കൂടി പോലിസ് കസ്റ്റഡിയിലെടുത്തിട്ടുണ്ട്. ഇവര് സൗദി പൗരന്‍മാരാണ്. പിടിയിലായ യമനി പൗരന്‍മാര്‍ക്ക് ഇവര് സഹായം നല്‍കിയെന്ന സംശയത്തെ തുടര്‍ന്നാണിത്. ഇരുവരെയും ചോദ്യം ചെയ്ത് വരികയാണെന്ന് പോലിസ് പറഞ്ഞു. കൂടുതല് അന്വേഷണത്തിന്റെ ഭാഗമായി സൗദി പൗരന്‍മാരുടെ പേരുകള് പുറത്തുവിട്ടിട്ടില്ല.\nസുരക്ഷാ ഉദ്യോഗസ്ഥര് നടത്തിയ ഓപറേഷനില് ഏഴ് കിലോഗ്രാം വീതം സ്‌ഫോടക വസ്തുക്കള് നിറച്ച രണ്ട് ബെല്‍റ്റ് ബോംബുകള്, ഒന്‍പത് ഹാന്‍ഡ് ഗ്രനേഡുകള്, മറ്റ് ആയുധങ്ങള് എന്നിവ ഇവരില് നിന്ന് പിടിച്ചെടുത്തു. റിയാദിലെ അല് റിമാല് പ്രദേശത്ത് ഭീകരവാദികളുടെ ഒരു പരിശീലന കേന്ദ്രം പ്രവര്‍ത്തിക്കുന്നതായും അന്വേഷണത്തില് വ്യക്തമായി. ഈ കേന്ദ്രം സുരക്ഷാ ഉദ്യോഗസ്ഥര് സീല് ചെയ്തിരിക്കുകയാണ്.\nമറ്റൊരു സംഭവത്തില് ഭീകരവാദികള്‍ക്ക് രാജ്യത്തിനകത്ത് ആക്രമണം നടത്താന് സൗകര്യമൊരുക്കിയ സൗദി പൗരന്‍മാരും അല്ലാത്തവരുമായ നിരവധി പേരടങ്ങിയ ഒരു രഹസ്യാന്വേഷണ സെല് പോലിസ് കണ്ടെത്തിയതായും അതിലെ അംഗങ്ങളെ അറസ്റ്റ് ചെയ്തതായും ആഭ്യന്തര മന്ത്രാലയം അറിയിച്ചു. രാജ്യത്തിനകത്ത് സംഘര്‍ഷവും പ്രശ്‌നങ്ങളും സൃഷ്ടിക്കുകയെന്ന ലക്ഷ്യത്തോടെയാണ് ഇവര് പ്രവര്‍ത്തിക്കുന്നതെന്ന് അന്വേഷണത്തില് ബോധ്യമായിട്ടുണ്ട്. രണ്ട് സംഭവങ്ങളെക്കുറിച്ചുള്ള അന്വേഷണം തുടരുകയാണ്.\nsaudi,\tterror plot,\tministry of defense,\tsuicide bombers,\tarrest,\tsaudi arabia,\triyadh,\tസൗദി,\tആഭ്യന്തര മന്ത്രാലയം\nSaudi security forces have foiledaterror plot by the Daesh group targeting the Kingdom's Ministry of Defense


Gold Price Today| സംസ്ഥാനത്ത് സ്വർണവില കുറഞ്ഞു; ഇന്നത്തെ നിരക്കുകൾ | Gold prices fall in Kerala know Todays rates 20th november – News18 Malayalam\nകഴിഞ്ഞ ദിവസം സ്വർണവിലയിൽ മാറ്റമില്ലായിരുന്നു. വ്യാഴാഴ്ച സ്വർണവില ഗ്രാമിന് 10 രൂപയും പവന് 80 രൂപയും വർധിച്ചിരുന്നു.\nLast Updated : November 20, 2021, 10:20 IST\nകൊച്ചി: സംസ്ഥാനത്ത് സ്വർണവില (Gold Price Kerala) കുറഞ്ഞു. പവന് 200 രൂപ കുറഞ്ഞു 36600 രൂപയായി. കഴിഞ്ഞ ദിവസം 36800 രൂപയായിരുന്നു ഒരു പവൻ സ്വർണത്തിന് വില. ഇന്ന് ഒരു ഗ്രാം സ്വർണത്തിന് 25 രൂപ കുറഞ്ഞ് 4575 രൂപയായി. കഴിഞ്ഞ ദിവസം സ്വർണവിലയിൽ മാറ്റമില്ലായിരുന്നു. വ്യാഴാഴ്ച സ്വർണവില ഗ്രാമിന് 10 രൂപയും പവന് 80 രൂപയും വർധിച്ചിരുന്നു. ചൊവ്വാഴ്ച ഈ മാസത്തെ ഏറ്റവും ഉയര്‍ന്ന വിലയിലേക്ക് സ്വര്‍ണം എത്തിയിരുന്നു. 36,920 രൂപയായിരുന്നു അന്ന് ഒരു പവന്. ബുധനാഴ്ച പവന് 200 രൂപ കുറഞ്ഞിരുന്നു.\nനവംബർ ഒന്നാം തീയതി 35,760 രൂപയായിരുന്നു സ്വർണവില. 18 ദിവസങ്ങൾക്കപ്പുറം 1040 രൂപയോളമാണ് സ്വർണവില പവന് വർധിച്ചത്. 35760 രൂപയിൽ നിന്ന് 35640 രൂപയിലേക്ക് താഴ്ന്ന ശേഷമാണ് സ്വർണവില വീണ്ടും ഉയർന്നത്. ഒക്ടോബർ മാസത്തിൽ 26നാണ് ഏറ്റവും ഉയര്‍ന്ന നിരക്കില് സ്വര്‍ണ വില എത്തിയത്. പവന് 36,040 രൂപയായിരുന്നു വില. കഴിഞ്ഞ രണ്ട് മാസത്തിനിടയിലെ ഏറ്റവും ഉയര്‍ന്ന നിരക്കായിരുന്നു ഇത്. ഒക്ടോബര് ഒന്നിന് പവന് 34,720 രൂപയായിരുന്നു വില. ഇതാണ് കഴിഞ്ഞ മാസത്തെ കുറഞ്ഞ നിരക്ക്.\nവരും ദിവസങ്ങളിളും സ്വർണവില ഉയരുമെന്ന് വിദഗ്ധർ ഈ മാസം തുടക്കത്തിൽ തന്നെ സൂചന നൽകിയിരുന്നു. 10 ഗ്രാം സ്വർണത്തിന്‍റെ വില 52,000 രൂപ കടക്കുമെന്ന് ആഭ്യന്തര ബ്രോക്കറേജ് സ്ഥാപനമായ മോത്തിലാൽ ഓസ്വാളിയാണ് പ്രവചനം നടത്തിയത്. ആഗോളവിപണിയിൽ സ്വർണവില ഔൺസിന് 2000 ഡോളറാകും. ഇന്ത്യൻ വിപണിയിൽ 52,000 മുതൽ 53,000 രൂപ വരെയായിരിക്കും വില.\nവില കൂടിയേക്കാമെന്ന് തന്നെയാണ് വിപണി സൂചനകൾ. നാണ്യ പെരുപ്പ ഭീഷണി നിക്ഷേപകരെ സ്വർണത്തിലേക്ക് ആകർഷിക്കുമെന്നാണ് വിലയിരുത്തൽ. നിലവിൽ രാജ്യാന്തര വിപണിയിൽ 1870 ഡോളർ പരിസരത്തു നിൽക്കുന്ന സ്വർണവില മാസങ്ങൾക്കൊണ്ട് 3000 ഡോളർ കടക്കാനുള്ള സാധ്യതകളുണ്ട്. രാജ്യാന്തര വിപണിയിലെ ചലനങ്ങൾ കേരളത്തിലെ വിപണികളിലും പ്രതിഫലിക്കും. രാജ്യാന്തര വിപണിയിലെ നിരക്കും രൂപയുടെ മൂല്യവും അടിസ്ഥാനപ്പെടുത്തിയാണ് കേരളത്തിൽ ദിവസവും വില നിശ്ചയിക്കുന്നത്. രാജ്യാന്തര വിപണിയിൽ സ്പോട് ഗോൾഡിന്റെ വില 1800 ഡോളർ കടന്നതോടെയാണ് കേരളത്തിലും വില പവന് 36,000 രൂപ കടന്നത്. തുടർന്ന് 1850 ഡോളർ കടന്നപ്പോൾ കേരളത്തിലെ വില പവന് 37000 രൂപയിലേക്ക് അടുക്കുകയാണ്.\nFirst published: November 20, 2021, 10:17 IST


Globus Spirits Share Price Spiked, Shareholders Received More Than 300 Percent Returns In Past One Year - Malayalam Goodreturns\n»5ലക്ഷം നിക്ഷേപിച്ചവര്‍ക്ക് 1 വര്‍ഷംകൊണ്ട് കിട്ടിയത് 22 ലക്ഷം; അറിയണം ഈ ഓഹരിയെ\nPublished: Saturday, June 19, 2021, 13:51 [IST]\n42 min ago സാമ്പത്തിക ആസൂത്രണം: സുരക്ഷിത ഭാവിക്ക് ഒരിക്കലും ഒഴിവാക്കാൻ പാടില്ലാത്ത കാര്യങ്ങൾ\nഓഹരി വിപണിയില് ഭാഗ്യം അന്വേഷിക്കുന്നവരാണ് നമ്മളില് പലരും. ഏത് സ്‌റ്റോക്കില് പൈസയിട്ടാല് കൂടുതല് ഗുണം ലഭിക്കും? ഈ ചോദ്യം എന്നും എപ്പോഴും മുഴങ്ങിക്കേള്‍ക്കുന്നു. കോവിഡ് മഹാമാരി നടമാടിയ പോയവര്‍ഷം അഭൂതപൂര്‍വമായ മുന്നേറ്റമാണ് ഇന്ത്യന് വിപണി കാഴ്ചവെച്ചത്. പല കമ്പനികളും അമ്പരപ്പിക്കുന്ന പ്രകടനം ഇക്കാലത്ത് നടത്തി.\nഅത്തരമൊരു കമ്പനിയാണ് ഗ്ലോബസ് സ്പിരിറ്റ്‌സ് ലിമിറ്റഡ് (ജിഎസ്എല്). കഴിഞ്ഞ 12 മാസത്തിനിടെ ഓഹരിയുടമകള്‍ക്ക് 346 ശതമാനം നേട്ടം ഇന്ത്യന് നിര്‍മിത വിദേശ മദ്യ ബ്രാന്‍ഡായ ജിഎസ്എല് സമര്‍പ്പിച്ചത് കാണാം.\nകൃത്യം ഒരു വര്‍ഷം മുന്‍പ് --- അതായത് കഴിഞ്ഞ വര്‍ഷം ജൂണ് 18 -ന് 130.7 രൂപയായിരുന്നു കമ്പനിയുടെ ഓഹരി വില. 2021 ജൂണ് 18 -ന് (ഇന്നലെ) വിപണി വ്യാപാരം പൂര്‍ത്തിയാക്കുമ്പോള് ജിഎസ്എല്ലിന്റെ ഓഹരി വില 583.65 രൂപയിലാണ് എത്തിനില്‍ക്കുന്നത്.\nകഴിഞ്ഞ ഒരു വര്‍ഷത്തിനിടെ ബോംബെ സൂചിക (സെന്‍സെക്‌സ്) പോലും 53 ശതമാനം മാത്രമേ ഉയര്‍ന്നിട്ടുള്ളൂവെന്ന് ഇവിടെ പ്രത്യേകം ഓര്‍മിക്കണം. ഒരു വര്‍ഷം മുന്‍പ്5ലക്ഷം രൂപ ഗ്ലോബസ് സ്പിരിറ്റ്‌സ് ലിമിറ്റഡില് നിക്ഷേപിച്ചിരുന്നെങ്കില് ഇപ്പോള് തുക 22.35 ലക്ഷം രൂപ ആയേനെ.\nഈ വര്‍ഷം മാത്രം 81 ശതമാനം വളര്‍ച്ച കുറിക്കാന് ജിഎസ്എല്ലിന് സാധിച്ചിട്ടുണ്ട്. വെള്ളിയാഴ്ച്ച ബോംബെ സ്‌റ്റോക്ക് എക്‌സ്‌ചേഞ്ചില് 559 രൂപയിലാണ് കമ്പനി വ്യാപാരം തുടങ്ങിയത്. ക്ലോസ് ചെയ്തതാകട്ടെ 583.65 രൂപയിലും. വര്‍ധനവ് 10 ശതമാനം.\nകഴിഞ്ഞ 5, 10, 20, 50, 100, 200 ദിവസങ്ങളിലെ ശരാശരി താരതമ്യം ചെയ്താലും ജിഎസ്എല് ഓഹരികള് അനുക്രമമായി മുന്നേറിയിട്ടുണ്ട്. നിലവില് ഇന്ത്യന് നിര്‍മിത വിദേശ മദ്യ വിപണിയില് ജിഎസ്എല്ലിനാണ് മേല്‍ക്കൈ. 40 ശതമാനത്തിലേറെ ആല്‍ക്കഹോള് അടങ്ങിയ വാല്യൂ സെഗ്മന്റില് കൂടുതല് പ്രീമിയം വിലനിലവാരം ജിഎസ്എല് അവകാശപ്പെടുന്നു. ഇതേസമയം, ഇഎന്‍എ ബിസിനസില് (എക്‌സ്ട്രാ ന്യൂട്രല് ആല്‍ക്കഹോള്) കമ്പനിക്ക് സ്വാധീനം താരതമ്യേന കുറവാണ്.\nഎന്തായാലും മദ്യ വിപണിയിലെ പുതിയ അവസരങ്ങള് തുടക്കത്തിലെ തിരിച്ചറിഞ്ഞ് ആവശ്യമായ കരുനീക്കം നടത്തുന്നതില് ജിഎസ്എല് മാനേജ്‌മെന്റിനുള്ള മികവ് മിക്ക ബ്രോക്കറേജുകളും എടുത്തുപറയുന്നുണ്ട്. ദീര്‍ഘകാലാടിസ്ഥാനത്തില് എഥനോള് സംഭരിക്കാനുള്ള കേന്ദ്ര സര്‍ക്കാരിന്റെ തീരുമാനം കമ്പനിയുടെ ഇഎന്‍എ വരുമാനത്തെ സ്വാധീനിക്കുമെന്ന് ഈ രംഗത്തുള്ള വിദഗ്ധര് സൂചിപ്പിക്കുന്നു.\nമാര്‍ച്ച് പാദം 161.02 ശതമാനം വര്‍ധനവാണ് അറ്റാദയത്തില് ഗ്ലോബസ് സ്പിരിറ്റ്‌സ് ലിമിറ്റഡ് കുറിച്ചത്. പോയവര്‍ഷം കമ്പനിയുടെ അറ്റാദായം 19.40 കോടി രൂപയില് നിന്നും 50.64 കോടി രൂപയായി ഉയര്‍ന്നു. മദ്യവില്‍പ്പനയിലും 31.37 ശതമാനം വളര്‍ച്ച കണ്ടെത്താന് ജിഎസ്എല്ലിന് സാധിച്ചിട്ടുണ്ട്. 2020 മാര്‍ച്ചില് 271.51 കോടി രൂപയുണ്ടായിരുന്ന വില്‍പ്പന ഇക്കുറി 356.68 കോടി രൂപയിലെത്തി.\nവില്‍പ്പന വര്‍ധിച്ചതും മൂല്യം കൂടിയതും അടിസ്ഥാനപ്പെടുത്തി ഉപഭോക്തൃ ബിസിനസിലുള്ള കമ്പനിയുടെ വിഹിതം 35 ശതമാനത്തില് നിന്നും 43 ശതമാനമായും വളര്‍ന്നു. പലിശ, നികുതി മുതലായവയ്ക്ക് മുന്‍പുള്ള ജിഎസ്എല്ലിന്റെ വരുമാന മാര്‍ജിന് (EBITDA) 1,140 ബേസിസ് പോയിന്റ് കൂടി 24.9 ശതമാനത്തിലാണ് ഇപ്പോഴുള്ളത്. കഴിഞ്ഞവര്‍ഷം മാര്‍ജിന് 13.5 ശതമാനമായിരുന്നു.\nGlobus Spirits Share Price Spiked, Shareholders Received More Than 300 Percent Returns In Past One Year\nGlobus Spirits Share Price Spiked, Shareholders Received More Than 300 Percent Returns In Past One Year. Read in Malayalam.\nStory first published: Saturday, June 19, 2021, 13:51 [IST]


കോടിയേരിയുടെയും ബിനീഷിന്റെയും പേരിലുള്ള ഭൂരിഭാഗം കേസുകളും പിന്‍വലിച്ചു | പത്രവാര്‍ത്തകള് - യൂണികോഡില്\n← യു.ഡി.എഫിന് അഭിമാനിക്കാം\nഎല്‍ഡിഎഫ് പിന്തുണ വര്‍ധിച്ചു: സിപിഐ എം →\nനവംബര് 11, 2009 · 6:23 am\nകോടിയേരിയുടെയും ബിനീഷിന്റെയും പേരിലുള്ള ഭൂരിഭാഗം കേസുകളും പിന്‍വലിച്ചു\nതിരുവനന്തപുരം: ആഭ്യന്തരമന്ത്രി കോടിയേരി ബാലകൃഷ്‌ണന്, മകന് ബിനീഷ് കോടിയേരി എന്നിവര് പ്രതികളായ ഭൂരിഭാഗം കേസുകളും സര്‍ക്കാര് പിന്‍വലിച്ചു.\nകോടിയേരിക്കെതിരെ മൂന്ന് കേസുകളാണ് തിരുവനന്തപുരത്തെ കോടതികളിലുണ്ടായിരുന്നത്. മൂന്നും പിന്‍വലിച്ചു. ബിനീഷിനെതിരെയുള്ള പത്ത് കേസുകളില് അഞ്ചെണ്ണം പിന്‍വലിച്ചു. ഒരെണ്ണത്തില് പിന്‍വലിക്കല് അപേക്ഷ നല്‍കി. ഒരെണ്ണത്തില് വരുംദിവസങ്ങളില് അപേക്ഷ നല്‍കിയേക്കും.\nകോടിയേരിക്കും മകനുമെതിരെ നിലവിലുള്ള കേസുകള്, 2006 മുതല് പിന്‍വലിച്ചവയുടെ എണ്ണം എന്നിവ ആവശ്യപ്പെട്ട് അഡ്വ. നെയ്യാറ്റിന്‍കര പി. നാഗരാജ് വിവരാവകാശ നിയമപ്രകാരം തിരുവനന്തപുരം ചീഫ് ജുഡീഷ്യല് മജിസ്‌ട്രേട്ട് കോടതിയില് അപേക്ഷ നല്‍കിയിരുന്നു. ഇതിനുള്ള മറുപടിയിലാണ് വിശദാംശങ്ങള് പുറത്തുവന്നത്.\nകോടിയേരിക്കെതിരെയുള്ള മൂന്ന് സമരക്കേസുകളും തിരുവനന്തപുരം ജുഡീഷ്യല് ഒന്നാം ക്ലാസ് മജിസ്‌ട്രേട്ട്-3 കോടതിയിലാണ് പരിഗണിച്ചത്. മൂന്നും പിന്‍വലിച്ചു.\nബിനീഷിനെതിരെയുള്ള കേസുകളില് പൊതുമുതല് നശിപ്പിക്കല്, പോലീസിനെ ആക്രമിക്കല്, വാളുപയോഗിച്ച് വെട്ടിപ്പരിക്കേല്‌പിക്കല് തുടങ്ങിയ ഗുരുതരമായ കുറ്റങ്ങളാണ് പോലീസ് ആരോപിച്ചിരിക്കുന്നത്.\nജുഡീഷ്യല് മജിസ്‌ട്രേട്ട്-2-ാം കോടതിയില് പരിഗണനയിലിരിക്കുന്ന രണ്ട് കേസുകള്, അതിവേഗ കോടതിയുടെ പരിഗണനയിലുള്ള ഒരു കേസ് എന്നിവയില് ബിനീഷിനെതിരെ ജാമ്യമില്ലാ വാറണ്ട് നിലവിലുണ്ട്. വസ്‌തുവകകള് കണ്ടുകെട്ടുന്നതിന്റെ തുടക്കമായി പോലീസ് റിപ്പോര്‍ട്ടും കോടതി ആവശ്യപ്പെട്ടിട്ടുണ്ട്.\nജുഡീഷ്യല് മജിസ്‌ട്രേട്ട്-3 കോടതിയുടെ പരിഗണനയിലിരുന്ന ആറ് കേസുകളില് നാലെണ്ണം ഇതിനകം പിന്‍വലിച്ചു. നിലവില് ഒരു കേസില് പിന്‍വലിക്കല് അപേക്ഷ കോടതിയുടെ പരിഗണനയിലുണ്ട്. സമരകേസുകളില് ഒരെണ്ണം പിന്‍വലിക്കുന്നത് ഹൈക്കോടതി സ്റ്റേ ചെയ്‌തിരുന്നു.\nTagged as കേസ്, കൊടിേരി, ബിനീഷ്കൊടിയേരി


പ്രകാശ് കാരാട്ട് ബിജെപി അനുകൂല പരാമർശം നടത്തിയതായി ബംഗാൾ ഘടകം; കേന്ദ്ര നേതൃത്വം വിശദീകരണം നൽകണം |\nപ്രകാശ് കാരാട്ട് ബിജെപി അനുകൂല പരാമർശം നടത്തിയതായി ബംഗാൾ ഘടകം; കേന്ദ്ര നേതൃത്വം വിശദീകരണം നൽകണം\nസിപിഎം പോളിറ്റ് ബ്യൂറോ അംഗം പ്രകാശ് കാരാട്ട് ബിജെപി അനുകൂല പ്രസ്താവന നടത്തിയതായി സിപിഎം ബംഗാൾ ഘടകത്തിന്റെ പരാതി. ബംഗാൾ സംസ്ഥാന സെക്രട്ടറി സൂര്യകാന്ത് മിശ്രയാണ് പരാതി ഉയർത്തിയിരിക്കുന്നത്.\nബംഗാളിൽ ബിജെപിക്ക് കൂടുതൽ സീറ്റുകൾ ലഭിക്കുമെന്ന് മാതൃഭൂമി ന്യൂസുമായി നടത്തിയ അഭിമുഖത്തിനിടെ പ്രകാശ് കാരാട്ട് പറഞ്ഞിരുന്നു. ഇത് ചൂണ്ടിക്കാട്ടിയാണ് പരാതി. വിഷയം അടിയന്തരമായി ചർച്ച ചെയ്യണമെന്നും കേന്ദ്രനേതൃത്വം മാധ്യമങ്ങൾക്ക് മുമ്പാകെ വിശദീകരണം നൽകണമെന്നും സൂര്യകാന്ത് മിശ്ര ആവശ്യപ്പെടുന്നു.\nയുപിയിൽ നിന്നുമാറി ഒഡീഷ, പശ്ചിമ ബംഗാൾ തുടങ്ങിയ സംസ്ഥാനങ്ങളിൽ കൂടുതൽ സീറ്റ് നേടാനുള്ള പരിശ്രമത്തിലാണ് ബിജെപി. ബംഗാളിൽ അവർ നേട്ടമുണ്ടാക്കാനാണ് സാധ്യത. അമിത് ഷാ 23 സീറ്റുകളിൽ വിജയിക്കുമെന്ന് പറയുന്നു. എന്നാൽ അത്രയൊന്നും ലഭിക്കാൻ സാധ്യതയില്ല എന്നായിരുന്നു കരാട്ടിന്റെ പരാമർശം\n← ഫേസ്ബുക്ക് കമന്റ് കണ്ട് ആരോഗ്യമന്ത്രി ഇടപെട്ട സംഭവം: നവജാത ശിശുവിനെ വിദഗ്ധ ചികിത്സക്കായി കൊച്ചിയിലെത്തിച്ചത് രണ്ട് മണിക്കൂര് കൊണ്ട്; ആരോഗ്യനില തൃപ്തികരം\nമോദിയുടെ പുതിയ ആരോപണം എത്തി: രാജീവ് ഗാന്ധിയും കുടുംബവും നേവി കപ്പലിൽ ഉല്ലാസ യാത്ര നടത്തി →\nപ്രധാനമന്ത്രിയുടെ ജീവന് ഭീഷണിയുള്ളതായി കേന്ദ്രം; സുരക്ഷ ശക്തമാക്കും


മോഹന്‍ലാലിന്റെ മകനും നായകനാകുന്നു; സംവിധാനം ജിത്തു ജോസഫ് • ഇ വാർത്ത | evartha\nമോഹന്‍ലാലിന്റെ മകനും നായകനാകുന്നു; സംവിധാനം ജിത്തു ജോസഫ്\nമോഹന്‍ലാലിന്റെ മകന് പ്രണവ് മോഹന്‍ലാലും മലയാള സിനിമയില് നായകനായി രംഗപ്രവേശം ചെയ്യുന്നു. മോഹന്‍ലാല് തന്നെയാണ് തന്റെ ഔദ്യോഗിക ഫേസ്ബുക്ക് പേജിലൂടെ ഈ വിവരം പുറത്തുവിട്ടിരിക്കുന്നത്.\nആക്ഷന് ത്രില്ലര് സ്വഭാവമുള്ള ചിത്രം സംവിധാനം ചെയ്യുന്നത് ജിത്തു ജോസഫ് ആണ്. ഊഴത്തിന് ശേഷം ജിത്തു ചെയ്യുന്ന ചിത്രമായിരിക്കും ഇത്. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്. മോഹന്‍ലാല് നായകനായ ദൃശ്യത്തിന് ശേഷം ആശിര്‍വാദ് സിനിമാസ് നിര്‍മ്മിക്കുന്ന ത്രില്ലര് ചിത്രമാണ് ഇതെന്നും ഫേസ്ബുക്ക് പോസ്റ്റില് പറയുന്നു.\nദൃശ്യത്തിന്റെ തമിഴ്പതിപ്പായ പാപനാശത്തില് ജിത്തു ജോസഫിന്റെ സഹായിയായി പ്രണവ് പ്രവര്‍ത്തിച്ചിരുന്നു. അഭിനയത്തേക്കാള് പ്രണവിന് താല്‍പര്യം സംവിധാനത്തിലാണെന്ന് നേരത്തെ വാര്‍ത്തകള് വന്നിരുന്നു.\nതമ്പി കണ്ണന്താനത്തിന്റെ ഒന്നാമനില് മോഹന്‍ലാലിന്റെ കുട്ടിക്കാലം അവതരിപ്പിച്ചത് പ്രണവ് ആയിരുന്നു. പിന്നീട് മേജര് രവി സംവിധാനം ചെയ്ത പുനര്‍ജനിയില് നായകനാകുകയും മികച്ച ബാലതാരത്തിനുള്ള സംസ്ഥാന അവാര്‍ഡ് നേടുകയും ചെയ്തിരുന്നു. സാഗര് ഏലിയാസ് ജാക്കിയിലും പ്രണവ് മുഖംകാണിച്ചിരുന്നു.\nമമ്മൂട്ടിയുടെ മകനായ ദുല്‍ഖര് സല്‍മാന് മലയാള സിനിമയില് എത്തിയപ്പോള് മുതല് പ്രണവും അഭിനയരംഗത്തേക്ക് എത്തുന്നുവെന്ന് വാര്‍ത്തയുണ്ടായിരുന്നു. എന്നാല് ഏറെ നാള് കാത്തിരുന്ന് ഇപ്പോഴാണ് അത് സംഭവിക്കുന്നത്. ദുല്‍ഖര് ഇപ്പോള് മലയാള സിനിമയിലെ ഏറ്റവും മികച്ച യുവതാരങ്ങളില് ഒരാളായി നില്‍ക്കുമ്പോള് പ്രണവിന്റെ വരവും ഏറെ പ്രതീക്ഷയോടെയാണ് സിനിമ പ്രേമികള് നോക്കി കാണുന്നത്.


നീതിയില് ആവിഷ്കൃതമാകേണ്ട വിശ്വാസവും യുക്തിയും - Sathyadeepam\n|^| Home -> Cover story -> നീതിയില് ആവിഷ്കൃതമാകേണ്ട വിശ്വാസവും യുക്തിയും\nനീതിയില് ആവിഷ്കൃതമാകേണ്ട വിശ്വാസവും യുക്തിയും\nകേവലവും ശാശ്വതവും സനാതനവുമായ ഒരു യുക്തിബോധമോ ഒരു വിശ്വാസമോ നിലനില്ക്കുന്നില്ല എന്നു കരുതുന്ന ഒരാളാണു ഞാന്. മറിച്ച്, നമ്മുടെ യുക്തിബോധവും നമ്മുടെ വിശ്വാസവും ചരിത്രബന്ധങ്ങള്‍ക്കുളളിലാണു നിലനില്ക്കുന്നത് എന്നതാണ് എന്‍റെ ധാരണ. ചരിത്രബന്ധങ്ങള് പറയുമ്പോഴാകട്ടെ അത് സത്താരൂപത്തിലല്ല മറിച്ചു വിപുലമായ ഒരു ബന്ധവ്യവസ്ഥയ്ക്കുള്ളിലാണ്. അതില് ഒരുപാടു ഘടങ്ങളുണ്ട്. ലളിതമായി പറഞ്ഞാല് നമ്മുടെ ജീവിതക്രമം, നമ്മുടെ ഉത്പാദനവ്യവസ്ഥ, ഭരണകൂടങ്ങള്, നാം ആര്‍ജ്ജിക്കുന്ന വിജ്ഞാനം, സാങ്കേതികവിദ്യയുടെ വളര്‍ച്ച, ഭൗതിക പരിതസ്ഥിതികള്… ഇങ്ങനെ എത്രയോ ഘടകങ്ങള് ചേര്‍ന്ന ഒരു വലിയ ബന്ധത്തിനുള്ളിലാണു നമ്മള് എപ്പോഴും ജീവിക്കുന്നത്.\nപ്രാചീനനായ മനുഷ്യന് മിക്കവാറും പ്രകൃതിയില് നിന്നു ജീവിതോപാധികള് വേട്ടയാടിപ്പിടിച്ചു മാത്രം ജീവിച്ചിരുന്ന ഒരു ഘട്ടത്തില് അയാളെ വിശ്വാസത്തിലേക്കോ നീതി ബോധത്തിലേക്കോ നയിക്കുന്ന ഘടകങ്ങള്‍ക്കൊന്നും ഇന്നു വിശ്വാസമോ യുക്തിബോധമോ ആയി പ്രവര്‍ത്തിക്കാന് കഴിയില്ല. പത്തൊമ്പതും ഇരുപതും നൂറ്റാണ്ടുകളിലെ മഹാനായ ജെയിംസ് ഫ്രെയ്സര് എന്ന നരവംശ ചിന്തകന് മന്ത്രവാദത്തിന്‍റെ പൊരുള് വിശദീകരിക്കുന്ന സമയത്ത് പറയുന്ന കൗതുകകരമായ ഒരു കാര്യം, മന്ത്രവാദം എന്നു പറയുന്നതു പ്രാചീനമായ സയന്‍സാണ് എന്നാണ്. മന്ത്രവാദം മതമല്ല. മതം വിശ്വാസത്തിലധിഷ്ഠമാണ്. മന്ത്രവാദം യുക്തിയില് അധിഷ്ഠിതമാണ്. ഇന്നു നിങ്ങള് കരുതുന്നതു മന്ത്രവാദം മതത്തിന്‍റെ ഭാഗമായിട്ടാണ്. ഫ്രെയ്സര് പറയുന്നത്, മന്ത്രവാദചടങ്ങുകളിലും യുക്തിയുണ്ട്. ആ യുക്തി തെറ്റാണ് എന്നറിയുന്നതുകൊണ്ടു നാമതിനെ യുക്തിപരമായി കരുതുന്നില്ല. പക്ഷേ, ആ യുക്തി തെറ്റല്ല എന്നു കരുതാത്തിടത്തോളം കാലം അതു യുക്തിപരമായിട്ടാണു നിലനിന്നത്. അദ്ദേഹം വിശദീകരിക്കുന്നതിതാണ്, മന്ത്രവാദ ചടങ്ങുകള്‍ക്ക് അടിസ്ഥാനപരമായി സമ്പര്‍ക്കനിയമം, സാദൃശ്യനിയമം എന്നീ തത്ത്വങ്ങളുണ്ട്. നിങ്ങളെ കൊലപ്പെടുത്തണമെന്നാഗ്രഹിച്ചാല് നിങ്ങളെ കൊല്ലാന് നിവൃത്തിയില്ലെങ്കില് നിങ്ങളുടെ രൂപത്തില് ഒരു പ്രതിമയുണ്ടാക്കി അതില് ആണിയടിച്ചു കയറ്റിയാല് അതിന്‍റെ ഫലം നിങ്ങള്‍ക്കുണ്ടാകും എന്ന് പഴയ ആഭിചാരകര്‍മങ്ങളില് വിശ്വസിച്ചിരുന്നു. ഇന്നു നമുക്കറിയാം, അങ്ങനെ ആണിയടിച്ചാല് നിങ്ങള്‍ക്കൊന്നും പറ്റില്ല, ആണി അവിടെ ഇരിക്കുകയേ ഉള്ളൂ… ഈ സമ്പര്‍ക്കനിയമവും സദൃശ്യനിയമവും ഒക്കെകൊണ്ട് സംഘടിപ്പിക്കപ്പെട്ട നൂറുകണക്കായ ചടങ്ങുകള് ആചരിച്ചാണു മനുഷ്യര് ലക്ഷോപലക്ഷം വര്‍ഷം ജീവിച്ചിരുന്നത്. മഴ പെയ്താല് തവള കരയും എന്നതുകൊണ്ടു പ്രാചീന സമൂഹങ്ങളില് പലതും മഴ പെയ്യാന്‍വേണ്ടി തവളയെപ്പോലെ ഒച്ചയുണ്ടാക്കുന്ന സമ്പ്രദായം ഉണ്ടായിരുന്നു. കാരണം മഴ പെയ്താല് തവള കരയും തിരിച്ചു ചിന്തിക്കുമ്പോള്, തവള കരഞ്ഞാല് മഴ പെയ്യണം. തവള കരഞ്ഞില്ലെങ്കിലോ? നിങ്ങള് തവളയെപ്പോലെ കരഞ്ഞാലും മതി… കാരണം ഇതു തമ്മില് പരസ്പരം ബന്ധമുണ്ടെന്നു മനുഷ്യര് നിരീക്ഷിക്കുന്നു. ഇന്നു നമുക്കറിയാം, തവള കരഞ്ഞിട്ടും മഴ പെയ്യുന്നില്ല, നിങ്ങള് കരഞ്ഞിട്ടും മഴ പെയ്യില്ല. മഴ പെയ്യുന്നത് വേറെ കാരണങ്ങള്‍കൊണ്ടാണ്. എന്നാല് ഇത് അറിയാത്തിടത്തോളം കാലം നമുക്കു കരഞ്ഞുനോക്കാം. അങ്ങനെ കരഞ്ഞുനോക്കുന്നതു യുക്തിപരമായിട്ടാണ്. പക്ഷേ ആ യുക്തി ചരിത്രപരമാണ്. കേവല യുക്തി എന്നു പറയുന്നതു വാസ്തവത്തില് നിലനില്ക്കുന്ന ഒന്നല്ല. നമ്മുടെ ധ്യാനാത്മകചിന്തയിലോ നമ്മുടെ അമൂര്‍ത്തമായ വിചാരങ്ങളിലോ അതിനെ കൊണ്ടുനടക്കാം എന്നല്ലാതെ യുക്തി ചരിത്രനിരപേക്ഷമായ ഒന്നല്ല.\nകേവല വിശ്വാസം എന്നൊന്നില്ല. വിശ്വാസത്തെ ഓരോ സമൂഹവും തങ്ങള് ജീവിക്കുന്ന കാലത്തിന്‍റെ മൂല്യബോധത്തിനും ആ മൂല്യബോധത്തെ നിര്‍ണയിക്കുന്ന അടിസ്ഥാന ഭൗതിക ബന്ധങ്ങള്‍ക്കും ഉപയുക്തമാകുന്ന മട്ടില് പുനഃക്രമീകരിച്ചുകൊണ്ടിരിക്കുന്നുണ്ട്. അങ്ങനെ പുനഃക്രമീകരിക്കുക എന്നതു വിശ്വാസത്തിന്‍റെ അതിജീവനത്തിന് അതിപ്രധാനമായ അടിസ്ഥാനമാണ് എന്നു ഞാന് കരുതുന്നു. അതുകൊണ്ടു വിശ്വാസം, യുക്തി എന്നിവയെ സത്താപരമായ, ശാശ്വതമായ രണ്ടു ഗണങ്ങളായി കല്പിച്ച് ഇതില് ഏതാണു ശരി എന്നു ചോദിക്കുന്നത് അര്‍ത്ഥശൂന്യമായ ചോദ്യമാണ്. യുക്തി ചരിത്രപരമാണ്, സമൂഹബന്ധങ്ങള്‍ക്കും ചരിത്രബന്ധങ്ങള്‍ക്കും ഉള്ളിലാണ്. വിശ്വാസവും ചരിത്രപരവും സാമൂഹികവുമായ ബന്ധങ്ങള്‍ക്കുള്ളിലാണ്; കേവലമല്ല.\nഅങ്ങനെയെങ്കില് കേവലമായി ഇവയ്ക്കിടയില് ഉയര്‍ത്തിപ്പിടിക്കാവുന്ന എന്തെങ്കിലുമുണ്ടോ? എല്ലാം ആപേക്ഷികമാണ് എന്നു കരുതിയാല് മനുഷ്യജീവിതം വളരെ നിരര്‍ത്ഥകമായിത്തീരില്ലേ? മനുഷ്യജീവിതത്തില് എന്തും അനുവദനീയമാണ് എന്നു വരില്ലേ? അങ്ങനെ പോകാമോ എന്നു ചോദിച്ചാല് നിശ്ചയമായും പൊയ്ക്കൂടാ എന്നുതന്നെ കരുതുന്ന ഒരാളാണു ഞാന്. ആപേക്ഷികമായി അല്ലാത്തത് എന്തുണ്ട്, ഒരു സമൂഹജീവി എന്ന നിലയ്ക്ക്, വ്യക്തി എന്ന നിലയ്ക്ക് മനുഷ്യര്‍ക്കു കേവലമായി ഉയര്‍ത്തിപ്പിടിക്കാന് അര്‍ഹമായത് എന്തുണ്ട് എന്ന ചോദ്യത്തിനു ഞാന് കരുതുന്ന ഒരു ഉത്തരം നീതി എന്നതാണ്. ഈ നീതിയുടെ ആവിഷ്കാരമാകുന്ന യുക്തിയും നീതിയില് ആവിഷ്കാരമാകുന്ന വിശ്വാസവുമാണു നിലനില്ക്കാന് യോഗ്യമായത്. നീതിയുടെ ആവിഷ്കാരമാകുമ്പോള് മാത്രമേ നിയമംപോലും നിലനില്ക്കാന് യോഗ്യമാകൂ. നീതി എന്നു പറയുന്നതാണു നിയമമെന്നു തെറ്റിദ്ധരിക്കരുത്. നീതിബോധത്തെ ഓരോ ചരിത്രഘട്ടവും വ്യവസ്ഥപ്പെടുത്തിക്കൊണ്ടാണു നിയമമുണ്ടായത്. അതു നീതിയാകണമെന്നില്ല. സ്വവര്‍ഗാനുരാഗം കുറ്റകൃത്യമായിരുന്നു. എന്നാല് സുപ്രീം കോടതി വിധി വഴി അതു കുറ്റകൃത്യമല്ലെന്നും ഒന്നര നൂറ്റാണ്ടുകാലം നാം കുറ്റവാളികളായി അവരെ (സ്വവര്‍ഗാനുരാഗികളെ) പരിഗണിച്ചതാണു തെറ്റ് എന്നും നാം മനസ്സിലാക്കി. ഇതൊരു കാര്യം മാത്രമല്ല.\nഗാന്ധിജി നിസ്സഹകരണപ്രസ്ഥാനത്തില് ഏര്‍പ്പെടുകയും നിയമലംഘനപ്രസ്ഥാനം സംഘടിപ്പിക്കുകയുമൊക്കെ ചെയ്തു. നിയമലംഘനപ്രസ്ഥാനം ഗാന്ധിജി ഉണ്ടാക്കിയ സമയത്തു കോണ്‍ഗ്രസ്സിന്‍റെ വലിയ നേതാക്കളില് ഒരാളായിരുന്ന ആനി ബസന്‍റ് നിയമലംഘനം എന്നതിനെ സമരമാര്‍ഗമാക്കുന്നതു തെറ്റാണ് എന്നു വാദിക്കുകയുണ്ടായി. നിയമം അനുസരിക്കുക എന്നത് ഉത്തരവാദിത്വമുള്ള മനുഷ്യര് ചെയ്യേണ്ട കാര്യമാണ്. നിയമം ലംഘിച്ചുകൂടാത്ത ഒന്നാണ് എന്നും അതിനെ ഒരു സമരമാര്‍ഗമാക്കിക്കൂടാ എന്നും സൂചിപ്പിക്കപ്പെട്ടപ്പോള് ‘നിയമം ലംഘിച്ചുകൂടാ എന്നു പറയുന്നതു ശരിയാണ്. എപ്പോള് മാത്രം, നിയമം നീതിയുടെ ആവിഷ്കാരമായിരിക്കുമ്പോള് മാത്രം” എന്നാണു ഗാന്ധിജി വ്യക്തമാക്കിയത്. നീതിയെ ലംഘിക്കുന്ന നിയമമാണെങ്കില് നിയമത്തെ ലംഘിക്കലാണു നീതി. അതുകൊണ്ട് അടിസ്ഥാനം നിയമമല്ല, നീതിയിലാണ്.\nഈ നീതി എന്ന മൂല്യത്തെ മുന്നില്‍വയ്ക്കുകയും നിങ്ങളുടെ യുക്തിബോധത്തെയും വിശ്വാസത്തെയും നീതിയുടെ തുലാസിലിട്ടു തൂക്കിനോക്കുകയും അതു നീതിക്കൊപ്പം നില്ക്കുന്നതാണ്, നീതിയെ പിന്തുണയ്ക്കുന്നതാണ് എന്നു വരികയും ചെയ്യുമ്പോള് മാത്രം അതിനെ സാധൂകരിക്കുകയാണു ചെയ്യേണ്ടത്. അതുകൊണ്ടു വിശ്വാസവും നീതിയും എന്നതിനെ കേവല സംജ്ഞകളായി എടുത്ത് ആ വിശ്വാസത്തെയും നീതിയെയും ചരിത്രത്തിനും ജീവിതബന്ധങ്ങള്‍ക്കും സമൂഹത്തിനും പുറത്തു മനുഷ്യര് കൊണ്ടുനടക്കുന്ന എന്തോ ഒന്നാണ് എന്നു സങ്കല്പിക്കുകയും ഇതിലേതാണു ശരി എന്ന താര്‍ക്കികമായ ചോദ്യം ചോദിക്കുകയും ചെയ്യുന്നതുകൊണ്ടു ചരിത്രത്തില് വലിയ ഫലമൊന്നും ഉണ്ടാകില്ല. ചരിത്രത്തില് പ്രവര്‍ത്തിക്കുന്നതു കേവല വിശ്വാസമല്ല, കേവലയുക്തിയുമല്ല; ചരിത്രബന്ധങ്ങള്‍ക്കുള്ളിലെ വിശ്വാസമാണ്, ചരിത്രബന്ധങ്ങള്‍ക്കുള്ളിലെ യുക്തിബോധമാണ്…\nഗാന്ധിജി വിശ്വാസിയായിരുന്നു. കടുത്ത മതബോധനത്തിനകത്തു ജീവിച്ചിരുന്ന ആളായിരുന്നു അദ്ദേഹം. തന്‍റെ ദൈവബോധത്തെ തന്‍റെ രാഷ്ട്രീയപ്രവര്‍ത്തനങ്ങളുടെ അടിസ്ഥാനമാക്കാന് അദ്ദേഹം ശ്രമിച്ചു. എന്നാല് മുഹമ്മദാലി ജിന്ന ഒരു വലിയ മുസ്ലീം വിശ്വാസിയായിരുന്നില്ല എന്നു നമുക്കറിയാം. അദ്ദേഹം മതാചാരങ്ങള്‍ക്കുള്ളില് ജീവിച്ചയാളല്ല. പക്ഷേ, ഗാന്ധിജി മതനിരപേക്ഷമായ രാഷ്ട്രത്തിനുവേണ്ടി നിലകൊള്ളുകയും വെടികൊണ്ടു മരിക്കുകയും ചെയ്തു. ജിന്ന മതാധിഷ്ഠിമായ ഒരു രാഷ്ട്രമുണ്ടാക്കി. ജിന്നയെപ്പോലെതന്നെ ദൈവബോധം ഏറെയൊന്നും ഇല്ലാതിരുന്ന ആളായിരുന്നു സവര്‍ക്കര്. ‘ഹിന്ദുത്വ’ എന്ന വാക്ക് ഉണ്ടാക്കിയത് സവര്‍ക്കറാണ്. അദ്ദേഹം ദൈവവിശ്വാസിയായിരുന്നില്ല. അതുകൊണ്ടു വിശ്വാസം എന്നു പറയുന്നത്, ദൈവത്തിലാണ് എന്നും മതത്തിലാണ് എന്നും പറയുന്നത് ഒരേ കാര്യമാണ് എന്നു തെറ്റിദ്ധരിക്കരുത്.\nഒരേയൊരു ദൈവം എന്നു പറഞ്ഞ നാരായണഗുരു കൂടെപ്പറഞ്ഞ് ഒരു വാക്യം ഇന്നു നിലനില്ക്കുന്ന ഏതങ്കിലും ഒരു മതത്തോടു നമുക്കു പ്രത്യേകിച്ചു യാതൊരു ബന്ധവുമില്ല എന്നാണ്. സാമ്പ്രദായികമായ ജീവിതത്തിനപ്പുറം, മതത്തെ, വിശ്വാസത്തെ ധാര്‍മ്മികമായി സങ്കല്പിച്ചാല് നിങ്ങളുടെ വിശ്വാസം മറ്റൊരു വിശ്വാസത്തെ പുറന്തള്ളില്ല. മറിച്ച്, മതത്തെ ചരിത്രപരമായ ആചാരങ്ങ ളും അതിര്‍വരമ്പുകളുമായി സങ്കല്പിച്ചാല് നിങ്ങളുടെ മതം മറ്റൊരു മതത്തെ പുറന്തള്ളും. അതുകൊണ്ടു മതം നൈതികമൂല്യമായിട്ടാണോ ആചാരമായിട്ടാണോ മാനിക്കപ്പെടേണ്ടത്?\nവിശ്വാസമാണോ യുക്തിയാണോ? ഈ ചോദ്യത്തിനു വളരെ പ്രസക്തമായ ഉത്തരം ഗുരുവിനുണ്ട്. ഗുരുവിനോട് അദ്ദേഹത്തിന്‍റെ പ്രസിദ്ധ ശിഷ്യന്മാരിലൊരാളായ സി.വി. കുഞ്ഞിരാമന് ചോദിച്ചു, സ്വാമി പറയുന്നതില് ദൈവം ഒന്നാണ് എന്നതു മനസ്സിലായി. ജാതി ഒന്നാണെന്നു പറഞ്ഞതും മനസ്സിലായി. പക്ഷേ, മതങ്ങള് പലതല്ലേ? അപ്പോള് ഗുരു ചോദിച്ചത്, എന്തിനെയാണു മതമായി കാണുന്നത് എന്നാണ്? മതം അതിന്‍റെ മൂല്യമാണോ അതിന്‍റെ ആചാരരൂപമാണോ? ശേഷം അദ്ദേഹം പറയുന്ന മനോഹരമായ ഉദാഹരണമുണ്ട്. ക്രിസ്തുമതം സ്നേഹമാണ്, മുഹമ്മദ് മതം സാഹോദര്യമാണ്. എന്നാല് സ്നേഹമില്ലാതെ, സാഹോദര്യമോ സാഹോദര്യമില്ലാതെ സ്നേഹമോ സാദ്ധ്യമല്ല. എന്നിരിക്കേ മതഭേദങ്ങള്‍ക്ക് എന്താണര്‍ത്ഥം എന്നാണു ഗുരു ചോദിക്കുന്നത്. നിങ്ങള് മതാനുഭവത്തെ, നിങ്ങളുടെ വിശ്വാസത്തെ അതിന്‍റെ ധാര്‍മ്മികമായ മൂല്യമാക്കി മാറ്റിയാല് നിങ്ങള്‍ക്കു യുക്തികൊണ്ട് എത്തിച്ചേരാവുന്നതിന്‍റെ പരമാവധിയില് എത്തിച്ചേരാന് കഴിയും എന്നാണു ഗുരു പറയാന് ശ്രമിച്ചത്. യുക്തികൊണ്ടു നിങ്ങള് എത്തിച്ചേരുന്ന സാര്‍വലൗകികതയിലേക്കും ബോദ്ധ്യത്തിലേക്കും നിങ്ങളുടെ വിശ്വാസത്തിന്‍റെ ധാര്‍മ്മികതലം നിങ്ങളെ നയിക്കും. ആ ധാര്‍മ്മികതലത്തില് നില്ക്കുന്നതുകൊണ്ട് എനിക്ക് അവിടെ എത്താനായി മറ്റെന്തെങ്കിലും വേണ്ട. ഒരു ക്രൈസ്തവ പുരോഹിതന് ചെന്ന് ക്രിസ്തുമതത്തെക്കുറിച്ച് ഒരുപാടു സംസാരിച്ചതിനുശേഷം ക്രിസ്തുമതം സ്വീകരിക്കണമെന്നാവശ്യപ്പെട്ടപ്പോള്, ഞാന് താങ്കള് ജനിക്കുന്നതിനുമുമ്പേ ക്രിസ്ത്യാനിയാണല്ലോ എന്നാണു ഗുരു പറഞ്ഞത്.\nയുക്തിയെ നാം പലപ്പോഴും താര്‍ക്കികതയായി തെറ്റിദ്ധരിക്കുന്നുണ്ട്. അന്യോന്യം തര്‍ക്കിച്ചു മുന്നേറുന്നതാണു താര്‍ക്കികത. ഞാന് യുക്തിവാദിയല്ല ദൈവവിശ്വാസിയുമല്ല. പക്ഷേ, ദൈവവിശ്വാസത്തെ ആദരിക്കുന്നയാളാണ്. അതിനെ ആദരിക്കുന്നത് അതിന്‍റെ നൈതികമാനത്തെ മുന് നിര്‍ത്തിയാണ്, ആചാരത്തെ മുന് നിര്‍ത്തിയല്ല. ആചാരത്തെ മുന് നിര്‍ത്തി ഒരു വിശ്വാസത്തെ ആദരിക്കാന് പറ്റില്ല. മൂല്യത്തിലേക്കു നോക്കണം. മൂല്യത്തിലേക്കു നോക്കുമ്പോള് ബുദ്ധമതം കരുണയാണ്. ആചാരത്തിലേക്കു നോക്കിയാല് ശ്രീലങ്കയില് തമിഴരെ കൊന്നൊടുക്കുന്നുണ്ട്. ആചാരത്തിലേക്കു നോക്കിയാല് രോഹിങ്ക്യന് മുസ്ലീങ്ങളെ മ്യാന്‍മാറില് കൊന്നുകൊണ്ടേയിരിക്കുന്നുണ്ട്. ആ ആചാരരൂപങ്ങളെല്ലാം കരുണയിലാണ്; ബുദ്ധമതം സ്നേഹത്തിലാണ്; സാഹോദര്യത്തിലാണ്, ഏകതയിലാണ്. ഈ മൂല്യ ത്തെ സ്വാംശീകരിച്ചാല് യുക്തികൊണ്ട് എത്തിച്ചേരാവുന്നതിന്‍റെ പരമാവധിയിലേക്കു നിങ്ങള്‍ക്കു വിശ്വാസത്തിന്‍റെ ധാര്‍മ്മികതലംകൊണ്ട് എത്തിച്ചേരാന് കഴിയും. അതിനു പകരം, താര്‍ക്കികതയെ യുക്തിയായി കാണുകയും തര്‍ക്കവാസനയെ യുക്തിയുടെ വിചാരലോകമാണ് എന്നു തെറ്റിദ്ധരിക്കുകയും ചെയ്തിട്ട് അതിനെ വിശ്വാസത്തിന്‍റെ മറുപുറത്തു നിര്‍ത്തേണ്ട കാര്യമില്ല. അതുപോലെതന്നെ ചരിത്രബദ്ധമായി രൂപപ്പെട്ടുവരു ന്ന ആചാരങ്ങളെ അതിന്‍റെ വിശ്വാസത്തിന്‍റെ ആവിഷ്കാരമാണ് എന്നു തെറ്റിദ്ധരിച്ചിട്ടു ചരിത്രമുണ്ടാക്കിയ അധികാരബന്ധങ്ങളും സ്ഥാപനരൂപങ്ങളും ഭൗതികപരിസരങ്ങളും ഉണ്ടാക്കിയെടുത്ത്, കാലത്താല് കെട്ടപ്പെട്ട ആചാരങ്ങളെ ചരിത്രാതീതമായ വിശ്വാസത്തിന്‍റെ അടിസ്ഥാനമെന്നു തെറ്റിദ്ധരിച്ച് അതില് കെട്ടിച്ചമഞ്ഞു കിടക്കുന്നതിനെ ഒരു നിലയ്ക്കും മാനിക്കേണ്ടതില്ല, മാനിക്കപ്പെടേണ്ടത് മൂല്യങ്ങളാണ്. ആ മൂല്യത്തിന്‍റെ പരമപദം എന്നെ സംബന്ധിച്ചിടത്തോളം നീതി എന്ന സങ്കല്പമാണ്. ആ നീതി എന്ന സങ്കല്പത്തിലേക്ക് എത്തിച്ചേരാന് ഉപയുക്തമാകുന്നതെന്ത് എന്ന ചോദ്യം നാം നിരന്തരം നമ്മോടുതന്നെ ചോദിക്കേണ്ടതുണ്ട്.\n(തേവര എസ്.എച്ച്. കോളജിലെ സ്പീക്കേഴ്സ് ഫോറത്തിന്‍റെ ആഭിമുഖ്യത്തില് ജനുവരി 15-ന് സംഘടിപ്പിച്ച “വിശ്വസവും യുക്തിയും” എന്ന സിമ്പോസിയത്തില് ചെയ്ത പ്രഭാഷണത്തില്‍നിന്ന്).\n3 thoughts on “നീതിയില് ആവിഷ്കൃതമാകേണ്ട വിശ്വാസവും യുക്തിയും”\nSathyadeepam, whatapity!!! feeling ashamed that once I was the distributor of this in my parish\n30 January, 2019 at 11:39 pm\n‘Disgusting article’ to read inaso called catholic publication\n31 January, 2019 at 3:23 pm\nStephan… What is disgusting and why?? Please explain.


ബുധന്, 23 ജനുവരി 2019 (12:42 IST)\nപ്രോട്ടീനും വൈറ്റമിന് ബിയും അടങ്ങിയ കാടമുട്ട ആരോഗ്യം സംരക്ഷിക്കുന്ന കാര്യത്തില് മുന് പന്തിയിലാണ്. ശരീരത്തിന് ആവശ്യമായ ഘടകങ്ങള് പ്രധാനം ചെയ്യുന്ന കാര്യത്തില് കേമനായ കാടമുട്ട എങ്ങനെ കഴിക്കണമെന്ന കാര്യത്തില് പലരും അറിവില്ലാത്തവരാണ്.\nആഴ്‌ചയില് രണ്ടോ മൂന്നോ തവണ മാത്രമേ കാടമുട്ട കഴിക്കാന് പാടുള്ളൂ. ദിവസം നാല് മുതല് ആറ് മുട്ടവരെ മാത്രമേ കഴിക്കാവൂ.\nപലവിധത്തിലുള്ള രോഗങ്ങള് തടയാനും അവയ്‌ക്ക് മരുന്നായും പൊട്ടാസ്യം, അയണ് എന്നിവ ധാരാളം അടങ്ങിയ കാടമുട്ട ഉപയോഗിക്കാവുന്നതാണ്. എല്ലിന്റെ ആരോഗ്യം സംരക്ഷിക്കാന് ഇതിലും നല്ലൊരു മാര്‍ഗമില്ലെന്നാണ് ആരോഗ്യ വിദഗ്ദര് പറയുന്നത്.\nഹൃദ്രോഗം, രക്തസമ്മര്‍ദം, ആര്‍ത്രൈറ്റിസ്, പക്ഷാഘാതം, അർബുദം തുടങ്ങിയ രോഗങ്ങള്‍ക്കുള്ള പ്രതിവിധിയാണ് കാടമുട്ട. കൂടാതെ, കാഴ്‌ച ശക്തി വര്‍ദ്ധിപ്പിക്കുന്നതിനും അനീമിയ മുതല് ആര്‍ത്തവ പ്രശ്‌നങ്ങള്‍ക്ക് വരെ പരിഹരിക്കാനും ബെസ്‌റ്റാണ്.\nഅടുത്ത ലേഖനം ഫാറ്റി ലിവര് തടയാന് പിന്തുടരേണ്ടത് ഈ ആഹാര രീതികള്


നവാഫ് വി മൂന്നിയൂര്\nവ്യത്യസ്തമായ വിശ്വാസങ്ങളും ആചാരങ്ങളും വിവിധ മതസമൂഹങ്ങളെ വളര്‍ത്തിയെടുക്കുന്നതില് സുപ്രധാനമായ പങ്ക് വഹിച്ചിട്ടുണ്ട്. വിശ്വാസവും ഭക്തിയും പ്രകടിപ്പിക്കുന്നതിന്റെ ഭാഗമായി നടത്തപ്പെടുന്ന ആചാരങ്ങള് വിശ്വാസ സാക്ഷാത്കാരത്തിന്റെ ജീവല്‍പ്രതീകങ്ങളാണ്. വിശ്വാസപ്രേരിതമായി നിര്‍വഹിക്കുന്ന ആചാരങ്ങള് കേവലം യുക്തിയുടെ മാപിനി കൊണ്ട് മാത്രം നിര്‍ണയിക്കുന്നത് യുക്തിസഹമല്ല എന്നതാണ് യാഥാര്‍ത്ഥ്യം. സാമൂഹിക ഘടനകളെയും ബന്ധങ്ങളെയും വിശുദ്ധവത്കരിക്കുന്നതിനും സാമുദായിക ഏകതകളെ ഉയര്‍ത്തിപ്പിടിക്കുന്നതിനും ഭാവപ്രചുരമായ തീവ്രതകളെയും ആത്മനിഷേധത്തിന്റെ വികാരതലങ്ങളെയും അനുഭവിക്കുന്നതിനും വേണ്ടി ആവിഷ്‌കരിക്കപ്പെട്ട ആചാരങ്ങള് അറിവുകളെ വിശ്വാസങ്ങളിലേക്കും സാമുദായിക അംഗത്വത്തെ അംഗീകാരത്തിലേക്കും രൂപാന്തരപ്പെടുത്തുന്നുവെന്ന് എമിലേ ദുര്‍ഖൈം (Emile Durkheim) സിദ്ധാന്തിക്കുന്നുണ്ട്. വിശ്വാസങ്ങള് സമൂഹം നേരിടുന്ന ചാഞ്ചല്യങ്ങള്‍ക്കെതിരെ കെട്ടുറപ്പോടെ നില്‍ക്കുന്നതും നിരുപാധികവും സമഗ്രവുമാണെന്നാണ് ദുര്‍ഖൈം വിശദീകരിക്കുന്നത്. ഒരു വ്യക്തിയെ സമൂഹത്തിലേക്ക് ആകര്‍ഷിക്കുന്ന വ്യതിരക്തമായ സ്വഭാവങ്ങളും ആന്തരികമായ ഘടകങ്ങളുമാണ് അംഗീകാരം കൊണ്ട് വിവക്ഷിക്കുന്നത്. ആചാരങ്ങളില് പങ്കെടുക്കുന്നതിലൂടെ ഒരു വ്യക്തി തന്റെ സാമൂദായിക അംഗത്വം ഉറപ്പ് വരുത്തുകയും സമൂഹത്തെ ഏകീകരിക്കുകയും ചെയ്യുന്നു.\nപാരമ്പര്യ വിശ്വാസങ്ങള് സംരക്ഷിക്കുന്നതിനും ആത്മീയോന്നതികള് കരഗതമാക്കുന്നതിനും മതപ്രാധാന്യമുള്ള ചരിത്രസംഭവങ്ങളെയും മഹത് വ്യക്തികളെയും അനുസ്മരിക്കുന്നതിനും ആചാരങ്ങള് നടത്തിപ്പോരുന്നു. മതകീയവും സാമൂഹികവുമായ വ്യത്യസ്ത പ്രേരകങ്ങളാണ് ആചാരനുഷ്ഠാനങ്ങള്‍ക്ക് പിന്നില് വര്‍ത്തിക്കുന്നത്. വിവിധ മതസമൂഹങ്ങളില് ആത്മപീഡനങ്ങള്‍ക്ക് (self harm) ആചാരപരമായ മൂല്യങ്ങള് കല്‍പിക്കുന്നുണ്ട്.\nമതവിശ്വാസങ്ങളുടെ വൈവിധ്യങ്ങള്‍ക്കനുസൃതമായി ആചാരങ്ങളും വ്യത്യസ്തമാവുന്നു. വിശ്വാസത്തിന്റെ തീവ്രതക്കനുസരിച്ച് പ്രകടനത്തില് ഏറ്റക്കുറച്ചിലുകള് സംഭവിക്കുന്നു. പ്രധാനമായും സെമിറ്റിക് മതങ്ങളിലും ഇതരമതവിഭാഗങ്ങളിലും ഗോത്രവര്‍ഗങ്ങളിലും നടന്ന് വരുന്ന ആചാരങ്ങളില് ആത്മപീഡകവും ദേഹോപദ്രകരവുമായ അനുഷ്ഠാനരൂപങ്ങള് നിലനില്‍ക്കുന്നുണ്ട്. സ്വശരീരത്തെ അതിതീവ്രമായി മുറിവേല്‍പിക്കുന്നതിലൂടെ അത്യധികം ആത്മീയലഹരി ആസ്വദിക്കാന് എങ്ങനെ സാധ്യമാകുമെന്ന ചോദ്യം സ്വാഭാവികമാണ്. വേദന (pain) എങ്ങനെ ഉന്മാദമായി (pleasure/hysteria) പരിണമിക്കുന്നുവെന്ന പ്രശ്‌നമാണ് ഇവിടെ ഉയര്‍ന്നുവരുന്നത്്.\nപന്ത്രണ്ടാം നൂറ്റാണ്ടില് ഇറാഖില് ജീവിച്ചിരുന്ന പ്രമുഖ സൂഫീവര്യന് ശൈഖ് അഹ്മദ് കബീര് അല് രിഫാഇയുടെ നാമത്തില് നടത്തപ്പെടുന്ന റാത്തീബാണ് റിഫാഈ റാത്തിബ്. സര്‍വ്വ സൂഫീ സരണികള്‍ക്കും പ്രത്യേകമായ റാത്തീബുകളും ദിക്‌റുകളും പതിവുള്ളത് പോലെ റിഫാഈ സൂഫീ സരണിയിലെ രിഫാഈ റാതീബിന്റെ രണ്ടാം പകുതിയില് അഭ്യാസികള് ആയുധങ്ങള് കൊണ്ട് വെട്ട് കുത്തുകളില് ഏര്‍പ്പെടുന്നതാണ് കുത്ത് റാത്തീബ് എന്ന് നാമകരണം ചെയ്തതിന്റെ പിന്നാമ്പുറം. കേരളക്കരയില് പ്രത്യേകിച്ചും മലബാര് തീരങ്ങളില് ഇസ്്‌ലാമിന് ആഴത്തില് വേരോട്ടം ലഭിക്കുന്നതില് സൂഫീ സരണികളും റാത്തീബ്, മൗലിദ് പോലുള്ള ആചാരങ്ങളും വലിയ തോതില് സ്വാധീനം ചെലുത്തിയതായി കാണാം.\nശൈഖ് രിഫാഈ തങ്ങളുടെ കാലഘട്ടത്തില് തന്നെ ഇശാനമസ്‌കാര ശേഷം പതിവാക്കിയിരുന്ന റാതീബ് മജ്‌ലിസുകളില് അവിടുത്തെ മുരീദീങ്ങള് ശരീരത്തെ മുറിവേല്‍പിക്കുന്ന രൂപത്തില് പലവിധ പ്രകടനങ്ങള് നടത്തിയതായി ചരിത്ര ഗ്രന്ഥങ്ങള് രേഖപ്പെടുത്തുന്നുണ്ട്. ആളിക്കത്തുന്ന അഗ്നിയില് അണയുന്നത് വരെ ന്യത്തം ചവിട്ടുന്നതും ജീവനോടെ പാമ്പുകളെ ഭക്ഷിക്കുന്നതും സിംഹപ്പുറത്ത് സവാരി നടത്തുന്നതും അവരുടെ ശീലങ്ങളായിരുന്നുവെന്ന് ഇബ്‌നു ബതൂത്ത ഉദ്ധരിക്കുന്നുണ്ട്. ഇറാഖ്്, മലേഷ്യ, ഫിജി, ഇന്തോനേഷ്യ തുടങ്ങീ വിവിധ രാജ്യങ്ങളില് ഇന്നും രിഫാഈ റാത്തീബും അനുബന്ധ ആയുധപ്രയോഗങ്ങളും സജീവമായി തന്നെ നിലനില്‍ക്കുന്നുണ്ട്്.\nപതിനാറാം നൂറ്റാണ്ടുകളില് തന്നെ രിഫാഈ സൂഫീ സരണി ദ്വീപുകളിലും കേരളക്കരയിലും ആഴത്തില് സ്വാധീനം ചെലുത്തിയതായി കാണാം. വര്‍ത്തമാനത്തിലും നിലനില്‍ക്കുന്ന സാംസ്‌കാരിക അവശേഷിപ്പുകള് ഈ ചരിത്രവസ്തുതക്ക് പിന്‍ബലം നല്‍കുന്നു. ദ്വീപുകള് വഴിയാണ് കേരളക്കരയിലേക്ക് കുത്ത് റാത്തീബ് കടന്ന് വരുന്നത്. പതിനേഴാം നുറ്റാണ്ടില് ലക്ഷദ്വീപില് നിന്നും കേരളതീരത്തെത്തിയ മുഹമ്മദ് ഖാസിം വലിയ്യുള്ളാഹിയുടെ പ്രവര്‍ത്തനങ്ങളാണ് റാത്തീബിന് ആഴത്തില് പ്രചാരം ലഭിക്കാന് നിദാനമായത്. ക്യത്യമായ ഇടവേളകളില് സന്ദര്‍ശനം നടത്തിയിരുന്ന അദ്ദേഹം അറക്കല് രാജകൊട്ടാരത്തില് താമസിക്കുകയും സമീപപ്രദേശങ്ങളിലെ റാതീബുകള്‍ക്ക് നേത്യത്വം നല്‍കുകയും ചെയ്തു. ശൈഖ് മുഹമ്മദ് ഖാസിമിന്റെ പാത പിന്തുടര്‍ന്ന് ദ്വീപില് നിന്നും നിരവധി സാദാത്തീങ്ങള് റാത്തീബിനായി കേരളക്കരയിലെത്തിയതായി കാണാം. ആപത്തുകളില് നിന്ന് രക്ഷ നേടുന്നതിനും ആവശ്യസഫലീകരണത്തിനും ആത്മീയോന്നതി കരഗതമാക്കുന്നതിനും വേണ്ടി പതിവാക്കിയിരുന്ന റാതീബ് എത്രമാത്രം ജനകീയമായിരുന്നുവെന്നതിന്റെ ജീവസുറ്റ തെളിവുകളാണ് റാതീബ് നടത്തുന്നതിന് വേണ്ടി പ്രത്യേകമായി നിര്‍മിച്ചിരുന്ന റാത്തീബ് പുരകള്. അടുത്തകാലത്ത് നിസ്‌കാരപ്പള്ളിയായി മാറിയ കണ്ണൂര് ജില്ലയിലെ മാഹിക്കടുത്ത് ആഴിയൂരില് സ്ഥാപിച്ചിരുന്ന റാത്തീബ് പുര ഇതിനുദാഹരണമാണ്.\nഭക്തിയും വിശ്വാസവും മെയ്‌വഴക്കവും ഒത്തു ചേരുന്നതാണ് കുത്ത് റാത്തീബ്. ശൈഖില് നിന്നും നേരിട്ട് ആയുധങ്ങള് ഏറ്റുവാങ്ങി അനുമതി നല്‍കിയതിന് ശേഷമാണ് അഭ്യാസികള് പ്രകടനം തുടങ്ങുന്നത്. ദബ്ബൂസ്(ഗദ), ഖദിര്(ശൂലം), കത്തി എന്നിവയുടെ പ്രയോഗം വളരെ പ്രാധാന്യമുള്ളതാണ്. പ്രധാനമായും ശൈഖ് രിഫാഇയുടെ കറാമത്ത് സദസ്സിനെ ബോധ്യപ്പെടുത്തുന്നതിന് വേണ്ടിയാണ് ആയുധപ്രയോഗം നടത്തുന്നത്.\nആദ്യകാലങ്ങളില് നടന്ന കുത്ത് റാത്തീബും നിലവിലുള്ള രീതികളും തമ്മില് നേരിയ വ്യത്യാസങ്ങളുണ്ട്്. താളാത്മകമായ ദഫ് മുട്ടുകളുടെ പശ്ചാതലത്തില് ബൈത്തുകള് പാടികൊണ്ടിരിക്കെ, സംഘത്തിലെ അഭ്യാസികളിലൊരാള് പൊടുന്നനെ ശൈഖിന്റെ മുമ്പില് മുട്ട്-കുത്തുന്നു, പശ്ചാതലത്തില് യാ..ശൈഖ് റളിയള്ളാ.. എന്ന വിളി ഉയര്‍ന്ന് കേള്‍ക്കുന്നു, ഉസ്താദ് യാ..ശൈഖ് എന്ന് ഉച്ചത്തില് വിളിച്ച് കൊണ്ട് ദബ്ബൂസ് ഭൂമിയില് ആഞ്ഞ് തറയ്ക്കുന്നു..ഊരിയെടുത്ത ഗദ നേരത്തേ മുമ്പില് മുട്ടുകുത്തി നില്‍ക്കുന്ന അഭ്യാസിക്ക് നല്‍കുന്നു. എല്ലാവരുടേയും അനുഗ്രഹം വാങ്ങിയതിന് പിന്നാലെ യാ… ശൈഖ് എന്നലറി ദബ്ബൂസ് അയാള് തന്റെ വയറില് കുത്തിയിറക്കുന്നു. അടുത്തത് ഖദിറിന്റെ പ്രയോഗമാണ്. അര്‍ധചന്ദ്രാക്യതിയിലുള്ള തേച്ചുമിനുക്കിയ പിടിയില് ഘടിപ്പിച്ച മെലിഞുനീണ്ട കൂര്‍ത്ത അഗ്രഭാഗങ്ങള് യാ..ശൈഖ് വിളിയുടെ അകമ്പടിയോടെ ചെവിയിലും വായിലും തലയ്ക്കു മീതെയും കുത്തിയിറക്കുന്നു. നാവ് മുറിച്ചെടുത്ത് സദസ്സ്യര്‍ക്ക് കാണിച്ചുകൊടുക്കുകയും ചെയ്യാറുണ്ട്.\nമനോഹരമായ അറബി കാവ്യങ്ങളാണ് വാഴ്ത്താരി. ബൈത്തുകള് മുറുക്കത്തിനനസരിച്ച് ദഫ്മുട്ടും മുറുകുന്നു. അള്ളാഹു..ഹു..അള്ളാ.. അഹ്മദ് കബീര്..ശൈഖില്ലാ.. എന്നിങ്ങനെയുള്ള പല്ലവി മുറുകുന്നു. ദഫുമായി മുട്ടുകാരന് ആടുമ്പോള് സദസ്സ് ഭക്തിനിര്‍ഭരമാവുന്നു. റാത്തീബിന്റെ രണ്ടാം ഭാഗത്താണ് ആയുധപ്രയോഗം നടത്തുന്നത്. ഒന്നാം ഭാഗത്തില് ശൈഖ് രിഫാഇയുടെ ആത്മാവിനെ റാത്തീബ് സദസ്സില് ഹാജരാക്കുന്നതിന് വേണ്ടി പ്രകീര്‍ത്തനകാവ്യങ്ങള് ചൊല്ലുകയും കൂട്ടമായി കാവ്യരൂപത്തില് തന്നെ പ്രാര്‍ത്ഥിക്കുകയും ചെയ്യുന്നു.\nതിരുനബിയെയും ശൈഖ് രിഫാഇയെയും പ്രകീര്‍ത്തിച്ച് കൊണ്ടുള്ള കാവ്യങ്ങളടങ്ങുന്ന റാത്തീബിലെ ബൈത്തുകള് ശൈഖ് ചൊല്ലിക്കൊടുക്കുകയും ഇഖ്‌വാനികള് ഏറ്റുചൊല്ലുകയും ചെയ്യുന്നു. പശ്ചാതലത്തില് വരികള്‍ക്കൊത്ത് ദഫ് മുട്ടും അരങ്ങേറുന്നതോടെ സദസ്സ് ഭക്തിനിര്‍ഭരമാവുന്നു. ദഫുകാരുടെ ഒത്തിണങ്ങിയ ആംഗ്യങ്ങളും ആടലുകളും വിളികളും സദസ്സിന് മാറ്റ് കൂട്ടുന്നു. അഭ്യാസികള് ആയുധപ്രയോഗങ്ങള് നടത്തുന്നു. കാവ്യപാരായണവും ദഫ് മുട്ടും മുറുകുന്നു. കത്തിക്കുത്തിന് വേഗതയേറുന്നു. പ്രയോഗത്തിന് ശക്തി കൂടുന്നു. അന്തരീക്ഷത്തില് യാ..ശൈഖ് വിളികള് ഉച്ചത്തില് ഉയര്‍ന്ന് കേള്‍ക്കുന്നു. അഭൂതപൂര്‍വ്വമായ ആത്മീയാനുഭൂതി അനുഭവിക്കുന്നു. ബോധതലത്തില് നിന്നും മനസ്സ് ഏകാന്തമായ ഘട്ടത്തിലേക്ക് പ്രവേശിക്കുന്നു. ശരീരം കേവലം രൂപങ്ങളായി പരിണമിക്കുന്നു. വേദന സുഖമാവുന്നു. റാത്തീബ് പാരമ്യതയിലെത്തുന്നു. ആയുധപ്രയോഗങ്ങള് കൊണ്ട് ശരീരത്തിലുണ്ടായ മുറിവുകള് മൂലം യാതൊരുവിധത്തിലുള്ള വേദനയും അവര് അനുഭവിക്കുന്നില്ല. പ്രകടനശേഷം ശൈഖ് തടവുന്നതോടെ ശൈഖ് രിഫാഇയുടെ കറാമത്തെന്നോണം മുറിവുകള് ഭേദമാവുന്നു.\nറാതീബിന് നേത്യത്വം നല്‍കുന്ന ശൈഖിന് നടത്താനുള്ള ഇജാസത്ത് അനിവാര്യമാണ്. പാരമ്പര്യമായി കൈമാറിപ്പോന്നതിലൂടെയും നിലവിലുള്ള ശൈഖില് നിന്നും ലഭിക്കുന്നത് മുഖേനയും ഇജാസത്ത് ലഭിക്കും. രക്തസഞ്ചാരം നിര്‍ത്തുന്നതിനും വ്രണങ്ങള് ഭേദമാവുന്നതിനും ശൈഖ് തടവുന്ന ഹസ്തത്തിന്റെ സനദ് എത്തിച്ചേരുന്നത് മദീനയിലെ റൗളയില് നിന്നും ശൈഖ് രിഫാഇക്ക് തിരുനബി നീട്ടികൊടുത്ത് തിരുകരങ്ങളിലേക്കാണെന്ന്് വിശ്വസിക്കപ്പെടുന്നു. ഇജാസത്തിന് പുറമേ റാത്തീബിന് നേത്യത്വം നല്‍കുന്ന ശൈഖിന് തടവുന്നതിന്റെ ഫലപ്രാപ്തിയുണ്ടാകണമെങ്കില് പ്രത്യേകമായ ദിക്‌റുകളും ശീലങ്ങളും (രിയാള) പതിവാക്കല് അനിവാര്യമാണ്.\nആദ്യകാലങ്ങളില് അരങ്ങേറിയിരുന്ന കുത്ത് റാത്തീബുകള്‍ക്ക് വലിയ തോതില് സാംസ്‌കാരിക പ്രാധാന്യം കൂടിയുണ്ടായിരുന്നു. കേവലം ആത്മീയസദസ്സ് എന്നതിലുപരി പ്രാദേശികമായ ആഘോഷമായിട്ടായിരുന്നു നടത്തപ്പെട്ടിരുന്നത്. പാമ്പ് ശല്യങ്ങളില് നിന്നും മറ്റിതര പ്രയാസ പ്രതിസന്ധികളില് നിന്നും രക്ഷ നേടുന്നതിനും മലബാറിലെ ഭൂരിപക്ഷം വീടുകളിലും മാസത്തിലൊരു തവണ രിഫാഈ റാത്തീബ് പതിവാക്കിയിരുന്നതായി കാണാം. ഓരോ പ്രദേശങ്ങളിലും മാസത്തില് നടന്ന് വരുന്ന റാത്തീബുകളുടെ വാര്‍ഷികമായിട്ടായിരുന്നു അവിടങ്ങളില് പരിപാടികള് അരങ്ങേറിയിരുന്നത്. റാത്തീബ് സംഘാടനത്തിലും അനുബന്ധ ചടങ്ങുകളിലും പ്രദേശത്തെ കാരണവന്മാരും യുവാക്കളും സ്ത്രീകളും കുട്ടികളും തങ്ങളുടേതായ സജീവ പങ്കാളിത്തം ഉറപ്പ് വരുത്തുന്നു. റാത്തീബിനോടനുബന്ധിച്ച് ചില പ്രദേശങ്ങളില് ജീവകാരുണ്യ പ്രവര്‍ത്തനങ്ങളും നടക്കുന്നു.\nശൈഖും ഇഖ്്‌വാനികളുമടങ്ങുന്ന സംഘങ്ങളുടെ നേത്യത്വത്തില് വിവിധ സ്ഥലങ്ങളില് സ്‌റ്റേജ് പോഗ്രാമുകളായി നടന്നുവരുന്നതാണ് നിലവിലുള്ള രീതി. മുന്‍കാലങ്ങളിലുണ്ടായിരുന്ന സാംസ്‌കാരിക തനിമ നിലനിര്‍ത്തികൊണ്ടുള്ള റാത്തീബുകള് ഇന്ന് കുറഞ്ഞുകൊണ്ടിരിക്കുകയാണ്.\nഉമവീ ഭരണാധികാരി യസീദിനെതിരെ നടന്ന കര്‍ബല യുദ്ധത്തില് വധിക്കപ്പെട്ട ഇമാം ഹുസൈനിന്റെ രക്തസാക്ഷിത്വത്തില് അനുശോചിച്ച് ശീഇകള് നടത്തുന്ന ആശൂറാ ആചാരങ്ങളുടെ ഭാഗമായി പ്രകടിപ്പിക്കുന്ന തത്ബീര് കുത്ത്‌റാത്തീബില് നിന്നും തീര്‍ത്തും വ്യതിരിക്തമാണ്്. രണ്ട് ആചാരങ്ങളൂടേയും സാമൂഹിക രാഷ്ടീയ സാംസ്‌കാരിക പരിസരങ്ങള് വിഭിന്നമാണ്. അനുഷ്ഠാനത്തിന്റെ സാഹചര്യങ്ങളും പ്രകടനത്തിന്റെ രീതികളും വ്യത്യസ്തമാണ്.\nമുഹറം ഒന്ന് മുതല് പത്ത് വരെ നീണ്ട് നില്‍ക്കുന്ന ആശൂറാ ആചാരങ്ങള് ശീഈ സമുദായത്തിന്റെ രാഷ്ട്രീയ സാമൂഹിക സാംസ്‌കാരിക പരിസരങ്ങള് രൂപപ്പെടുത്തുന്നതിലും അസ്തിത്വ രൂപീകരണത്തിലും നിര്‍ണായകമായ പങ്ക് വഹിച്ചിട്ടുണ്ടെന്ന് ചരിത്രം അടയാളപ്പെടുത്തിയതായി കാണാന് സാധിക്കും. ഇമാം ഹുസൈനിന്റെ രക്തസാക്ഷിത്വത്തില് ദു:ഖം രേഖപ്പെടുത്തിയും അവരുടെ കൂടെ പങ്കെടുക്കാന് സാധിക്കാത്തതില് ഖേദം പ്രകടിപ്പിച്ചും ശീഇകള് വാളുകള് കൊണ്ടും കത്തി ചങ്ങലകള് കൊണ്ടും സ്വശരീരങ്ങളെ അതിശക്തമായി മുറിവേല്‍പിക്കുകയും പുറത്ത് വീശിയടിച്ച് കൊണ്ടിരിക്കുകയും ചെയ്യുന്നു. അനീതിക്കെതിരെയുള്ള പോരാട്ടമായ ഖര്‍ബലയിലെ രക്തസാക്ഷികളെ അനുസ്മരിച്ച്് മുഹറം പത്തിന് അരങ്ങറുന്ന കൂറ്റന് റാലികളില് നടത്തുന്ന വിപ്ലവകരമായ രാഷ്ട്രീയ പ്രഭാഷണങ്ങള് ഒരളവോളം ഭരണകൂടങ്ങളെ അട്ടിമറിക്കുന്നതിലും അധികാരവരോഹണത്തിലും വലിയതോതില് സ്വാധീനം ചെലുത്തിയിട്ടുണ്ട്. ഇറാനിയന് വിപ്ലവത്തിന് തിരികൊളുത്താന് ആയതുല്ലാ ഖുമൈനിക്ക് പിന്‍ബലമേകിയതും ക്രിയാത്മകമായ പൊളിറ്റിക്കല് ആക്ടിവിസത്തിന് വഴി തുറന്നതും ആശൂറാ റാലികളായിരുന്നു. ശീഈ സമുദായത്തിലെ കുട്ടികളും യുവാക്കളും മുതിര്‍ന്നവരുമടക്കം സര്‍വ്വരും കറുത്തവസ്ത്രധാരികളായി പങ്കെടുക്കുന്ന ഈ റാലിയിലാണ് തത്ബീര് ആയുധപ്രയോഗം നടക്കുന്നത്. താത്പര്യമുള്ളവര് സ്വയം മുന്നോട്ട് വന്ന് മൂര്‍ച്ചയേറിയ വാളടക്കമുള്ള ആയുധങ്ങള് കൊണ്ട് ആഴത്തില് മുറിവേല്‍പിക്കാന് തുടങ്ങുന്നു. ചുറ്റുമുള്ള പുരുഷാരം നെഞ്ചത്തടിച്ച് യാ..ഹുസൈന്.. എന്ന് ഉച്ചത്തില് വിളിക്കുന്നു. പ്രവാചകകുടുംബത്തോടും ഇമാം ഹുസൈനോടും അവര് വെച്ചുപുലര്‍ത്തിയ അതിതീവ്രവും ഭയാനകരവുമായ പ്രേമവും ആരാധനയുമാണ് അനിയന്ത്രിതമായി ദേഹോപദ്രവം നടത്തുന്നതിന്റെ പിന്നിലെ പ്രേരകം. കുത്ത് റാത്തീബുമായി താരതമ്യം ചെയ്യുമ്പോള് ആയുധപ്രകടന ശേഷം ശൈഖിന്റെ തടവലോട് കൂടെ വ്രണങ്ങള് ഭേദമാവുന്നെങ്കില് തത്ബീറില് സംഭവിക്കുന്നത് നേരേ മറിച്ചാണ്. പ്രയോഗസമയത്ത് അവര് എത്തിപ്പെട്ട മാനസികതലം മൂലം വേദന അനുഭവിക്കാതെ പോയെങ്കില് പ്രകടന ശേഷം അവര് ശുശ്രൂഷിക്കുന്നു എന്നതാണ് യാഥാര്‍ത്ഥ്യം. കുത്ത് റാത്തീബ് അവതരിപ്പിക്കുന്നവരുടെ പരിക്കുകള് ഭേദമാകുകയും തത്ബീര് പ്രകടിപ്പിക്കുന്നവരുടെ വ്രണങ്ങള് ഭേദമാവുന്നില്ല എന്ന അടിസ്ഥാന വ്യത്യാസം മുന്‍നിര്‍ത്തിയാണ് രണ്ട് ആചാരങ്ങളുടേയും മതകീയ വിധികള് വേര്‍തിരിഞ്ഞത്്.\nമതകീയവും സാമൂഹികവുമായ വിവിധ തലങ്ങളില് ആത്മപീഡനം ഉപയോഗിക്കപ്പെടുന്നുണ്ട്. ശിക്ഷാമുറകളായും ആചാരങ്ങളായും പ്രയോഗിക്കപ്പെട്ടു. ആത്മീയാനുഭൂതിയില് അഭ്യാസികള് അവതരിപ്പിക്കുന്ന പ്രസ്തുത ആചാരങ്ങളുടെ പ്രകടനസമയത്ത് ഒരു വിധത്തിലുള്ള വേദനയും അനുഭവിക്കുന്നില്ലെന്ന് മാത്രമല്ല പ്രത്യേകമായ ഉന്മാദാവസ്ഥ ആസ്വാദിക്കുകയും ചെയ്യുന്നു. ശരീരഭാഗങ്ങള്‍ക്ക് കേടുപാടുകള് സംഭവിക്കുമ്പോള് അനുഭവിക്കുന്ന അപ്രിയകരമായ അനുഭൂതിയായിട്ടാണ് വേദന വിശദീകരിക്കപ്പെടുന്നത്. ആധുനികശാസ്ത്രത്തിന്റെ പുതിയ കണ്ടുപിടുത്തങ്ങള് മൂലം വേദനയില്ലായ്മ സാങ്കല്‍പികമായ അവസ്ഥയായി പരിണമിച്ചു.\nവേദനാജനകമായ അവസ്ഥയില് നിന്നും കൂടുതല് ശക്തിയും മനസ്ഥൈര്യവും ആത്മീയോത്സാഹവും ആര്‍ജിച്ചെടുക്കുന്ന ഘട്ടത്തിലേക്ക് പ്രവേശിക്കുമ്പോഴാണ് വിശുദ്ധ വേദനയായി (sacred pain) പരിണമിക്കുന്നത്. ശരീരത്തിന് സംഭവിക്കുന്ന കേടുപാടുകളും വേദനയനുഭവിക്കലും കാര്യകാരണ ബന്ധങ്ങളല്ലെന്ന് അടിസ്ഥാനപരമായി മനസ്സിലാക്കപ്പെടേണ്ടതുണ്ട്. വേദന മാനസികമായ അനുഭവമാണ്. മനസ്സിന്റെ നിയന്ത്രണങ്ങള്‍ക്കനുസരിച്ച് ക്രമാതീതമായി വര്‍ധിക്കുകയും കുറയുകയും ചെയ്യുന്നു. പ്രത്യക്ഷമായ ലോകത്ത് നിന്നും ബന്ധം വിഛേദിക്കപ്പെട്ട അഭ്യാസിയുടെ അബോധമനസ്സിന് വേദന അനുഭവിക്കാന് സാധിക്കുന്നില്ല. തത്വത്തില് വേദന നിലനില്‍ക്കുന്നുണ്ടെങ്കിലും ആത്മീയോന്മാദത്തിലുള്ള മനസ്സിന് അത് അനുഭവത്തിന് പുറത്താണ് എന്നതാണ് വാസ്തവം. ആത്മീയ ലഹരി (hysteria) സര്‍വ്വാനുഭൂതികളെയും നാമമാത്രമാക്കുന്നു. വേദന കരുത്തായി രൂപം കൊള്ളുമ്പോള് (interrogative or centralizing pain) ശരീരത്തെ ശുദ്ധീകരിക്കുകയാണെന്ന് ഏരിയല് ഗ്ലൂക്ലിച്ച് (Ariel Glucklich) വിശദീകരിക്കുന്നുണ്ട്. അബോധ മനസ്സിലുള്ള വ്യക്തിക്ക് തണുപ്പേറിയ വെള്ളത്തില് എത്ര നേരവും കൈകളിട്ടിരിക്കാന് സാധിക്കുമെന്ന ജേണല് ഓഫ് സൈക്കോളജിക്കല് സയന്‍സിന്റെ റിപ്പോര്‍ട്ട് അനുഭവം മാനസികമാണ് എന്ന വസ്തുതയെ ന്യായീകരിക്കുന്നു.\nകാലാന്തരത്തില് വിശുദ്ധ വേദന ആചാരമായി പരിവര്‍ത്തിക്കപ്പെട്ടിരിക്കുന്നു. വേദന പ്രകടിപ്പിക്കല് ഒരു സംസ്‌കാരമായി (culture of pain) വളര്‍ന്നിരിക്കുന്നു. വിശ്വാസവും ഭക്തിയും പ്രകടിപ്പിക്കുന്നതില് ആത്മനിഷേധം പ്രധാനമായിരിക്കുന്നു. വിശ്വസപ്രേരിതമായി നിര്‍വ്വഹിക്കുന്ന ആത്മപീഢക പ്രകടനങ്ങളെ കേവലം അന്ധവിശ്വസങ്ങളുടെ ഭാഗമായി എഴുതി തളളുന്നതിനപ്പുറം കൂടുതല് ആന്ത്രപ്പോളജിക്കല് പഠനങ്ങള് ആവശ്യമായി വരുന്നുണ്ട്്്. നിലവില് നടന്ന ഗവേഷണങ്ങളില് ഭൂരിഭാഗവും മതനിരാസത്തിലധിഷ്ഠിതമായ സെക്കുലര് പഠനങ്ങളാണെന്നത് പുതിയ പഠനങ്ങള്‍ക്ക് സാധ്യത വര്‍ധിപ്പിക്കുന്നു. കുത്ത് റാത്തീബും തത്ബീറും വിശകലന വിധേയമാക്കുമ്പോള് സുന്നീ ശീഈ വിഭാഗങ്ങളില് ഇത്തരം ആചാരങ്ങള് സജീവമായി തന്നെ നിലകൊള്ളുന്നുവെന്ന നിഗമനത്തിലെത്തിച്ചേരാം.\nരണ്ടാം ലോകമഹായുദ്ധം അവസാനിക്കുമ്പോഴേക്ക് ഓസ്ട്രിയ/ജര്‍മനി കേന്ദ്രീകരിച്ച് വളര്‍ന്നുവന്നിരുന്ന ഫ്രോയിഡിയന് സൈകോ അനലറ്റിക് ചിന്താധാര ഏതാണ്ട് നാശത്തിന്റെ വക്കില് എത്തിയിരുന്നു. അതിനും മുന്നേ ജൂതനായ സിഗ്മണ്ട് ഫ്രോയിഡിന്...


രാജ്‌കുമാറിനെ വീരപ്പനും സംഘവും തട്ടിക്കൊണ്ടുപോയ കേസിൽ എല്ലാവരെയും വെറുതെവിട്ടു – Daily Indian Herald\nകന്നഡ ചലച്ചിത്ര താരമായിരുന്ന രാജ്‌കുമാറിനെ തട്ടിക്കൊണ്ടുപോയ കേസിലെ പ്രതികളെയെല്ലാം വെറുതെവിട്ടു. ഈറോഡ് ജില്ലയിലെ ഗോബിചെട്ടിപാളയം കോടതിയാണ് ഇതുസംബന്ധിച്ച കേസിൽ വിധി പറഞ്ഞത്. കേസിൽ കൃത്യമായ തെളിവുകൾ ഹാജരാക്കുന്നതിൽ പ്രോസിക്യൂഷൻ പരാജയപ്പെട്ടുവെന്ന് കോടതി വ്യക്തമാക്കി. കേസിൽ വിചാരണ നേരിട്ടവർക്ക് വീരപ്പൻ, സേതുകുഴി ഗോവിന്ദ എന്നിവരുമായുള്ള ന്ധം തെളിയിക്കാൻ സാധിച്ചില്ല. സംഭവത്തിൽ പരാതിയുമായി മുന്നോട്ട് പോകാത്തതിന് രാജ്‌കുമാറിന്‍റെ കുടുംബത്തെ അഡീഷണൽ ജില്ലാ ജഡ്ജി കെ മണി വിമർശിച്ചു. വീരപ്പൻ ഉൾപ്പടെ എട്ടുപേരായിരുന്നു കേസിൽ പ്രതികൾ. ഇതിൽ വീരപ്പൻ ഉൾപ്പടെ മൂന്നുപേർ വിചാരണ കാലയളവിൽ മരണപ്പെട്ടിരുന്നു.\nശേഷിച്ച അഞ്ചുപേർ ഇപ്പോഴും ജയിലിലാണ്. ഗോവിന്ദ രാജ്, അന്തിൽ, പസുവണ്ണ, കുപ്പുസ്വാമി, കൽമാഡി രാമൻ എന്നിവർ ജയിലിലാണ്. കേസിൽ ഒരാൾ അറസ്റ്റിലാകാനുണ്ടായിരുന്നു. 18 വർഷവും രണ്ടു മാസവും നീണ്ട വിചാരണയ്ക്കൊടുവിലാണ് കേസിൽ വിധി പറഞ്ഞത്.രാജ്‌കുമാറിനെയും മറ്റ് മൂന്നുപേരെയുമാണ് വീരപ്പനും സംഘവും കാട്ടിലേക്ക് തട്ടിക്കൊണ്ടുപോയത്.\nതലവാഡിയിലെ ദോഡ ഗജനൂരിലെ ഫാം ഹൌസിൽ ഭാര്യയ്ക്കൊപ്പം കഴിയവെയാണ് രാജ്‌കുമാറിനെ തട്ടിക്കൊണ്ടുപോയത്. രാജ്‌കുമാറിന്‍റെ മരുമകൻ എസ്.എ ഗോവിന്ദരാജ്, അടുത്ത ബന്ധു നാഗേഷ്, അസിസ്റ്റന്‍റ് സംവിധായകൻ നാഗപ്പ എന്നിവരെയാണ് 2000 ജൂലൈ 30ന് തട്ടിക്കൊണ്ടുപോയത്. ഇതിൽ നാഗപ്പ പിന്നീട് വീരപ്പന്‍റെ സംഘത്തെ വെട്ടിച്ച് രക്ഷപ്പെട്ടു. മറ്റുള്ളവർ 108 ദിവസത്തോളം വീരപ്പന്‍റെ തടവിലായിരുന്നു. ഒടുവിൽ 2000 നവംബർ 15നാണ് രാജ്‌കുമാറിനെയും കൂട്ടരെയും മോചിപ്പിച്ചത്. സംഭവത്തിൽ തലവാഡി പൊലീസ് വീരപ്പൻ ഉൾപ്പടെ 15 പേർക്കെതിരെയാണ് പൊലീസ് കേസെടുത്തത്. കേസന്വേഷണം പിന്നീട് കോയമ്പത്തൂർ സിബി-സിഐഡി ഏറ്റെടുത്തിരുന്നു. 2004 ഒക്ടോബർ 18ന് പ്രത്യേക ദൗത്യസംഘം നടത്തിയ ഓപ്പറേഷൻ കൊക്കൂണിലൂടെ വീരപ്പനെയും രണ്ട് അനുയായികളെയും വധിച്ചിരുന്നു. രാജ്‌കുമാ‍ർ 2006 ഏപ്രിൽ 12ന് അന്തരിച്ചു.\nRelated Topics:veerappan shot dead\nവീരപ്പനെ കൊലപ്പെടുത്താന് വിവരം നല്‍കി; പ്രതിഫലം കിട്ടിയില്ലെന്ന് യുവതി\nവീരപ്പനും മരിച്ചു രാജ് കുമാറും മരിച്ചു; വീരപ്പന് രാജ്കുമാറിനെ തട്ടിക്കൊണ്ടുപോയ കേസില് വിധി വരുന്നത് അടുത്തയാഴ്ച


ജൂണ് മാസം വിപണിയില് എത്തുന്ന ഇരുചക്ര വാഹനങ്ങള് - Malayalam DriveSpark\n16 min ago വിറ്റുപോവാത്ത ബിഎസ് IV സ്റ്റോക്കിനായി അൺയൂസ്ഡ് വെഹിക്കിൾ ക്യാമ്പയിൻ അവതരിപ്പിച്ച് ഹോണ്ട\nജൂണ് മാസം വിപണിയില് എത്തുന്ന ഇരുചക്ര വാഹനങ്ങള്\nPublished: Friday, June 5, 2020, 10:30 [IST]\nകൊവിഡ്-19 യുടെ പശ്ചാത്തലത്തില് നിരവധി മോഡലുകളുടെ അവതരണം നിര്‍മ്മാതാക്കള് മാറ്റിവെച്ചു. എന്നാല് ഭാഗികമായി പ്രവര്‍ത്തനങ്ങള് പുനരാരംഭിച്ചിരിക്കുകയാണ് ഇപ്പോള്.\nഇതോടെ അവതരണം വൈകിയ മോഡലുകളെ വിപണിയില് അവതരിപ്പിക്കാന് ഒരുങ്ങുകയാണ് കമ്പനികള്. ജൂണ് മാസത്തില് ഏതാനും ഇരുചക്ര വാഹനങ്ങളും വിപണിയില് എത്താനൊരുങ്ങുകയാണ്. ഏതൊക്കെയാണ് ആ മോഡലുകള് എന്ന് നോക്കാം.\nറോയല് എന്‍ഫീല്‍ഡ് മെറ്റിയര് 350\nതണ്ടര്‍ബേര്‍ഡിന്റെ പകരക്കാരനായിട്ടാണ് മെറ്റിയര് 350 വിപണിയില് എത്തുന്നത്. നിരവധി തവണ പരീക്ഷണയോട്ടം നടത്തുന്ന വാഹനത്തിന്റെ ചിത്രങ്ങള് പുറത്തുവന്നിരുന്നു.\nപുതിയ റിപ്പോര്‍ട്ട് അനുസരിച്ച് ജൂണ് അവസാനത്തോടെ ബൈക്ക് വിപണിയില് എത്തിയേക്കും. ബിഎസ് VI മാനദണ്ഡങ്ങള്‍ക്ക് അനുസരിച്ച് പരിഷ്‌കരിച്ച 350 എഞ്ചിനാണ് ബൈക്കിന്റെ കരുത്ത്.\nമൊത്തത്തിലുള്ള മികച്ച ടൂറിംഗ് അനുഭവത്തിനായി മെച്ചപ്പെട്ട പരിഷ്‌കരണത്തോടു കൂടിയ ആറ് സ്പീഡ് ഗിയര്‍ബോക്‌സും പുത്തന് ബൈക്കില് പ്രതീക്ഷിക്കാം. സ്പ്ലിറ്റ് സീറ്റ് സജ്ജീകരണം, സ്പ്ലിറ്റ് ഗ്രാബ് റെയിലുകള്, ഹാലൊജെന് ഹെഡ്‌ലാമ്പ്, ഡേടൈം റണ്ണിംഗ് ലൈറ്റ്, ഡിജിറ്റല് ഇന്‍സെറ്റ് ഉള്ള ഇന്‍സ്ട്രുമെന്റ് ക്ലസ്റ്റര് തുടങ്ങിയവ മെറ്റിയര് 350-യെ കൂടുതല് ആകര്‍ഷകമാക്കും.\nരാജ്യത്തെ 110 സിസി ശ്രേണിയിലെ ജനപ്രീയ ബൈക്കാണ് ടിവിഎസ് വിക്ടര്. എന്നാല് മോഡലിന്റെ ബിഎസ് VI പതിപ്പിനെ കമ്പനി വിപണിയില് എത്തിച്ചിരുന്നില്ല.\nജൂണ് മാസം ബിഎസ് VI പതിപ്പ് വിപണിയില് എത്തുമെന്നാണ് റിപ്പോര്‍ട്ട്. നിലവില് ബിഎസ് IV പതിപ്പില് 109.7 സിസി സിംഗിള് സിലിണ്ടര് എഞ്ചിനാണ് ബൈക്ക് ഉപയോഗിക്കുന്നത്.\nഇത് 6,000 rpm-ല് പരമാവധി 9.6 bhp കരുത്തും 9.4 Nm torque ഉം ഉത്പാദിപ്പിക്കാന് ശേഷിയുള്ളതാണ്. ഈ എയര് കൂള്‍ഡ് യൂണിറ്റ് നാല് സ്പീഡ് ഗിയര്‍ബോക്‌സുമായാണ് ജോടിയാക്കിയിരിക്കുന്നത്.\nടിവിഎസ് വിക്ടര് ബിഎസ് VI ഇലക്ട്രോണിക് ഫ്യുവല് ഇഞ്ചക്ഷന് സാങ്കേതികവിദ്യയുമായാകും വിപണിയില് ഇടംപിടിക്കുക. പരിഷ്‌ക്കരണത്തില് പവര് ഔട്ട്പുട്ട് കണക്കുളിലും മാറ്റങ്ങള് വന്നേക്കാം.\nസെമി ഡിജിറ്റല് ഇന്‍സ്ട്രുമെന്റ് ക്ലസ്റ്റര്, ഹസാര്‍ഡ് ലാമ്പുകള്, പൈലറ്റ് ലാമ്പുകള്, സ്‌റ്റൈലിഷ് എക്സ്ഹോസ്റ്റ്, നീളവും വിശാലവുമായ സീറ്റ്, ട്യൂബ്ലെസ് ടയറുകളുള്ള അലോയ് വീലുകള് എന്നിവ ടിവിഎസ് മുന്നോട്ട് കൊണ്ടുപോകുമെന്ന് പ്രതീക്ഷിക്കുന്നു.\nടിവിഎസ് സെസ്റ്റ് 110\nടിവിഎസ് നിരയില് നിന്നും ഉടന് വിപണിയില് എത്താനൊരുങ്ങുന്ന മറ്റൊരു മോഡാലാണ് സെസ്റ്റ് 110. ബിഎസ് VI എഞ്ചിനോടെയാകും സ്‌കൂട്ടര് വിപണിയില് എത്തുക. ബിഎസ് VI അവതാരത്തില് ഫ്യുവല് ഇഞ്ചക്ഷന് സാങ്കേതികവിദ്യ സ്‌കൂട്ടറിന് ലഭിക്കുമെന്നുറപ്പാണ്.\nകമ്പനിയുടെ ഔദ്യോഗിക വെബ്‌സൈറ്റില് ഇടംപിടിച്ചിട്ടുണ്ടെങ്കിലും ഇതുവരെ സ്‌കൂട്ടറിന്റെ മറ്റ് വിവരങ്ങള് ഒന്നും തന്നെ കമ്പനി വെളിപ്പെടുത്തിയിട്ടില്ല. പ്രധാനമായും സ്ത്രീ ഉപഭോക്താക്കളെ ലക്ഷ്യമാക്കി നിര്‍മിച്ച സ്‌കൂട്ടി സെസ്റ്റ് 110 ഭാരം കുറഞ്ഞ മോഡലുകളില് ഒന്നാണ്.\nജൂണ് മാസത്തോടെ വിപണിയില് എത്തുന്ന മറ്റൊരു മോഡലാണ് ടൈഗര് 900. ഇതിനോടകം തന്നെ ബൈക്കിനായുള്ള ബുക്കിങ് ബ്രിട്ടീഷ് ഇരുചക്ര വാഹനനിര്‍മ്മാതാക്കള് ആരംഭിച്ചിട്ടുണ്ട്.\nലുക്കിലും ഡിസൈനിലും മറ്റ് ട്രയംഫ് മോഡലുകളുമായി സാമ്യമുള്ള ബൈക്കാണ് ടൈഗര് 900. പുതിയ സ്റ്റീല് ഫ്രെയിമിലാണ് വാഹനത്തിന്റെ നിര്‍മ്മാണം. അതുകൊണ്ടുതന്നെ ടൈഗര് 800-നെക്കാള് ഭാരം കുറവാണെന്നാണ് കമ്പനി അവകാശപ്പെടുന്നു.\nപെര്‍ഫോമെന്‍സിനെ അടിസ്ഥാനമാക്കി മൂന്ന് വകഭേദങ്ങളായാണ് ഈ സ്പോര്‍ട്സ് ബൈക്ക് എത്തിയിരിക്കുന്നത്. എന്നാല് ഇന്ത്യയിലേക്ക് എത്തുമ്പോള് ബൈക്കിന്റെ ഏത് പതിപ്പാകും എത്തുക എന്നത് സംബന്ധിച്ച് കമ്പനി ഒന്നും തന്നെ വെളിപ്പെടുത്തിയിട്ടില്ല.\nമെറ്റാലിക് ബാഡ്ജിങ്, ഗ്രാഫിക്‌സ്, എല്‍ഇഡി ഡേ ടൈം റണ്ണിങ് ലാമ്പുകള്, എല്‍ഇഡി ഹെഡ്‌ലാമ്പുകള്, ഫുള് കളര് TFT ഇന്‍സ്ട്രുമെന്റ് ക്ലസ്റ്റര് എന്നിവ ബൈക്കിന്റെ സവിശേഷതകളാണ്.\nList Of Bikes Launch In June. Read in Malayalam.


തുരുമ്പെടുക്കുന്നുവോ ഇന്ത്യന് ഉരുക്ക് വ്യവസായവും\nBy വെബ്ഡെസ്ക് • 28/11/2019 at 10:04AM\nലോകത്തെ ഏറ്റവും വലിയ സ്റ്റീല് ഉല്‍പ്പാദകരിലൊന്നായ ഇന്ത്യയില് 2019 ഒക്ടോബറില് സ്റ്റീല് ഉല്‍പ്പാദനത്തില് കുറവ് രേഖപ്പെടുത്തുന്നു. മുന്‍വര്‍ഷത്തെ അപേക്ഷിച്ചുള്ള ഈ കുറവ് ഇന്ത്യ നേരിടുന്ന സാമ്പത്തിക മാന്ദ്യത്തിലേക്കാണ് വിരല് ചൂണ്ടുന്നത്. ലോകത്ത് മൊത്തം ഉണ്ടായ കുറവിനേക്കാള് കൂടുതലാണ് ഇന്ത്യ നേരിടുന്ന ഉല്‍പ്പാദനകുറവ്.\nഇന്ത്യയിലെ ഉരുക്ക് വ്യവസായത്തിനെയും മാന്ദ്യം ബാധിച്ചു. വ്യവസായ മേഖലയില് പൊതുവില് ബാധിച്ച സാമ്പത്തിക മാന്ദ്യം ഇന്ത്യയിലെ ഏറ്റവും വലിയ വ്യവസായങ്ങളിലൊന്നായ സ്റ്റീല് മേഖലയെയും ബാധിച്ചു. വേള്‍ഡ് സ്റ്റീല് അസോസിയേഷന് റിപ്പോര്‍ട്ടിലാണ് ഇന്ത്യന് സ്റ്റീല് വ്യവസായ മേഖല പിന്നോട്ടടിക്കുന്ന കണക്കുകള് പുറത്തുവന്നത്.\nമുന്‍വര്‍ഷം ഒക്ടോബറിനെ അപേക്ഷിച്ച് 3.4 ശതമാനം കുറവാണ് ഈ വര്‍ഷം ഒക്ടോബറിലെ സ്റ്റീല് ഉല്‍പ്പാദനം. ഒക്ടോബറില് 9.1 ദശലക്ഷം മെട്രിക് ടണ് സ്റ്റീല് ഉല്‍പ്പാദനമാണ് നടന്നത്.\nലോകത്ത് ക്രൂഡ് സ്റ്റീല് ഉല്‍പ്പാദിപ്പിക്കുന്ന 64 രാജ്യങ്ങളുടെ കണക്കുകള് വേള്‍ഡ് സ്റ്റീല് അസോസിയേഷന് റിപ്പോര്‍ട്ട് ചെയ്യുന്നുണ്ട്.\nലോകത്ത് ഏറ്റവും കൂടുതല് സ്റ്റീല് ഉല്‍പ്പാദനം നടത്തുന്ന രാജ്യങ്ങളിലൊന്നാണ് ഇന്ത്യ. സ്റ്റീല് ഉല്‍പ്പാദനത്തില് ഇന്ത്യയ്ക്ക് മുന്നില് നില്‍ക്കുന്ന ചൈനയുടെ സ്റ്റീല് ഉല്‍പ്പാദനത്തിലും കഴിഞ്ഞ മാസം നേരിയ കുറവുണ്ടായിട്ടുണ്ടെന്ന് വേള്‍ഡ് സ്റ്റീല് ഡോട്ട് ഒആര്‍ജി റിപ്പോര്‍ട്ട് ചെയ്യുന്നുണ്ട്. ചൈനയുടെ സ്റ്റീല് ഉല്‍പ്പാദനത്തില് 0.6 ശതമാനം കുറവാണ് രേഖപ്പെടുത്തിയിട്ടുള്ളത്.\nഓട്ടോമൊബൈല്, കണ്‍സ്യൂമര് വസ്തുക്കള് എന്നിവയുടെ വിപണത്തിലും ഉല്‍പ്പാദനത്തിലും ഉണ്ടായ കുറവ് എന്നിവയൊക്കെ ഇന്ത്യന് വ്യവസായ രംഗത്തെ സാമ്പത്തിക മാന്ദ്യം ബാധിച്ചതിനുള്ള പ്രത്യക്ഷ സൂചനകളാണ്. ഉപഭോക്തൃ ചെലവില് വന്ന ഇടിവും നിര്‍മ്മാണ മേഖലയില് നേരിടുന്ന കനത്ത തകര്‍ച്ചയും സ്റ്റീല് വ്യവസായത്തെയും ബാധിച്ചിട്ടുണ്ടെന്നാണ് വ്യവസായ രംഗത്തുള്ളവര് നിരീക്ഷിക്കുന്നത്.\nലോകത്തൊട്ടാകെ സ്റ്റീല് ഉല്‍പ്പാദനത്തില് കഴിഞ്ഞ മാസം ഉണ്ടായ കുറവ് മുന്‍വര്‍ഷം ഒക്ടോബറുമായി താരതമ്യം ചെയ്യുമ്പോള് 2.8 ശതമാനമാണ്. ഇന്ത്യയില് ലോകശരാശരിയേക്കാള് കുറവ് ഉല്‍പ്പാദനമാണ് നടന്നതെന്നതാണ് കണക്കുകള് കാണിക്കുന്നത്. ഇത് സമസ്ത മേഖലകളിലും ബാധിച്ചിട്ടുള്ള സാമ്പത്തിക സ്തംഭനാവസ്ഥയുടെ ആഴം വര്‍ധിപ്പിക്കുന്നതാണെന്ന് വിലയിരുത്തപ്പെടുന്നു.\n14 വർഷത്തെ ഏറ്റവും വലിയ ഇടിവ്, ഇന്ത്യയുടെ വ്യവസായിക ഉൽപ്പാദനം സെപ്തംബറിലും തകർച്ചയിൽ\nഅടച്ചിടല് പ്രഖ്യാപിച്ച് അശോക് ലെയ്‌ലാന്‍ഡ്; മാന്ദ്യത്തില് ഉലഞ്ഞ് വന്‍കിട കമ്പനിയും


മൂന്നാം ഇരട്ടസെഞ്ച്വറി; ഹിറ്റ്മാൻ ഇന്ന് കുറിച്ചത് റെക്കോഡുകളുടെ പുതിയ ചരിത്രം-Rohit Sharma creates history\nക്യാപ്റ്റനെന്ന നിലയിൽ ഏറ്റവും ഉയർന്ന വ്യക്തിഗത സ്കോർ തുടങ്ങി ഒട്ടനേകം റെക്കോർഡുകളാണ് താരം ഇന്ന് പടുത്തുയർത്തിയത്\nമൊഹാലി: അവസാന നാല് മത്സരവും രണ്ടാമത് ബാറ്റ് ചെയ്തവർ വിജയിച്ച് ചരിത്രം ഉള്ള മൊഹാലിയിലെ മൈതാനത്ത് വിജയം മാത്രം ലക്ഷ്യമിട്ടാണ് ക്യാപ്റ്റൻ രോഹിത് ശർമ്മ കളിക്കാനിറങ്ങിയത്. ഹിറ്റ്മാന്റെ കരുതലോടെയുള്ള ബാറ്റിങ് വിജയം കണ്ടപ്പോൾ അപരാജിതമായ ഇന്നിങ്സിലൂടെ മൂന്നാം ഇരട്ടസെഞ്ചുറിയാണ് രോഹിത് ശർമ്മ തികച്ചത്.\nഎന്നാൽ അവിടം കൊണ്ട് അവസാനിക്കുന്നില്ല, ഇന്ത്യൻ സംഘത്തിന്റെ ക്യാപ്റ്റനായി ഇറങ്ങിയ രോഹിത്തിന്റെ നേട്ടങ്ങൾ. സാക്ഷാൽ സച്ചിൻ തെൻഡുൽക്കർ തുടങ്ങിവച്ച ഏകദിനത്തിലെ ഇരട്ടസെഞ്ചുറി വേട്ട, ഏറ്റവും നന്നായി നടത്തുന്നത് ഈ ഇന്ത്യൻ കളിക്കാരൻ തന്നെയാണ്.\nവിരേന്ദർ സെവാഗും വെസ്റ്റ് ഇന്റീസ് താരം ക്രിസ് ഗെയ്ൽ കീവീസ് താരം മാർട്ടിൻ ഗുപ്ടിലും ആണ് ഇരട്ടസെഞ്ചുറി നേടിയ മറ്റ് താരങ്ങൾ. രണ്ട് വട്ടം ഇരട്ടസെഞ്ചുറി നേടി ചരിത്രം കുറിച്ച സെവാഗിന്റെ റെക്കോർഡിനൊപ്പമായിരുന്നു രോഹിതും. ഈ ചരിത്രമാണ് ഇതോടെ തിരുത്തിക്കുറിച്ച് സ്വന്തം പേരിലാക്കിയത്. ഇതോടെ ഏകദിനത്തിൽ ഏറ്റവും കൂടുതൽ ഇരട്ടസെഞ്ചുറി നേടുന്ന താരമായി മാറി ഇദ്ദേഹം. ആകെ എട്ട് ഇരട്ടസെഞ്ചുറികൾ മാത്രമാണ് ലോകചരിത്രത്തിൽ ഇതുവരെ പിറന്നത്. ഇതിൽ മൂന്നും സ്വന്തം പേരിലാണെന്നതാണ് ഹിറ്റ്മാനെ വ്യത്യസ്തനാക്കുന്നത്.\nഇതിന് പുറമേ ക്യാപ്റ്റനെന്ന നിലയിൽ ഒരു താരത്തിന്റെ ഏറ്റവും മികച്ച ഇന്നിങ്സാണ് രോഹിത്തിന്റേത്. മൂന്നാം ഇരട്ടസെഞ്ചുറി എത്തും മുൻപ് തന്നെ രോഹിത് തന്റെ ഈ നേട്ടം സ്വന്തമാക്കിയിരുന്നു.\nഏകദിനത്തിൽ ഒരു കലണ്ടർ വർഷം ആറ് സെഞ്ചുറികൾ നേടുന്ന ഇന്ത്യൻ ഓപ്പണർ എന്ന നേട്ടം ഇതോടെ രോഹിതിന്റെ കൂടി പേരിലായി. നേരത്തേ ഇന്ത്യൻ ക്യാപ്റ്റനായിരുന്ന സൗരവ് ഗാംഗുലിയും സച്ചിൻ തെൻഡുൽക്കറുമാണ് ഈ നേട്ടങ്ങൾ കൊയ്തത്.\nലോകത്ത് ഓപ്പണിങ് പാർട്ണർഷിപ്പിൽ9സെഞ്ചുറി കൂട്ടുകെട്ടുകൾ ഒരു വർഷം നേടിയതിന്റെ ചരിത്രവും രോഹിത്തിന്റെ കൂടി പേരിലായി. ശിഖർ ധവാനുമൊത്താണ് താരം ഈ നേട്ടം കുറിച്ചത്.\nഒരു കലണ്ടർ വർഷത്തിൽ നടക്കുന്ന ഏകദിന മത്സരങ്ങളിൽ ഏറ്റവുമധികം സിക്സ് നേടുന്ന ഇന്ത്യൻ ക്യാപ്റ്റനെന്ന സച്ചിന്റെ റെക്കോർഡും ഈ കളിയിലൂടെ രോഹിത് മറികടന്നു. സൗരവ് ഗാഗുലി, മഹേന്ദ്ര സിങ് ധോണി തൊട്ടുപുറകിൽ.\nTags: Cricket, Record, Rohit Sharma


യുഎഇയില് വീസ മാറാന് രാജ്യം വിടേണ്ട - Pravasishabdam\nHome NRI News Gulf യുഎഇയില് വീസ മാറാന് രാജ്യം വിടേണ്ട\nയുഎഇയില് വീസ മാറാന് രാജ്യം വിടേണ്ട\nയുഎഇയില് വീസ മാറാന് രാജ്യം വിടേണ്ട ആവശ്യമില്ലെന്ന് ആഭ്യന്തര മന്ത്രാലയം. ഏത് തരം വീസയില് രാജ്യത്തേക്ക് പ്രവേശിച്ചവര്‍ക്കും പുതിയ വീസയിലേക്ക് മാറാന് രാജ്യത്തിനകത്തുനിന്ന് തന്നെ സാധിക്കുമെന്ന് അധികൃതര് വ്യക്തമാക്കി.\nവിദേശികള്‍ക്ക് വീസാ നടപടികള് വേഗത്തില് പൂര്‍ത്തിയാക്കാന് ലക്ഷ്യമിട്ടാണ് പുതിയ സംവിധാനം. ഏത് വീസയിലാണോ രാജ്യത്തേക്ക് പ്രവേശിച്ചത് ആ വീസയുടെ കാലാവധി അവസാനിക്കുന്നതിന് മുന്‍പു തന്നെ സ്പോണ്‍സര്‍മാര്‍ക്ക് വീസ മാറ്റി നല്‍കാനാകും. കാലാവധി തീരുന്നതിന് മുന്‍പ് വീസാ പ്രക്രിയകള് പൂര്‍ത്തിയാക്കണം.\nനിലവിലുള്ള വീസയുടെ കാലാവധി കഴിഞ്ഞാല് പിഴ ഒടുക്കേണ്ടിവരും. രാജ്യത്തെ എല്ലാ താമസ കുടിയേറ്റ കാര്യാലയങ്ങളിലും വീസാ മാറ്റം സാധ്യമാകും. യുഎഇയിലെ താമസക്കാര്‍ക്കാര്‍ക്കും സന്ദര്‍ശകര്‍ക്കും ഓണ്‍ലൈന് വഴി വീസാ നടപടികള് പൂര്‍ത്തിയാക്കാനാകും. അപേക്ഷകള്‍ക്ക് നിശ്ചയിച്ച ഫീസ് അടച്ചാല് രാജ്യം വിടാതെ തന്നെ വീസ ലഭിക്കും.\nസന്ദര്‍ശക വീസയിലെത്തി ജോലി അന്വേഷിക്കുന്നവര് തൊഴില് ലഭിച്ചാല് രാജ്യം വിട്ട് പുതിയ വീസയിലെത്തുന്നത് ഒഴിവാക്കാനാകും. ട്രാന്‍സിറ്റ്, ടൂറിസ്റ്റ്, വിസിറ്റ്, വിദ്യാഭ്യാസ, ചികില്‍സാ, മിഷന് വീസ തുടങ്ങിയ വീസകളിലുള്ളവര്‍ക്കും രാജ്യം വിടാതെ വീസ മാറാനാകും. സമയവും സാമ്പത്തിക ലാഭവുമാണ് പുതിയ നിയമം പ്രവാസികള്‍ക്ക് സമ്മാനിക്കുന്നത്.\nPrevious articleനിരഞ്ജന് കര്‍മ്മഭൂമിയിലെ അര്‍ജ്ജുനനെന്ന് സഹോദരി\nNext articleനമ്മളെ രക്ഷിക്കാൻ ജീവൻ ബലി നല്കിയവരെ കാണുക.


എല്.ഡി.എഫ് തുടര് ഭരണം ഉറപ്പാക്കി – Kerala News Hunt\nഎല്.ഡി.എഫ് തുടര് ഭരണം ഉറപ്പാക്കി\nതിരുവനന്തപുരം: എല്.ഡി.എഫ് തുടര് ഭരണം ഉറപ്പാക്കി. രണ്ടാം പിണറായി വിജയന് സര്‍ക്കാരില് മിന്നുന്ന വിജയമാണ് എല്.ഡി.എഫ് നേടുന്നത്. വോട്ടെണ്ണല് പല മണ്ഡലങ്ങളിലും പിന്നിടുമ്ബോള് മുഖ്യമന്ത്രി പിണറായി വിജയന്, മന്ത്രിമാരായ എം.എം മണി, ടി.പി രാമകൃഷ്ണന്, കെ.കെ ശൈലജ അടക്കം എല്.ഡി.എഫിന്റെ പ്രമുഖര് വന് ഭൂരിപക്ഷം നേടിക്കഴിഞ്ഞു. മുന്‍മന്ത്രി കെ.ടി ജലീലിന്റെ ഭാവി തുലാസില് ആണെങ്കില് മന്ത്രി ജെ.മേഴ്‌സിക്കുട്ടിയമ്മ പിന്നിലാണ്. വോട്ടെണ്ണല് നാല് മണിക്കൂര് പിന്നിടുമ്ബോള് എല്.ഡി.എഫ് 91, യു.ഡി.എഫ്-47, എന്.ഡി.എ-2 എന്നിങ്ങനെയാണ് ലീഡ് നില.\nഅതേസമയം, ബി.ജെ.പി രണ്ടിടങ്ങളില് വിജയത്തിലേക്ക് കടക്കുകയാണ്. പാലക്കാട് ഇ.ശ്രീധരന് ആറായിരത്തിലേറെ വോട്ടുകളുടെ ലീഡ് നേടിക്കഴിഞ്ഞു. നേമത്ത് തുടക്കം മുതല് കുമ്മനം രാജശേഖരനാണ് മുന്നില്. വോട്ടെണ്ണല് പുരോഗമിക്കുമ്ബോള് തൃശൂര് മണ്ഡലത്തില് സുരേഷ് ഗോപി മുന്നിലെത്തി. വൈകാതെ എല്‍്ഡി.എഫ് ലീഡ് പിടിച്ചു. എന്നാല് മഞ്ചേശ്വരത്തും കോന്നിയിലും മത്സരിച്ച കെ.സുരേന്ദ്രനെ രണ്ട് സീറ്റും കൈവിട്ട ലക്ഷണമാണ്. കഴക്കൂട്ടത്ത് ശോഭ സുരേന്ദ്രന് പിന്നിലാണ്.\nകേരള കോണ്‍ഗ്രസുകളുടെ അഭിമാന പോരാട്ടമാണ് ഇത്തവണ നടന്നത്. അതില് ഔദ്യോഗിക പക്ഷമെന്ന് അവകാശപ്പെടുന്ന ജോസ് കെ.മാണി പരാജയത്തിന്റെ വക്കിലെത്തി. പാലായില് മാണി സി. കാപ്പന് 11,000ല് ഏറെ വോട്ട് ഭൂരിപക്ഷം നേടി. തൊടുപുഴയില് പി.ജെ ജോസഫ് 4000ല് ഏറെ വോട്ടുകള്‍ക്ക് ലീഡ് ചെയ്യുന്നു. ജോസ് പക്ഷം 12 സീറ്റിലും ജോസഫ് 10 സീറ്റിലുമാണ് മത്സരിച്ചത്.\nകല്പറ്റയില് ലോക് താന്ത്രിക് ജനതാദള് നേതാവ് എം.വി ശ്രേയാംസ്‌കുമാര് പരാജയത്തിലേക്കാണ്. മുന്നണിക്ക് ഭരണം കിട്ടുമ്ബോള് മന്ത്രിക്കസേര നഷ്ടപ്പെടുന്ന നേതാക്കളാണ് ജോസ് കെ.മാണിയും ശ്രേയാംസ്‌കുമാറും. ജോസ് കെ.മാണി വോട്ട് ചെയ്ത ബൂത്തില് മാണി സി. കാപ്പനാണ് ലീഡ്.\nപൂഞ്ഞാറില് ഒറ്റയാനായ പി.സി ജോര്‍ജ് തോല്‍വിലേക്ക് എന്നതും സുപ്രധാന റിപ്പോര്‍ട്ടും ഇതിനോടൊപ്പം ചേര്‍ത്ത് വായിക്കണം. ഇവിടെ എല്.ഡി.എഫിലെ സെബാസ്റ്റിയന് കുളത്തിങ്കല് 8000ല് ഏറെ വോട്ടുകളുടെ ലീഡില് എത്തി. വോട്ടെണ്ണല് അവസാന ഘട്ടത്തിലേക്ക് എത്തിക്കൊണ്ടിരിക്കുകയാണ്.\nദേവികുളത്ത് സി.പി.എമ്മിന്റെ എ.രാജ വിജയം ഉറപ്പിച്ചു. ബാലുശേരിയില് ധര്‍മ്മന് ബോള്‍ഗാട്ടി തോറ്റു. പിറവത്ത് അനുപ് ജേക്കബും കോതമംഗലത്ത് ആന്റണിയും വിജയം ഉറപ്പിക്കുന്നു.\nമലപ്പുറം, വയനാട് ജില്ലകളിലാണ് യു.ഡി.എഫിന് നേട്ടമുള്ളത്. മലപ്പുറത്ത് 16ല് 13 ഇടത്ത് യു.ഡി.എഫ് ലീഡ് ചെയ്യുന്നു. വടകരയില് കെ.കെ രമ വിജയത്തിലേക്ക് അടക്കുകയാണ്. ഒന്‍പത് മണ്ഡലങ്ങളില് ഇഞ്ചോടിഞ്ച് പോരാട്ടം നടക്കുകയാണ്.\nതിരുവനന്തപുരത്ത്് കോവളവും നേമവും ഒഴികെ എല്ലാ മണ്ഡലങ്ങളും എല്‍്ഡി.എഫ് ലീഡ് ചെയ്യുകയാണ്. തിരുവന്നതപുരത്ത് വി.എസ് ശിവകുമാറിനെ പിന്നിലാക്കി ആന്റണി രാജു മുന്നേറുകയാണ്. കൊല്ലത്ത്9ഇടത്ത് എല്.ഡി.എഫും രണ്ടിടത്ത് യു.ഡി.എഫും ലീഡ് ചെയ്യുന്നു. പത്തനംതിട്ടയില് അടൂര് ഒഴികെയുള്ള മണ്ഡലങ്ങളില് എല്‍്ഡി.എഫ് ആണ് മുന്നില്. ആലപ്പുഴയില് ഹരിപ്പാടും അരൂരും ഒഴികെയുള്ള മണ്ഡലങ്ങളില് എല്.ഡി.എഫ് ലീഡ് ചെയ്യുന്നു.\nകോട്ടയത്ത് എല്‍്ഡി.എഫ്-5, യു.ഡി.എഫ്-4 എന്നീ നിലയിലാണ്. പാലായും കടുത്തുരുത്തിയും പുതുപ്പള്ളിയും കോട്ടയവും യു.ഡി.എഫിനോട് ചേര്‍ന്നുനില്‍ക്കുമ്ബോള് ഏറ്റുമാനൂര്, വൈക്കം, ചങ്ങനാശേരി, കാഞ്ഞിരപ്പള്ളി, പൂഞ്ഞാര് എന്നിവ എല്.ഡി.എഫിനൊപ്പമാണ്. ഇവയില് ഏറ്റുമാനൂരും വൈക്കവും ഒഴികെ കേരള കോണ്‍ഗ്രസുമാണ്.\nഎറണാകുളത്ത് യു.ഡി.എഫ്-8, എല്.ഡി.എഫ്-6 എന്നിങ്ങനെയും ഇടുക്കിയില് എല്.ഡി.എഫ്-3, യു.ഡി.എഫ്-2 എന്നിങ്ങനെയുമാണ്.\nതൃശൂര് ജില്ലയില് എല്ലാ സീറ്റുകളിലും എല്.ഡി.എഫ് ആണ് ലീഡ്. പാലക്കാട് ജില്ലയില് തൃത്താല മാത്രമാണ് യു.ഡി.എഫിന് നേരിയ ലീഡ്. പാലക്കാട് മണ്ഡലം ഇ. ശ്രീധരനാണ് ലീഡ്.\nകസര്‍ഗോഡ്, മഞ്ചേശ്വരം, ഉദുമ മണ്ഡലങ്ങളില് യു.ഡി.എഫും ജില്ലയിലെ രണ്ട് മണ്ഡലങ്ങളില് എല്.ഡി.എഫുമാണ്. കണ്ൂരി, എല്‍്ഡി.എഫ് 9, യു.ഡി.എഫ് രണ്ടുമാണ്. പേരാവൂരും ഇരിക്കൂറുമാണ് യു.ഡി.എഫിനൊപ്പമുള്ളത്. വയനാട്ടില് ബത്തേരി, കല്പറ്റ എന്നിവ യു.ഡി.എഫിനൊപ്പവും മാനന്തവാടി എല്‍്ഡി.എഫിനൊപ്പമാണ്. കോഴിക്കോട് എല്‍്ഡി.എഫ്-10, യു.ഡി.എഫ്-3 എന്നിങ്ങനെയാണ്.\nതൃശൂര് ആണ് ഏറ്റവും ഉദ്വേഗം ജനിപ്പിക്കുന്നത് ഒരു റൗണ്ടും കുറച്ച് തപാല് വോട്ടും എണ്ണാനിരിക്കേ 139 മാത്രമാണ് എല്‍്ഡി.എഫിന്റെ ലീഡ്. പത്മജാ വേണുഗോപാല് തൊട്ടുപിന്നിലുണ്ട്.\nകൊട്ടാരക്കര: മുന്നോക്ക വികസന കോര്‍പറേഷന് ചെയര്‍മാനും മുന് മന്ത്രിയുമായ ആര്. ബാലകൃഷ്ണപിള്ള (86) അന്തരിച്ചു. തിങ്കളാഴ്ച പുലര്‍ച്ചെ കൊട്ടാരക്കരയിലെ സ്വകാര്യ ആശുപത്രിയിലായിരുന്നു അന്ത്യം. വാര്‍ധക്യസഹജമായ അസുഖത്തെ തുടര്‍ന്ന് ഏതാനും നാളുകളായി ചികിത്സയിലായിരുന്നു. ദേഹാസ്വാസ്ഥ്യത്തെ തുടര്‍ന്ന് കഴിഞ്ഞ ബുധനാഴ്ചയാണ് ബാലകൃഷ്ണ പിള്ളയെ ആശുപത്രിയില് പ്രവേശിപ്പിച്ചത്. കേരള കോണ്‍ഗ്രസ് സ്ഥാപക ജനറല് സെക്രട്ടറിയാണ്. 1960 ല് ഇരുപത്തിയഞ്ചാം വയസില് നിയമസഭയിലെത്തി. എക്സൈസ്, ഗതാഗതം, വൈദ്യുതി വകുപ്പുകളുടെ ചുമതല വഹിച്ചിട്ടുണ്ട്. കേരള കോണ്‍ഗ്രസ് ബി ചെയര്‍മാന് […]


Fri May 27 2022 08:49:34 GMT+0530 (India Standard Time)\nBY SRF4 Oct 2021 5:24 PM GMT\nSRF4 Oct 2021 5:24 PM GMT\nഭോപ്പാല്: മുസ്‌ലിം സ്വത്വത്തിന്റെ പേരില് സര്‍ക്കാര് ആശുപത്രിയില് ചികില്‍സ നിഷേധിക്കുകയും സാമുദായികമായി അധിക്ഷേപിക്കുകയും ഡോക്ടര് വയറ്റില് തൊഴിക്കുകയും ചെയ്തതെന്ന ഗുരുതര ആരോപണവുമായി യുവതി. ഗാന്ധി ജയന്തി ദിനത്തിലാണ് മധ്യപ്രദേശിലെ ബേതുളിലെ ജില്ലാ ആശുപത്രിയിയിലാണ് ഈ ക്രൂരത അരങ്ങേറിയത്.\nചികിത്സാ കാര്‍ഡിലെ തന്റെ 'മുസ്‌ലിം പേര്' തിരിച്ചറിഞ്ഞതോടെ പ്രദീപ് ധക്കാഡ് എന്ന ഡോക്ടര് തന്നെ പരിശോധിക്കാന് വിസമ്മതിക്കുകയും ആശുപത്രി വിടാന് ആക്രോശിച്ച് വയറില് തൊഴിക്കുകയും ചെയ്‌തെന്ന് 28 കാരിയായ രഹന പര്‍വീണ് പറഞ്ഞു. താന് മുസ്‌ലിം രോഗികളെ പരിശോധിക്കില്ലെന്നും ഇയാള് പറഞ്ഞതായി യുവതി ആരോപിക്കുന്നു.\nകടുത്ത വയറുവേദന അനുഭവപ്പെട്ടതിനു പിന്നാലെയാണ് ഭര്‍ത്താവ് രഹനയെ ആശുപത്രിയിലെത്തിച്ചത്. ഒരു വനിതാ ഡോക്ടര് പരിശോധിക്കുകയും അഡ്മിറ്റ് ചെയ്യുന്നതിനായി മുതിര്‍ന്ന ഡോക്ടറായ\nപ്രദീപ് ധക്കാടിന് റഫര് ചെയ്യുകയും ചെയ്തു. 'തങ്ങള് അദ്ദേഹത്തെ സമീപിച്ചപ്പോള്, അവന് എന്റെ രേഖകള് എടുത്തു, അത് നോക്കിയ ശേഷം തങ്ങളോട് പോകാന് ആവശ്യപ്പെട്ടു. എന്തുകൊണ്ടാണ് തന്നെ പരിശോധിക്കാത്തതെന്ന് ഭര്‍ത്താവ് ആവര്‍ത്തിച്ച് ചോദിച്ചു'-രഹന ദ കോഗ്‌നേറ്റിനോട് പറഞ്ഞു.\n'ഇതിനിടെ, ഡോക്ടര് തങ്ങളെ തല്ലുമെന്നും കൊല്ലുമെന്ന് പോലും ഭീഷണിപ്പെടുത്തി പുറത്തുപോവാന് ആവശ്യപ്പെട്ടു. തന്റെ ഭാര്യ വേദനകൊണ്ട് കരയുകയായിരുന്നു. അതിനാല് കുറഞ്ഞത് അവളെ പരിശോധിക്കണമെന്ന് താന് അവനോട് അഭ്യര്‍ത്ഥിച്ചു, പക്ഷേ അതിനുപകരം അയാള് അവളെ ആക്രമിക്കുകയും അവളുടെ വയറ്റില് ചവിട്ടുകയും ചെയ്തു. തുടര്‍ന്ന് അവള് ബോധരഹിതയായി നിലത്തുവീണു'-യുവതിയുടെ ഭര്‍ത്താവ് കലിം ഷാ പറഞ്ഞു.\n'താന് രഹനയെ പിടിക്കാന് ശ്രമിക്കുന്നതിനിടെ ഡോക്ടര് അധിക്ഷേപിക്കുകയും ഭീഷണിപ്പെടുത്തുകയും ചെയ്തു, തുടര്‍ന്ന് അദ്ദേഹം ആശുപത്രി വിട്ടുപോയി. അതിനുശേഷം അദ്ദേഹത്തെ ആശുപത്രിയില് കാണാനില്ല'-അദ്ദേഹം പറഞ്ഞു.\nഭീം സേന ആര്‍മി സംസ്ഥാന കോര്‍ഡിനേറ്റര് പങ്കജ് അകുല്‍ക്കര് പ്രശ്‌നത്തില് ഇടപെടുകയും രഹനയെ ആശുപത്രിയില് പ്രവേശിപ്പിക്കുകയും ചെയ്തു.അവള് ഇപ്പോള് അതേ ആശുപത്രിയിലെ ഒരു മുതിര്‍ന്ന ഡോക്ടറുടെ ചികിത്സയിലാണ്.ഇക്കാര്യത്തില് ന്യായമായ അന്വേഷണം ആവശ്യപ്പെട്ട് സംഘടന ആശുപത്രിക്കു പുറത്ത് പ്രതിഷേധിച്ചു.\n'മുസ്‌ലിംകള്‍ക്കെതിരായ ഈ സംഭവങ്ങള് ഇവിടെ സാധാരണമാണ്. അവര് എല്ലാ ദിവസവും ഭയത്തോടെയാണ് ജീവിക്കുന്നത്. സ്ത്രീയെ പ്രവേശിപ്പിക്കാന് ആശുപത്രി ജീവനക്കാരോട് തനിക്ക് കെഞ്ചേണ്ടി വന്നു-പങ്കജ് അകുല്‍ക്കര് പറഞ്ഞു.ഡോക്ടര്‍ക്കെതിരെ ആശുപത്രി അധികൃതരും പോലിസും കര്‍ശന നടപടി സ്വീകരിക്കണം. ഈ ആവശ്യം ഉന്നയിച്ച് തങ്ങള് ആശുപത്രിക്ക് പുറത്ത് പ്രതിഷേധിച്ചു, 'അദ്ദേഹം കൂട്ടിച്ചേര്‍ത്തു.\nജില്ലാ ആശുപത്രിയിലെ സിഎംഒ എ കെ തിവാരി സംഭവം സ്ഥിരീകരിച്ചിട്ടുണ്ട്. ദമ്പതികളുടെ ആരോപണങ്ങള് അന്വേഷിക്കാന് ആശുപത്രിയില് നിന്നുള്ള മൂന്ന് പേരടങ്ങുന്ന ഒരു കമ്മിറ്റി രൂപീകരിച്ചതായി അദ്ദേഹം പറഞ്ഞു.\n'ഇതിനെക്കുറിച്ച് അറിഞ്ഞയുടനെ, ഈ വിഷയം പഠിക്കാന് ഒരു സമിതിയെ ചുമതലപ്പെടുത്തി. അന്വേഷണത്തിന് മൂന്ന് ദിവസമെടുക്കും, അതിനുശേഷം ഞങ്ങള് ഉചിതമായ നടപടി എടുക്കും'പീഡനത്തിനിരയായ പെണ്‍കുട്ടിയുടെ ഭര്‍ത്താവ് കലിം ഷാ, ബേതുല് പോലീസ് സ്‌റ്റേഷനിലും പരാതി നല്‍കിയിട്ടുണ്ട്.\nMuslim Woman Treatment Assaulted MP Hospital Religion


‘മുഖ്യശത്രു ബിജെപി, പക്ഷെ തകര്‍ക്കേണ്ടത് കോണ്‍ഗ്രസിനെ’-കെ.കെ.അബ്ദുസ്സലാം – Chandrika Daily\nBy Chandrika Web Monday May 16, 2022 19:07 pm\nകേരളം എന്ന ഇന്ത്യയിലെ ഒരു കൊച്ചു സംസ്ഥാനത്തില് മാത്രമേ ഇന്നത് ബാക്കിയുള്ളു എന്നോര്‍ക്കുക. അവിടെത്തന്നെ ഒറ്റക്കല്ല ഭരിക്കുന്നത്, കുറെ വലതുപക്ഷ പിന്തിരിപ്പന് വാല്‍ക്കഷ്ണങ്ങളുടെ സഹകരണത്തോടെയാണ്. ഇപ്പോള് നിവര്‍ന്നു നിന്ന് ‘കമ്യൂണിസ്റ്റ് പാര്‍ട്ടി’ എന്ന് ഒരു സഖാവും പറയാറില്ല. മറിച്ച് ഇടതുപക്ഷ മുന്നണി എന്നാണ് പറയുന്നത്.\nലോകത്തെങ്ങുമുള്ള അടിസ്ഥാന വര്‍ഗം ഏറെ പ്രതീക്ഷയോടെ നോക്കിക്കണ്ട ഒരു തൊഴിലാളി വര്‍ഗ പ്രസ്ഥാനമാണ് കമ്യൂണിസം. അതിന്റെ തറവാട് നാടുകളില് നിന്നൊക്കെ ആ പ്രത്യയശാസ്ത്രം അസ്തമിച്ചു കഴിഞ്ഞു. പഴയ പ്രമുഖ കമ്യൂണിസ്റ്റ് നാടുകളില് പലതും ഇന്ന് മുതലാളിത്ത ചേരിയിലാണ്. ബാക്കിയുള്ളവയും മുതലാളിത്ത പാതയിലൂടെ മുന്നോട്ടു കുതിച്ചു കൊണ്ടിരിക്കുന്നു. ഇരുപതാം നൂറ്റാണ്ട് അവസാനിക്കുന്നതിനു മുമ്പ് ഇന്ത്യ ഒരു കമ്യൂണിസ്റ്റ് രാജ്യമായി മാറുമെന്ന് ആദ്യ കാലത്തെ കമ്യൂണിസ്റ്റാചാര്യന്‍മാര് സ്വപ്‌നം കണ്ടിരുന്നു. ഇരുപത്തൊന്നാം നൂറ്റാണ്ടിന്റെ അഞ്ചിലൊന്നു പിന്നിട്ടു കഴിഞ്ഞിട്ടും ഇന്ത്യയില് ഈ പ്രസ്ഥാനം ഒരിഞ്ചുപോലും മുന്നോട്ടു പോയിട്ടില്ല. മാത്രമല്ല, ഉള്ള ശക്തിയില് മൂന്നിലൊന്നേ ഇപ്പോള് അവശേഷിക്കുന്നുള്ളൂ.\nകേരളം എന്ന ഇന്ത്യയിലെ ഒരു കൊച്ചു സംസ്ഥാനത്തില് മാത്രമേ ഇന്നത് ബാക്കിയുള്ളു എന്നോര്‍ക്കുക. അവിടെത്തന്നെ ഒറ്റക്കല്ല ഭരിക്കുന്നത്, കുറെ വലതുപക്ഷ പിന്തിരിപ്പന് വാല്‍ക്കഷ്ണങ്ങളുടെ സഹകരണത്തോടെയാണ്. ഇപ്പോള് നിവര്‍ന്നു നിന്ന് ‘കമ്യൂണിസ്റ്റ് പാര്‍ട്ടി’ എന്ന് ഒരു സഖാവും പറയാറില്ല. മറിച്ച് ഇടതുപക്ഷ മുന്നണി എന്നാണ് പറയുന്നത്. ഇന്ത്യന് നാഷണല് കോണ്‍ഗ്രസിനെപ്പോലും ഒരു പ്രതിപക്ഷ പാര്‍ട്ടിയായി അംഗീകരിക്കാന് ലോക്‌സഭയില് കഷ്ടി ഒന്നോ രണ്ടോ സീറ്റ് മാത്രമുള്ള ഈ പാര്‍ട്ടി തയാറല്ല താനും.ഒറ്റക്ക് ഒരു കോണ്‍ഗ്രസുകാരിയായ മമത ബാനര്‍ജി നേതൃത്വം നല്‍കുന്ന തൃണമൂല് കോണ്‍ഗ്രസ്, കോണ്‍ഗ്രസിനോട് പിണങ്ങി, പേരില് കോണ്‍ഗ്രസായി തന്നെ ചില സംസ്ഥാനങ്ങള് ഭരിക്കുന്ന പാര്‍ട്ടികള്,ദ്രാവിഡിയന് സംസ്‌ക്കാരത്തിനപ്പുറത്ത് ഒരു ലോകമുണ്ടേ ാ എന്ന് സംശയിക്കുന്ന ഡി.എം.കെ തുടങ്ങിയ പാര്‍ട്ടികളെ കൂടെ കൂട്ടി ബിജെപി യെ കേന്ദ്രത്തില് നിന്ന് തൂത്തെറിയുമെന്നാണ് കണ്ണൂര് മഹാസമ്മേളനത്തില്‍പാര്‍ട്ടി ഈയിടെ പ്രഖ്യാപിച്ചത്.ഈ പ്രഖ്യാപനം കേട്ട് സാക്ഷാല് സീതാറാം യെച്ചൂരി തന്നെയും മൂക്കത്ത് വിരല് വെച്ചു പോയി എന്നാണ് മാദ്ധ്യമങ്ങള് റിപ്പോര്‍ട്ട് ചെയ്തത്.കാലക്രമേണ ഏതു പ്രസ്ഥാനത്തിനും സംഭവിച്ചേക്കാവുന്ന ആദര്‍ശ വ്യതിയാനവും അപചയവും കമ്യൂണിസത്തെയും ഗ്രസിച്ചു. അധികാരവും സ്വാധീനവും ലഭിച്ചേടത്തൊക്കെ ആദ്യം നേതാക്കളും പിന്നെ അടുത്ത അനുയായികളും അലസരും സുഖലോലുപരും ആയി മാറുകയും പതുക്കെ മുതലാളിത്ത പാതയിലേക്കു നീങ്ങുകയും ചെയ്തു. അത് കുടികൂടി വന്നപ്പോള് സാധാരണക്കാര് പാര്‍ട്ടിയില് നിന്നകലാന് തുടങ്ങി.ഇന്ന് ഇന്ത്യയില് ഏറ്റവുമധികം സ്വജനപക്ഷപാതം വെച്ചു പുലര്‍ത്തുന്ന ഒരു രാഷ്ട്രീയ പാര്‍ട്ടിയായി കമ്യൂണിസ്റ്റ് പാര്‍ട്ടി മാറിക്കഴിഞ്ഞത് അങ്ങനെയാണ്. അനാവശ്യ സമരങ്ങളെ പ്രോല്‍സാഹിപ്പിക്കുക, പിന്‍വാതിലിലൂടെ പാര്‍ട്ടി അണികള്‍ക്ക് ജോലി നേടിക്കൊടുക്കുക, അനര്‍ഹമായ സ്ഥാനമാനങ്ങള് നല്‍കി സഹായിക്കുക എന്നിവ അതില് ചിലതു മാത്രം. പക്ഷെ ഈ പ്രകടനം പാര്‍ട്ടിയുടെ ഇസ്സത്തിന് കോട്ടം തട്ടിച്ചു. വിശ്വസ്തതക്ക് കളങ്കം ചാര്‍ത്തി. നിഷ്പക്ഷരില് പാര്‍ട്ടിക്കുണ്ടായിരുന്ന അന്തസ്സും ആദരവും കുറച്ചു. ഇന്ത്യയിലെ ഇതര രാഷ്ട്രീയ പാര്‍ട്ടികളില് ഒന്നായി മാത്രം കമ്യൂണിസ്റ്റു പാര്‍ട്ടിയെയും ജനങ്ങള് കാണാന് തുടങ്ങി.\nകഴിഞ്ഞ ഏതാനും ദിവസങ്ങള് കണ്ണൂരില് വെച്ച് നടന്ന പാര്‍ട്ടി സമ്മേളന മഹാമഹത്തില് കാണിച്ചു കൂട്ടിയ കോപ്പിരാട്ടികള് മേല് പറഞ്ഞതിന്റെ ഏറ്റവും ഒടുവിലത്തെ ഉദാഹരണമാണ്. കോണ്‍ഗ്രസിനെ നശിപ്പിക്കുക എന്ന ഉറച്ച തീരുമാനം ഇന്ത്യന് ജനാധിപത്യക്രമം തന്നെ താളം തെറ്റാനിടയാക്കുമെന്നസത്യം മുന്‍കൂട്ടി കണ്ടറിഞ്ഞ്, എന്തു വില കൊടുത്തും ഹിന്ദുത്വ രാഷ്ട്രീയത്തെ ഈ മണ്ണില് നിന്ന് തൂത്തെറിയുക എന്ന കാലഘട്ടത്തിന്റെ ആവശ്യം നിറവേറ്റാന് പാര്‍ട്ടി സമ്മേളനത്തിനു കഴിയാതെ പോയി. മറിച്ച് കോണ്‍ഗ്രസുമായി ഒരു ബന്ധവും സന്ധിയും ഉണ്ടാവില്ല എന്ന് പ്രഖ്യാപിച്ചു കൊണ്ട് വര്‍ഗീയ ശക്തികളുടെ ആത്മവിശ്വാസം വര്‍ദ്ധിപ്പിക്കുകയാണ് പാര്‍ട്ടി ചെയ്തത്. അതായത് ചരിത്രം മാപ്പു നല്‍കാത്ത മറ്റൊരു മണ്ടത്തരത്തിലേക്ക് വീണ്ടും പാര്‍ട്ടി എടുത്തു ചാടി എന്നര്‍ഥം. തിരുത്താന് ഇനിയും സമയമുണ്ട്. ദുര്‍വ്വാശി ഉപേക്ഷിച്ചാല് മാത്രം മതി.രാഷ്ട്രീയത്തില് വേണ്ടത് ദീര്‍ഘദൃഷ്ടിയാണ്. താല്‍ക്കാലിക വികാര പ്രകടനമല്ല. ഇതു മനസ്സിലാക്കി ഇനിയെങ്കിലും വിവേകത്തോടെ മുന്നോട്ടു പോയാല് നഷ്ടപ്പെട്ട നേട്ടങ്ങള് വീണ്ടും തിരിച്ചുപിടിക്കുവാനും,ജനാധിപത്യ രാഷ്ട്രീയ മൂല്യങ്ങള് ഉയര്‍ത്തിപ്പിടിക്കുന്ന രാഷ്ട്രീയ കക്ഷി എന്ന ഒറ്റക്കാരണം കൊണ്ടു തന്നെ ഇടതു രാഷ്ട്രീയ പ്രസ്ഥാനങ്ങള് കോണ്‍ഗ്രസ്സിനോടു പുലര്‍ത്തുന്ന അന്ധമായ വിരോധം അവസാനിപ്പിക്കേണ്ടതുണ്ട്.


news round up ഇന്നത്തെ പ്രധാന വാര്‍ത്തകള് (02-11-2020)\nഇന്നത്തെ പ്രധാന വാര്‍ത്തകള് (02-11-2020)\nBy : 24 Web Desk November 2, 2020 comments\nകള്ളപ്പണ ഇടപാട്; പി ടി തോമസ് എംഎല്‍എയ്ക്ക് എതിരെ വിജിലന്‍സ് അന്വേഷണം\nപി ടി തോമസ് എംഎല്‍എയ്ക്ക് എതിരെ വിജിലന്‍സ് അന്വേഷണം. കള്ളപ്പണ ഇടപാട് സംബന്ധിച്ച പരാതികളിലാണ് വിജിലന്‍സ് അന്വേഷണം നടത്തുക. എറണാകുളം റേഞ്ച് എസ്പിയുടെ കീഴിലാണ് അന്വേഷണം നടത്തുന്നത്.\nകസ്റ്റംസിന് നല്‍കിയ രഹസ്യമൊഴിയുടെ പകര്‍പ്പ് വേണമെന്ന സ്വപ്നയുടെ ഹര്‍ജി തള്ളി\nകസ്റ്റംസിന് നല്‍കിയ രഹസ്യമൊഴിയുടെ പകര്‍പ്പ് വേണമെന്ന സ്വപ്നയുടെ ഹര്‍ജി ഹൈക്കോടതി തള്ളി.രഹസ്യ സ്വഭാവമുള്ള രേഖകളാണെന്നതിനാല് നല്‍കേണ്ടെന്നാണ് കോടതി ഉത്തരവ്. കേസില് നേരത്തെ തന്നെ വാദം പൂര്‍ത്തിയായിരുന്നു.\nബിനീഷിനെ കാണാന് അനുവദിക്കണമെന്നാവശ്യപ്പെട്ട് ബിനോയി കോടിയേരി സമര്‍പ്പിച്ച ഹര്‍ജി അഞ്ചിന് പരിഗണിക്കും\nബിനീഷ് കോടിയേരിയെ കാണാന് അനുവദിക്കണമെന്നാവശ്യപ്പെട്ട് സഹോദരന് ബിനോയി കോടിയേരി സമര്‍പ്പിച്ച ഹര്‍ജി പരിഗണിക്കുന്നത് നവംമ്പര് അഞ്ചിലേക്ക് മാറ്റി. കര്‍ണാടക ഹൈക്കോടതിയാണ് ഹര്‍ജി പരിഗണിക്കുന്നത് മാറ്റിയത്. ബിനീഷ് കോടതിയില് ജാമ്യാപേക്ഷയും സമര്‍പ്പിക്കും. തനിക്ക് ശാരീരിക അവശതയും ഛര്‍ദിയുമുണ്ടെന്ന് ഇഡി ഓഫീസിലേക്ക് കൊണ്ട് വരുന്നതിനിടെ ബിനീഷ് പറഞ്ഞു.\nലൈഫ് മിഷൻ അഴിമതി കേസ്: ശിവശങ്കറിനെ പ്രതിചേർത്ത് വിജിലൻസ്\nലൈഫ് മിഷൻ അഴിമതി കേസിൽ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം. ശിവശങ്കറിനെ പ്രതി ചേർത്ത് വിജിലൻസ്. സ്വപ്‌നാ സുരേഷ്, സരിത്ത്, സന്ദീപ് നായർ എന്നിവർക്കൊപ്പമാണ് ശിവശങ്കറിനെ വിജിലൻസ് പ്രതിചേർത്തത്. കേസിലെ അഞ്ചാം പ്രതിയാണ് ശിവശങ്കർ.\nനടിയെ ആക്രമിച്ച കേസ്; വിചാരണ വെള്ളിയാഴ്ച വരെ മരവിപ്പിച്ച് ഹൈക്കോടതി\nനടിയെ ആക്രമിച്ച കേസിൽ വിചാരണ വെള്ളിയാഴ്ചവരെ മരവിപ്പിച്ചു. ഹൈക്കോടതിയുടേതാണ് നടപടി. കേസ് വെള്ളിയാഴ്ച വീണ്ടും പരിഗണിക്കും. വിചാരണ കോടതിയുടെ വീഴ്ചകൾ ചൂണ്ടിക്കാട്ടി സർക്കാർ സത്യവാങ്മൂലം സമർപ്പിച്ച പശ്ചാത്തലത്തിലാണ് ഹൈക്കോടതിയുടെ നടപടി.\n‘ബിനീഷിന് പണത്തിനോട് ആർത്തി; തിരുത്തേണ്ടിയിരുന്നു’: എം. എം ലോറൻസ്\nസിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകൻ ബിനീഷ് കോടിയേരിക്ക് പണത്തിനോട് ആർത്തിയെന്ന് മുതിർന്ന കമ്മ്യൂണിസ്റ്റ് നേതാവ് എം. എം ലോറൻസ്. പലഘട്ടങ്ങളിലും ബിനീഷിനെ തിരുത്തണമായിരുന്നു. അതിനുള്ള ശ്രമം ആരുടെ ഭാഗത്തുനിന്നും ഉണ്ടായില്ലെന്നും എം. എം ലോറൻസ് ട്വന്റിഫോറിനോട് പറഞ്ഞു.\nന്യൂസീലൻഡിൽ മലയാളി മന്ത്രി; നേട്ടം കൈവരിക്കുന്ന ആദ്യ ഇന്ത്യൻ വനിതയായി കൊച്ചി സ്വദേശിനി\nന്യൂസീലൻഡ് മന്ത്രിസഭയിൽ ജസീന്ത ആർഡേണിനൊപ്പം മലയാളി വനിത. എറണാകുളം സ്വദേശിനി പ്രിയങ്കാ രാധാകൃഷ്ണനാണ് മന്ത്രിസഭയിൽ പദവി ലഭിച്ചത്. ഇത് രണ്ടാം തവണയാണ് പ്രിയങ്കാ രാധാകൃഷ്ണൻ പാർലമെന്റിൽ ഇടം നേടുന്നത്.\nഹിസ്ബുൾ മുജാഹിദീന്റെ താഴ്‌വരയിലെ ഓപ്പറേഷൻ കമാൻഡർ കൊല്ലപ്പെട്ടു\nഹിസ്ബുൾ മുജാഹിദീന്റെ താഴ്‌വരയിലെ ഓപ്പറേഷൻ കമാൻഡർ കൊല്ലപ്പെട്ടു. ഡോ. സെയ്ഫ് എന്ന റിയാസ് നായ്ക്കുവിനെയാണ് സൈന്യം വധിച്ചത്. ഡോ.സെയ്ഫ് കൊല്ലപ്പെട്ടത് ഭീകരവിരുദ്ധ നടപടിയിലെ വലിയ നേട്ടമാണെന്ന് സംയുക്ത സേന പറയുന്നു. മൂന്ന് ബി.ജെ.പി പ്രവർത്തകരെ കൊലപ്പെടുത്തിയതിന്റെ ബുദ്ധികേന്ദ്രം സെയ്ഫ് ആയിരുന്നു.\nഇന്നത്തെ പ്രധാനവാര്‍ത്തകള് (22-11-2020)\nഇന്നത്തെ പ്രധാന വാർത്തകൾ (21-11-2020)\nഇന്നത്തെ പ്രധാന വാര്‍ത്തകള് (20-11-2020)